Uvažene dane i gospodo poslanici, cijenjeni gosti, otvaram 49.sjednicu Predstavničkog doma Parlamentarne skupštine Bosne i Hercegovine. Uvažene dame i gospodo, pored poslanika na današnju sjednicu su pozvani redovni gosti Predstavničkog doma Parlamentarne skupštine Bosne i Hercegovine, predstavnici ambasada, predstavnici Međunrodne zajednice u BiH, predstavnici Vijeća ministara, sve prisutne kao i vas poslanike, odnosno zastupnike, predstavnike medija, još jedan put pozdravljam i želim uspješan rad 49-oj sjednici Predstavničkog doma Parlamentarne skupštine Bosne i Hercegovine. Uvažene dame i gospodo i na ovoj sjednici imamo jedno prethodno pitanje. Naime, od Izborne komisije BiH, jučer sam dobio obavijest da su mandat poslanika umjesto gospodinu Munibu Jusufoviću, dodijelili gospođi Seniji Kapetanović, slijedećem kvalificiranom kandidatu sa liste Stranke za BiH. Gospođa Kapetanović, treba pred Domom da da svečanu izjavu i time u potpunosti preuzme poslanička prava i obaveze. Pozivam gospođu Kapetanović da pristupi davanju svečane izjave. Vas molim da ustanete.Vi ćete gospođo Kapetanović, ponavljati tekst za mnom ... mikrofon, samo se okrenuti da vas čuju je li, počinjemo sa davanjem svečane izjave. Izjavljujem da ću savjesno vršiti dužnosti koje su mi povjerene
Izjavljujem da ću savjesno vršiti dužnosti koje su mi povjerene
Poštovati Ustav Bosne i Hercegovine,
Poštovati Ustav Bosne i Hercegovine,
U potpunosti provoditi Opći okvirni sporazum za mir u Bosni i Hercegovini,
U potpunosti provoditi Opći okvirni sporazum za mir u Bosni i Hercegovini,
Štititi i unapređivati ljudska prava i osnovne slobode, te štititi interese i jednakost svih naroda i građana.
Štititi i unapređivati ljudska prava i osnovne slobode, te štititi interese i jednakost svih naroda i građana.
Uvažena gospoođo Kapetanović, u ime Predstavničkog doma Parlamentarne skupštine Bosne i Hercegovine i u svoje osobno, upućujem vam najiskrenije čestitke, na upravo datoj svečanoj izjavi i želim vam puno uspjeha u radu kao poslanika Predstavničkog doma Parlamentarne skupštine Bosne i Hercegovine. Čestitam.
Hvala vam lijepa, hvala.
A sada možete zauzeti vašu poslaničku klupu u Predstavničkom domu, izvolite.
Hvala.
Nastavljamo sa radom. Trenutn u sali imamo 39 poslanika. Mislim da današnjoj sjednici prisustvuje 40 zapravo poslanika, jedan poslanik je trenutno vjerovatno negdje zauzet. Jedino gospodin Ibrahim Džedović danas nije prisutan sjednici, tako da ja očekujem da brojno stanje sa 40 zapravo bude ono stvarno 40-41. Uvažene kolege, vi ste za današnju sjednicu dobili prijedlog dnevnog reda, o kojem smo se dogovorili na proširenoj sjednici Kolegija, održanoj 22.decembra. Nove tačke u odnosu na predlog dnevnog reda koje ste u pozivu za sjednicu dobili, su markirane. Mi smo danas imali sjednicu Kolegija i sjednicu Proširenog kolegija i dogovorili smo se da u odnosu na tačke dnevnog reda koje ste dobili u pozivu za današnju sjednicu, današnji dnevni red, dakle ovo je odluka Kolegija proširimo, sa ratifikacijom još dva sporazuma i da uvrstimo još dvije tačke dnevnog reda. Pod f) trebali bi dati pod tačkom f) 3.f) saglasnost za ratifikaciju Sporazuma između Vlade BiH i Vlade Republike Mađarske o uspostavljanju Okvirnog programa za finansijsku saradnju i pod g) Sporazuma o kreditiranju i garanciji između Vlade BiH kao garanta, Vlade Federacije BiH kao subgaranta i Javnog komunalnog 3 preduzeća Vodovod i kanalizacija Tuzla, kao pozajmljivača i Mađarske export-import banke. Zatim smo se dogovorili da četvrtu tačku dnevnog reda imamo imenovanje tri člana u Zajedničku komisiju radi postizanja sporazuma o identičnom tekstu zakona o izmjenama i dopunama Zakona o izvozu oružja i vojne opreme. I petu tačku dnevnog reda imenovanje tri člana u Zajedničku komisiju oba doma radi postizanja sporazuma o identičnom tekstu Zakona o porezu na promet proizvoda i usluga i Zakona o akcizama BiH. Uvažene kolege ovu petu tačku dnevnog reda smo uvrstili imajući u vidu način rada, današnjeg rada Predstavničkog doma Parlamentarne skupštine Bosne i Hercegovine i način rada Doma naroda Parlamentarne skupštine Bosne i Hercegovine. Ovaj dnevni red, će danas biti ispoštovan i od strane Doma naroda Parlamentarne skupštine Bosne i Hercegovine. Moguče je da Dom naroda i ovaj Dom, zakone o porezu na promet proizvoda i usluga i Zakona o akcizama BiH, moguće je dakle da usvoji u nešto drugačijem tekstu ili da mi usvojimo u nešto drugačijem tekstu. Ja se nadam da se to neće dogoditi, ali za slučaj da se to dogodi, mi danas treba da završimo posao dakle. I zbog toga je stavljena ova peta tačka dnevnog reda, da pripremimo komisiju da ne bi ponovo sazivali vas ovdje u salu jer će domovi danas sačekivati jedan drugi, kako bi smo na kraju kada krenemo večeras iz ove zgrade ili danas iz ove zgrade, imali usvojena ova dva zakona u identičnom tekstu ili bar učinjene sve moguče napore koje je potrebno učiniti, da ove zakone imamo usvojene a usvojeni su jedino ukoliko su usvojeni u identičnom tekstu. Zbog toga je predložena ova peta tačka dnevnog reda i ovo je dakle prijedlog Proširenog kolegija. Osim toga, ja kao predsjedavajući Doma predlažem i o tome će se Dom izjasniti da kao tačke dnevnog reda danas uvrstimo i to kao četvrtu tačku dnevnog reda, Zahtjev Predsjedništva BiH za razmatranje Prijedloga budžeta i međunarodnih obaveza BiH za 2005.godinu, po članu 105., dakle hitni postupak. I predlažem da peta tačka dnevnog reda bude Zahtjev Predsjedništva BiH za razmatranje Prijedloga zakona o izvršenju Budžeta BiH i međunarodnih obaveza BiH za 2005.godinu, po članu 105. našeg Poslovnika, dakle hitni postupak. U slučaju da se to prihvati od strane Doma, onda bi četvrta i peta tačka bile zapravo šesta i sedma tačka dnevnog reda. Ovo je ono što sam ja imao u uvodu da kažem o dnevnom redu. U međuvremenu sam dobio ovde pisani prijedlog gospođe Seade Palavrić i o tome je bilo riječi na samoj sjednici Kolegija. Gospođa Palavrić predlaže da se u dnevni red današnje sjednice uvrsti Izvještaj komisije za usaglašavanje Prijedloga zakona o PDV- u. Taj Izvještaj komisije još uvijek nismo dobili ovdje, ja nemam informaciju da li komisija radi, imaju neki nagovještaji da bi danas trebala da radi, ali evo ovo su prijedlozi koji su do sada pristigli. Naravno, ovim je već otvorena rasprava o dnevnom redu i evo, izvolite raspravljajte o dnevnom redu. Gospođa Jelina Đurković, izvlite. 4
Koliko ja znam, Komisija za usaglašavanje teksta o PDV-u nije ni zasjedala. Ja sam član te komisije, nisam dobila poziv i ne bih ni pristala da danas sjednim i da to radimo jer naprosto nisam obaviještena da uopšte treba da sjednemo danas, moglo je jučer.
Zahvaljujem gospođi Jelini Đurković, i ja sam dakle od prilike dao takvu informaciju. Dakle, komisija nije zasjedala ali ja imam prijedlog poslanika i ja jednostavno prijedlog poslanika moram staviti na izjašnjavanje Doma Gospođa Seada Palavrić, pa gospodin Nikola Špirić, ivzolite.
Zahvaljujem. Mislim da ćete razumjeti zbog čega ja predlažem da se ova tačka uvrsti u dnevni red. Naime, Dom naroda je davno izvršio zamjenu člana koji nije mogao učestvovati u radu ove komisije, a ja zaista ne znam iz kojih razloga ova komisija nije sazvana. Gospođa Đurković je potpuno u pravu. Iz kojih razloga komisija nije sazvana da izvršimo usaglašavanje tekste. I ako to danas ne uradimo, moramo poštovati i želim potšovati praznike koji dolaze, ja ne znam kad će naredna sjednica biti. Jel zaista treba toliko vremena sada potrošiti ako to ne moramo učiniti, ja mislim da danas tokom pauza ova komisija može sjesti, budući da oba doma rade i da su svi članovi tu i kada dođe na dnevni red izvještaj, ako izvještaj bude gotov da ga razmatramo, ako ne bude gotov biće na narednoj ali to je zaista tužna stvar zbog toga što nam treba vrijeme da bi smo gradili infrastrukturu za PDV.
Zahvaljujem gospođi Palavrić. Gospodin Nikola Špirić je tražio riječ, izvolite. Nakon toga neka se pripremi gospodin Zlatko Lagumdžija, pa gospodin Moanjkić.
Gospodine predsjedavajući, cijenjene kolege i kolegice poslanici, članovi Vijeća ministara, uvaženi gosti, možda je najbolje da ne zaključujemo dnevni red, jer ako se neko nešto sjeti do kraja sjendice, pa da ostane otvoreno, pa da to pravdamo da je vrijeme da ove godine završimo sve što je obaveza BiH i da o tome ne raspravljamo. Ali moram ako neko ne zna slučajno od poslanika, ne potcjenjujem nikoga, da je prije pet vijekova, ravno prije 5 stotina godina, Palrment se izborio za pravo da usvaja budžet. To je godina prava Parlamenta da raspravlja i da usvaja, nažalost u BiH to pravo još uvijek nismo izborili, ukoliko danas prihvatimo da po članu 105. po proceduri uzmi ili ostavi, usvojimo Budžet BiH. Ja se slažem da budžet treba usvojiti, ali se slažem da poslanici moraju imati pravo da o budžetu raspravljaju. Svi oni koji imaju odgovornost da budžet na vrijeme dostave, moraju da znaju, da se ne može u Parlament ulaziti sa procedurom uzmi ili ostavi, kod najbitnijeg finansijskog dokumenta. Ovakav način stavlja u pasivnu poziciju Parlament kad bude 5 razgovarao o revizorskim izvještajima i okvirima trošenja sredstava, jer nismo raspravljali da li je to dovoljno. Dakle, ja vas molim, čak i kad bi smo to htjeli, moram da upozorim da ne postoji poslovnička mogučnost da se rasravlja u skladu sa članom 105. Postoji mogučnost člana 106. da se skrati vrijeme, ali ne, nikako da ga skratimo na proceduru člana 105. da vulgarizujemo i jedan i drugi član. Zato vas moli dakle, ja nemam ništa protiv i ako parlamentarna većina, ljudi pobijedi danas raspoloženje da se to uradi ali za radi stepena dostignutog nivoa razvoja demokratskih odnosa unutar ovog Parlamenta, to ne treba učiniti. Neće se ništa loše desiti ako se budžet usvoji 15.januara. Prošle godine smo ga usvojili nažalost u avgustu ili u septembru. Ali ovo je vrijeme koje traži aktivan odgovor Parlamenta kada je budežt u pitanju. Ja moram da kažem da neću, ovo sam dakle pričao da kažem da neću podržati proširenje dnevnog reda sa ovim tačkama, ni budžetu ni Zakona o izvršenju budžeta. Moram da kažem da nisam pogleda ni naslovnu stranu, ni jednu cifru nisam vidio, izuzev ako to nećemo braniti da je to potpisao Međunarodni monetarni fond a naša vlast to fino upakovala. Ja ne sumnjam ni u jedno ni drugo, ali neću da kao poslanik dignem ruku za nešto što nisam vidio. Hvala vam lijepo.
Zahvajujem. Gospodin Zlatko Lagumdžija. Neka se pripremi gospodin Milorad Živković je sledeči prijavljeni na ovom monitoru ovdje kod mene.
Zahvaljujem se gospodine predsjedavajući, dame i gospodo, cijenjene kolege, koristim priliku da čestitam našoj novoj kolegici, gospođi Kapetanović u nadi da ćemo zajedno sarađivati svi zajedno za obraz građana ove zemlje u skladu sa njenom zakletvom koju smo ovdje, dobro je da smo se potsjetili zahvaljujući našoj novoj kolegici. Ja bih vas zamolio gospodine predsjedavajući da skratimo ovo sve skupa, jer ima jako puno da radimo i da se puno ne ubjeđujemo, jer otići ćemo predaleko ako se počnemo ubjeđivati. Ja sam najblaže rečeno što bi rekao moj drug Mijo, konscenriran prijedlogom da se Budžet BiH raspravlja po članu 105. nakon što nam je pet minuta prije nego što ste nam vi to predložili stavljeno na sto. I ja mislim da ne postoji parlament u svijetu modernom koji je usvajao budžet po principu uzmi ili ostavi a da ga nije ni vidio. I to je zaista potpuno dno pred kojim se ovaj Parlament može naći. Jedino krupnije od ovoga bilo bi da promijenimo Ustav BiH po članu 105. danas, uzmi ili ostavi, što kad sve se skupila tu dva doma možda da i to probamo. Šala na stranu, ja bih vas zaista zamolio da ovaj budžet stavite u po mogučnosti koliko, toliko racionalnu ravan, tim više što je narušen član 106. Poslovnika koji definira način na koji se budžet usvaja. Naime, po tom članu mi smo 15.10. prije puna dva mjeseca i više, trebali pred sobom imati Prijedlog budžeta od Predsjedništva. I da je kojim slučajem Predsjedništvo ispunilo taj rok, ne bi bilo nikakvih problema da mi to privedemo kraju. I o tome nema dalje potrebe da govorim. 6 Što se tiče Izvještaja komisije o PDV-u koji je ovde predložen, najblaže rečeno dovoljno bi bilo ovo što je gospođa Jelina rekla da eto ona kao član komisije se još nije sastala, pa bi to bio dovoljan razlog da eto popustimo danas. Međutim, ono što je još mnogo važniji razlog, ja smatram gospodine predsjedavajući pošto iza tog ubacivanja tačke dnevnog reda se ustvari krije pokušaj da se ono što je ovaj Dom usvjio ili što se zaklinjao da se promijeni, Izvještaj komisije već je stvoren pritisak od strane Vijeća ministara i nekih vodećih stranaka, da se uvede PDV bez nulte stope, sa jedinstvenom stopom i komisija treba to da usaglasi. I s obzirom da bi to značilo pjednostavljeno rečeno, uvođenje poreza na sirotinju, red bi bio da taj izvještaj dobijemo koji dan ranije, da možemo mi koji smo protiv toga, da bar pozovemo javnost da kaže šta misli o takvom jednom izvještaju. I zato, molim vas da stavite, da se izjasnimo o tome i o budžetu i o ovome u nadi da će zaista preovladati razum u mjeri da od vas očekujem da povučete ta dva prijedloga kao predsjedavajući, ako ne, onda nažalost stavit ćemo na glasanje, pa se nadam da nećemo imati većinu za dalji odlazak u sunovrat.
Zahvaljujem gospodinu Lagumdžiji. Ja bih sada trebao odgovoriti ali evo, neću, na kraju ću ja, bar kada su moji prijedlozi u pitanju. Gospodin Milorad Živković, neka se pripremi gospodin Muhamed Moranjkić. tako ja mogu da pratim, imamo ovde još gospodina Belkića, imamo Momčila Novakovića, Jozu Križanovića, gospodina Kunića. Dobro, ja dozvoljavam da sam ja napravio grešku u redoslijedu gospodine Kuniću, zato što se neki ljudi, moramo se dogovoriti kako ćemo se javljati. Izvolite gospodine Živkoviću.
Predsjedavajući, dame i gospodo, dozvolite samo da izrazim protest na način na koji je završena zadnja sjednica, jednostavno smatram da nije bilo uredu da se zaključak koji sam predao redovno, ne glasa o njemu.Makar sam zaslužio da se obrazloži zašto taj zaključak nije stavljen na glasanje. Potsjećam Parlament da je bilo da zaključak da Vijeće ministara da pisanu informaciju do naredne sjednice, to bi bila dobra osnova za onu tematsku sjednicu o čemu su pričali neki poslanici a i dobra praksa u ovome Parlamentu i Poslovnik mi je dao za pravo da za bilo koju tačku dnevnog reda predložim zaključak i eto, u tome je moj protest. S druge strane, na Proširenom kolegijumu SNSD je rekao da će prihvatiti ove tačke prve tri dnevnog reda, da bi izvadili BiH iz tzv. crne rupe koja je ovdje nekoliko puta spominjana, da onaj dio posla koji je Vijeće ministara do sada trebalo da uradi, Parlament preuzima odgovornost i na ovaj način stavljamo tačke dnevnog reda koje su vrlo važne. Međutim, očigledno da smo krenuli, odnosno neki poslanici i neki klubovi krenuli i dalje u tom silovanju, pa predlažu tačke dnevnog reda koje namaju niti poslovničkih niti ustavnih niti bilo kakvih drugih kolegijalnih razloga da dođu danas na dnevni red. Nešto o tome je gospodin Špirić govorio a i ja isto tako da kažem znači, da SNSD neće podržati dnevni red u kome se bude razmatralo pitanje komisije o PDV-u a pogotovo ne, o budžetu, pogotovo što imamo dosta pitanja za one koji 7 predlažu budžet. Ko je taj budžet predlagao Predsjedništvu, da li Vijeće ministara u punom ili krnjom sastavu, da li su predsjednici srpskog naroda bili na tim sjednicama, da li oni jedno prićaju u Banja Luci a sa drugim mišljenjem dođu u Sarajevo i da nam kaže neko iz Predsjedništva ko je odobrio taj i takav nelegalno predložen budžet. Isto tako, ako već budete i predlagali tačku dnevnog reda, mislim da je pametno i do sada se tako radilo da one procedure po 105. budu na prvoj tački dnevnog reda, tako da vam ja predlažem ako već predlažete tačku dnevnog reda, da predložite to pod brojem jedan, a možda bi i nakon glasanja o takvim predloženim procedurama i tačkama dnevnog reda mnoge maske bile skinute. Hvala.
Zahvaljujem gospodine Živkoviću. Jedno malo samo pojašnjenje za vas vezano za 48.sjednicu. Ja sam primio vaš prijedlog zaključka, da se dostavi sad i pisana informacija pored usmene koja je danas podnesena. Mi smo imali dakle zaključak da se podnese informacija. Informacija je podnesena, mi ćemo vašu inicijativu u oviru Kolegija razmotriti, to može biti predmet neke nove sjednice, ali nikako predmet protekle sjednice. Ona je dovršena na način kako smo se ovdje svi skupa dogovorili a na prijedlog Kolegija. Toliko. Riječ ima gospodin Moranjkić.
Hvala gospodine predsjedavajući. Ja sam na završetku 48. sjednice prekinut sa pokušajem poslovničke intervencije, pa eto pošto tamo sam uskraćen, sada ću onda iskoristiti to pravo na dnevnom redu. Vama je poznato gospodo, da smo mi 48-u sjednicu u prošlom sazivu, odnosno u pršloj sjednici završili sa dva nezavršena posla. Prvi je posao koji se odnosi na zaključak gospodina Joze Križanovića, koji je trebao biti napisan, brzinom završetka je ostavljen i po meni je to trebao biti dio završetka 48-e sjednice. Zato sam htio da intervenišem, ali sam bio uskraćen. Zato predlažem pod broj 1 znači da se negdje nađe mjesto u ovom dnevnom redu nastavka odnosno 49. sjednice, da se prebaci taj zaključak i o njemu da se izjasni. Pojedinosti će vjerovatno o tome dati gospodin Jozo Križanović. I drugo, ja ipak kao čovjek, kao poslanik ne bih mogao prihvatiti da se stvarno ovakvi važni dokumenti kao što je Budžet, Zakon o izvršenju, kao što su izvještaji o PDV-u itd. guraju po ovako ubrzanom postupku to je uzmi ili ostavi, to je član 105. pogotovo da nam je bar prije na 24 sata neko dostavio te materijale, pa da malo pogledamo, da vidimo. Mislim ovo mi ispadne malo, ja znam da mi u Tuzli tamo imamo jednu izreku kada se ovako nešto žuri, kaže stani bolan nije Švabo na Husinju, zar tih nekoliko dana treba da ustvari dovede nas u poziciju da ovakve dokumente donosimo i to čak bez mogućnosti intervencije da se nešto na tome promijeni. Zato predlažem, da se ove zadnje predložene tri tačke ne uvrštavaju u dnevni red. Ako budu, ja normalno neću glasati za to. 8 I drugo, poslovnički intervenisati i skrenuti samo pažnju na član 99. tačka 3 Poslovnika vizavi osnivanja zajedničkih komisija. Molim vas, ja mislim da se smisao člana 99. stav 3 zloupotrebljava ovdje i zloupotrebljava se Dom naroda. I zato, skrećem samo pažnju i tražim da se stenogramski to ovaj, registruje jer ne prihvatam da ingerenciju ovog Doma, koji broji 42 poslanika, na sebe preuzmu 3 poslanika, bez obzira da li će oni kvalitetno ili nekvalitetno odrediti ako se radi o smislu a ne o tehničkim izmjenama, pa da se kaže, Muhamed je došao na ulazna vrata ili na ulazna vrata je Muhamed došao. Može to i jedan ovaj, usaglasiti, ali usaglasiti smisao koji remeti nešto iz temelja, 3 čovjeka i ipak, ja mislim da nije to člana 99. član 3. Hvala lijepo.
Zahvaljujem. Ovako dakle sada, dat ćemo riječ, pošto je imao primjdbu na redoslijed prijavljivanja, gospodinu Petru Kuniću, tvrdi da se je prijavio ranije. Ja ne mogu da pratim, ima dva načina prijavljivanja postoje, putem ovog monitora i dizanjem ruke. Moramo se opredjeliti jednom načinu, da bih ja mogao sa pratim.Molim vas, evo ako je to monitor, onda da to bude samo monitor. Gospodin Petar Kunić ima riječ, a kod mene je na monitoru molim vas, kod mene je na monitoru slijedeći gospodin Jozo Križanović, nakon toga Aza Hadžiahmetović. Nema vas na monitoru, prijavite se ponovo. Evo ja imam to kod sebe, možete doći da vidite šta kod mene piše, vjerujte mi. Izvolite.
Hvala predsjedavajući. Dame i gospodo, ja bih se pridružio također prethodnicima da je jedan apsurd predlaganje ovih tačaka dnevnog reda za današnju raspravu. Ali, sve se može predložiti, parlament sve trpi, ali ovo govori o stanju duha u ovom parlamentu, odnosno ja bih rekao u Kolegiju koji je prihvatio ovo. Dakle, ako je bila, ako nije izvinjavam se. Prema tome, ja više puta upozoravam da se vrši nasilje ponekad nad pravnom normom i u ovom parlamentu uopšte u čitavoj zemlji. To je vrlo opasno, vrlo opasno. I na ovakav način nećemo stvoriti pretpostavke za pravnu državu, za njeno funkcionisanje. Ako neko može budžet staviti po skraćenom postupku uzmi ili ostavi, očito poprima mentalitet OHR-a. Ako nas je OHR u tom smislu instruisao, onda zaista kontraproduktivno ovo sve što se do sada desilo, na ovim prostorima. Prema tome, mene dakle ne smeta sam predlog, sve se može predložiti ali me smeta stanje duha onih koji to predlažu. To je problematično. Kada ćemo početi razmišljati da neke stvari ne možemo na ovakav način da guramo. Kao što se provodi nasilje i prethodno smo imali, na prethodnoj sjednici neke stvari, o pravim uzrocima nismo govorili. Dakako, ja se nisam htio uključivati, jer bih izazvao dodatne rasprave koje bi bile konkretne, sa moje strane bilo bi iskrene ali bi izazvale naravno, dodatne rasprave. I zato se nisam htio javiti. Hvala vam lijepo. Dakle, protiv sam apsolutno.
Zahvaljujem gospodinu Petru Kuniću. 9 Riječ ima gospodin Momčilo Novaković, neka se pripremi gospodin Beriz Belkić.
...predsjedadvajući, gospodo članovi Savjeta ministara, kolege poslanici, stav Kluba Srpske demokratske stranke je da neće glasati za dopune dnevnog reda izvan dakle ovoga što smo ovdje dobili. Naime, pored već navedenih manjkavosti prijedloga da budžet ide po članu 105. ja zaista nisam uspio u ovim papirima dozvoljavam da nisam dobro pregledao jer nisam imao vremena, pronaći ko se usaglasio sa onakvim načinom podjela akciza prihoda od akciza poreza na promet, carine itd. Dakle, da li postoji nekakav dogovor između vlada ili je ovo prijedlog Savjeta ministara u kome nisu učestvovale odnosno predsjedništva u kome nisu učestvovale ove vlade. Dakle, to je samo jedan dodatni argument na sve ove argumente koje sam ovde čuo i zbog toga Klub neće glasati za dopunu dnevnog reda sa ovom tačkom. Naravno, potpuno sam svjestan da ne možemo mijenjati ništa u pedloženom dnevnom redu, ali moram reći da sam jednu tačku pročitao nekoliko puta. Naime, taku 3. pod c) da treba da ratifikujemo Sporazum o prihvatu lica na državnoj granici između Vlade Republike BiH i Vlade Republike Mađarske. Ma nije valjda Parlament Republike BiH to ostavio nama da ratifikujemo poslije svih ovih godina zasjedanja ovdje u Sarajevu. Ako jeste, ja nisam spreman da ratifikujem ni jedan sporazum između Vlade Republike BiH i bilo koje vlade, bilo koje druge zemlje, tako da naravno znam da ovo ne mogu skinuti sa dnevnog reda jer je obavezna tačka ali, Klub SDS-a neće glasti za ratifikaciju ovog sporazuma. Hvala.
Dakle, radi se o dva sporazuma iz 1996.godine gospodine Novakoviću i zaista sporazumima između Vlade Republike BiH i Republike Mađarske, i mislim da ovaj Parlament ima obavezu
'96. godine nije bilo
Jeste, jeste bila je ona sve do izbora '96.godine, da znate to, Vlada Republike BiH i Skupština Republike BiH, sve do izbora '96.godine, tako da to znate. Molim,
nije uključen mikrofon
Molim vas lijepo, dakle vi ćete se odnositi kako ćete se odnositi prema ovom ptianju, ali ja sam dužan samo da vam dam pojašnjenje i ovo je bilo moje pojašnjenje. 10 Za riječ smo rekli da je slijedeći gospodin Beriz Belkić, a neka se pripremi, jesam evo sekretar vodi sada nemate potrebe, ja se vama izvinjavam, ako sam ja previdio. Nek se pripremi gospodin Adem Huskić, e pa onda gospodin Jozo Križanović.
Nema problema, sve uredu. Hvala lijepo. Kolegice i kolege ja sam se jednostavno javio i slijedeći raniju praksu koju pokušavam da uvdem, da vas upozorim na ekonomičnost u radu ovog Parlamenta. Dakle, raspravljajmo o dnevnom redu. Imali smo prošireni Kolegij, imaju pravo poslanici predlagati. Svi se vi imate pravo odrediti zajedno sa mnom o predloženom. Ja vas moli da na takav način radite. Naravno, ne uskrajučući pravo da komentarišete, da date svoje mišljenje, da komunicirate s javnošću, da napravite konkurenciju za štampu, što da ne. Ja vas zaista molim da se vratimo na temu o kojoj razgovaramo. Biće prilike kada nam dođe rasprava o bilo ćemu da ono kažete što govorite u raspravi o dnevnom redu. Mi imamo evo, nažalost nemamo predlagača ali imamo obrađivaća, možda dati priliku obrađivaću budžeta i Zakona o izvršenju budžeta da obrazloži razloge zašto je to po 105. predloženo. Hvala lijepo.
Zahvaljujem. Gospodin Jozo Križanović ima riječ. Neka se pripremi gospođa Azra Hadžiahmetović.
Zahvaljujem gospodine predsjedavajući, prije svega da bih bio zaista kratak, želim da se pridružim svim kolegama koje su govorili o tome da je zaista apsurdno danas na dnevnom redu imati raspravu o budžetu i Zakonu o izvršenju budžeta. Zato zaista nisu stvoreni ni najminimalniji preduvjeti. Niko od nas od 40 i koliko ovdje kolega, nije imao priliku ni da vidi taj materijal o kojem bi smo se danas trebali izjasniti.I ne bih o tom dalje zaista mislim, iznenađuje me uopće prijedlog da se danas to uvrsti u dnevni red. Drugo što sam htio, jeste da pojasnim prijedlog kolege Moranjkića, a to se odnosi zapravo na uvrštavanje nove tačke dnevnog reda koji bi glasio prijedlog zakjučka Zastupničkog doma Parlamentarne skupštine BiH povodom sazivanja 49. sjednice dakle, ove današnje sjednice. Potsjetio bih vas da smo u raspravi na 48. sjednici pod tačkom 15. kada smo razgovarali o zakazivanju ove današnje sjednice, puno kolega je iznjelo primjedbe na neopravdane okolnosti u koje je Parlament bio doveden, aljkavošću i neodgovornim odnosom Vijeća ministara po pitanju dostavljanja ovih vrlo važnih zakonskih prijedloga, dakle Zakona o porezu na promet i Zakona o akcizama. I u tom smislu, ja sam u raspravi istaknuo jedan zaključak i od mene se tražilo kasnije da formuliram u pismenoj formi, što sam ja pokušao učiniti i onda je naprasno bila sjednica završena. Mi smo to mislili danas delegirati u okviru nastavka 48. sjednice, međutim i ta je sjednica bila vrlo brzo završena. I ja evo, molim kolege da zaista mislim da bi Dom mogao odraziti jedan svoj stav prema ovoj stituaciji u vezi na okolnostima pod kojima danas zasjed ovaj Dom. 11 U tom smislu, podržavam dakle prijedlog kolege Moranjkića da nova tačka dnevnog reda bude prijedlog Zastupničkog doma, zaključka doma povodom sazivanja 49. sjednice Doma. Hvala.
Gospođa Azra Hadžiahmetović ima riječ i to su do sada prijavljeni diskutanti o dnevnom redu, izvolite.
Zahvaljujem predsjedavajući, kolegice i kolege, uvaženi članovi Vijeća ministara, ja imam dvije intervencije na predloženi dnevni red, uključujući i ovu usmeno predloženu tačku dnevnog reda. Prvo, želim vas potsjetiti da sam prošli put u rubrici odnosno, u običajenoj tački koja je danas izostala, poslanička pitanja i odgovori, postavila pitanje zašto smo dobili devet godina poslije na ratifikaciju, dva sporazuma? Da li je u pitanju nešto što je eventualno bilo sporno ili je u pitanju inertnost administracije? Na to naravno nisam dobila odgovor. Te tačke dnevnog reda smo dobili danas već uvrštene ovde. Ja želim reći samo da ne osporavam zaista ratifikaciju ali dozvolite, da ukoliko insistirate da ove dvije tačke dnevnog reda budu ovdje, ja ću biti uzdržana. Iz prostog razloga što nisam dobila odgovor. To je moj....prema svemu tome. Inače, sugerišem da ove dvije tačke eventualno možda i prolongiramo za naredni put. Povodom budžeta, ja zaista, ja spadam među one koji dobro poznaju budžetsku problematiku i budžetsku proceduru. I u tom smislu, ja predlažem ovom Domu da zaista uvažavajući sve okolnosti pod kojima usvajamo eventualno i raspravljamo o budžetu, Predsjedništvo je jučer popdne usvojilo budžet kao ovlašteni predlagač. Lično sijenim urgentnost zahtjeva da se budžet usvoji, cijenim čak i to da je Predsjedništvo moglo eventualno i možda i služba odgovarajuća, uz pomoć službi Parlamenta dostaviti sinoć, možda svim poslanicima Prijedlog budžeta da bi smo mogli danas o njemu raspravljati. Ali jednako tako cijenim i eventualnu potrebu, eventualnu, ja govorim hinosti usvajanja budžeta. I ja bih predložila da nam resorni ministar ovde obrazloži prvo, koje su reperkusije ukoliko ne usvojimo budžet? Ukoliko, da znamo kakve odgovornosti Parlament na sebe preuzima? Kakve eventualno šanse imamo za prolongiranje rasprave o usvajanju budžeta? I drugo, zašto krišimo uobičajenu budžetsku proceduru, da prvo ne rasravljamo o Izvještaju o izvršenju budžeta u prethodnoj godini, a tek onda raspravljamo o budžetu za narednu godinu. Ovo govorim iz prostog razloga zaista što cijenim da je i vrijeme odnosno, rokovi da usvojimo budžet dosta kratki, znam jednako tako da je i budžet koji je predložen vezan za neke zakonske odredbe koje još nismo usvojili a jednako tako i cijenim zaista da treba čuvati dignitet ovog Parlamenta. Ja predlažem da prvo čujemo resrnog ministra, šta znači ne usvajanje ili eventualno potreba hitnosti usvajanja budžeta danas. Zahvaljujem. 12
Zahvaljujem gospođi Azri Hadžiahmetović. Moj način, mi smo zapravo iscrpili diskusije prijavljenih koleginica i kolega. Imamo zahtjev da i prijedlog da se Domu, vezano za ovu tačku dnevnog reda, obrati ovdje prisutna ministar finansija BiH gospođa Ljerka Marić. Da li želite uzeti riječ gospođo minsitar? Imate riječ, izvolite.
Ja vas sve pozdravljam i za uvod zbilja apsolutno razumijem, kao resorni ministar u kojoj se mi situaciji nalazimo. Što se tiče proračuna za ovu godinu, zbilja nije korištena, nije regularna procedura kakva je primjenjivana svih ovih godina za izradu proračuna, iz jednog vrlo važnog razloga. A taj razlog je posljedica usvajanja Zakona u sustavu indirektnog neizravnog oporezivanja. Znači, taj zakon je temelj nastanka novog fiskalnog sustava u ovoj zemlji. Glede toga, znači uspostavlja se dalje jedinstveni račun za uplatu neizravnih prihoda, poreza i ostalih na razini države. I to je jedna bitna nova odrednica za nas i zakočila dijelom u bržem pravljenju ovog budžeta. Vi znate, koliko smo razgovarali dugo kada se taj zakon usvajao, vi znate da smo poduzeli sve moguće i nemoguće da usvojimo Zakon o jedinstvenom računu. Mi smo u međuvremenu objavili taj zakon, zahvaljujući naravno i vama proceduru koja se poduzela, objavili smo Pravilnik za uplatu prihoda, vrsta prihoda ..taj račun i na taj način, zapravo osiguravamo kroz ova još dodatna dva zakona danas, porez na promet proizvoda i Zakon o porezu na akcize, osiguravamo da država BiH prvi put dobije svoje izvorne prihode. Šta to znači sad za financiranje institucija BiH? Vi znate, ja sam se probala sjetiti u kojim rokovima i kada su prije, prijašnjih godina usvajani proračuni. Ne mogu znači sada tvrditi da znam datume. Znam da je Proračun i Federalne vlade i državnih institucija BiH usvajan dosta kasno. Znate da je Ministarstvo financija nastalo u 2000.godini. Znate da je postojao samo Zakon o trezoru. Znate da smo nedavno usvojili Zakon o financiranju isntitucija BiH koji je opet osnovni zakon koji je poluga, daje poluge za način izrade proračuna. Kada sve ovo znamo, i kada krenemo od toga da je ovaj proračun nastao na način da je bilo potrebno u okviru konsolidiranog proračuna entiteta, Distrikta Brčko, i države, izvršiti raspodjelu budučih mogučih prihoda, odrediti se vrlo kvalitetno oko toga, šta su to prihodi iz kojih se mogu financirati institucije države. Naravno da smo u toj proceduri dosta kasnili, entiteti su napravili proračune na lanski način, znači planirali su ga potpuno na isti način, pa su onda taj dio preradili pred samo predavanje njihovim vladama, rekli su nema više trasfera. Shvaćamo da je način promjenjen i da će se sad taj dio prihoda koji pripada institucijama BiH prazniti direktno s tog računa. U toj raspodjeli država je dobila okvir od 336 miliona. Mi smo dobili okvir od 336 miliona. Zahtjevi naših proračunskih korisnika prema instrukciji koja je puštena na vrijeme puštena, znači obrađena od strane onih koji su zahtjevali sredstva, razgovarano sa svim onim koji su tražili sredstva, počeli smo sa 476 miliona. Završili smo znači sad u okviru dobre volje entiteta Distrikta Brčko, funkcioniranja države na način kako funkcionira ako Bog da, znači sa 336 miliona. Naše je izvjesnije da ćemo ostvariti to ukoliko dobijemo i grantove koji su tamo planirani, 21 milion, ukoliko 13 ostvarimo ovu preraspodjelu sredstava i još vezano za neke druge projekte i programe, ali znači onaj izvorni dio sredstava se stvarno prvo prazni državi. I država od svake mrke koja se uplaćuje sa cijele teritorije prva dobiva iz te marke dio. Zato je naš proračun sigurniji ove godine. Lani, proračun je usvajan na način da smo imali privremenu odluku. Privremena odluka nije dobra. Prvo, samo sebi kažemo da ne možemo nešto na vrijeme uraditi, drugo kažemo da računamo nekakvu četvrtinu nečega što smo lani ostvarili i samo po sebi ne ulazimo u financiranje na regularan način. Za ovu godinu to će biti prilično ograničavajuće. Lnjski proračun od 221 milion koji se odnosio na administraciju, sve ove godine u idealnim uvjetima kada se smanje grantovi, kad se smanje ostala ona sredstva, može raspodijeliti na način da financiramo institucije BiH sa četvrtinom toga za tri mjeseca. Koliko će institucija ostati neobuhvaćeno financiranjem u tom slućaju jer je razlika od 221, znači do 336 miliona prilična. Znači, nama bi ta privremeno financiranje stvarno onemogučilo rad institucija BiH. To bi bio sad neki između proračun. Ne bi bila privremena odluka, ne bi bio proračun, bilo bi nešto između. Vi znate koliko novih institucija smo formirali prošle godine tijekom svih ovih naših aktivnosti i donošenjem zakona, jako puno zakona. Premijer je govorio koliko je zakona donešeno. Skoro svaki od njih je iza sebe producirao neku novu instituciju i naravno zbog toga što smo se opredjelili na ovom putu za Evropu, pa onda znači imamo urede za veterinarstvo, za fito sanitarnu zaštitu, nekih agencija za osiguranje, za nabavke, jako puno novih korisnika. Svi će oni ostati bez alikvotnog dijela sredstava, ukoliko mi prihvatimo tzv. to privremeno financiranje od recimo tri mjeseca ili neki kraći period. Jedinstveni račun, znači sve je urađeno što se moglo uraditi u okviru Upravnog odbora odnosno, Uprave za indirerktno oporezivanje da jedinstveni račun profukcionira. Određene su banke znači, testiran je taj način prenosa sredstava i trebalo bi to sad znači fizički početi raditi, tehnički početi raditi 03.01.iduće godine. Ukoliko se bude s tim zakasnilo, to će dodatno izazvati naravno probleme i u financiranju. Kad smo mi došli 2003.godine u prvom mjesecu ovdje, nas je zateklo, koliko se ja sjećam, proračun koji je bio usvojen na način da ga je Visoki predstavnik objavio, pa smo ga onda u regularnoj proceduri usvajali i usvojili smo ga u onoj formi naravno, izvornoj kakav je i bio, jer se to jedino može uraditi. Bilo bi jako dobro, kad bi mi sad, razumjevajući znači ovo su neke opasnosti za rad, funkcioniranje institucija u okviru svih nas ovdje, odnosno usporavanje rada i Vijeća minsitara od svih institucija vezano i za one obične administrativne funkcije države. Ne samo sad za nešto posebno znači, ali mi imamo stvarno obvezu primjene Zakona o carinskoj politici. On traži svaki dan da se radi, svaki dan da radi Uprava, svaki dan, ljudi naravno očekuju da za taj svoj rad dobiju i plaće. Znači, vrlo je neprimjereno da se proračun donosi po toj proceduri koja je 105 uzm ili ostavi. Ja se stvarno nadam, da ovakvo nešto bi zbilja trebalo biti za ovu zemlju i za sve ove ljude koji rade ovdje a posebno za Parlament ove zemlje, zadnji put. To ne može niko obečati. Mi se samo možemo truditi i raditi u tom pravcu da to tako uradimo, ali zbilja za 105 proceduru treba imati valjane razloge. Ja smatram da je valjan razlog to št mi zbilja nećemo podnijeti na način da privremeno financiramo 14 institucije, nećemo podnijeti da te institucije funkcioniraju. Vi znate, s koliko smo se mi problema suočavali. Mi smo nekad to govorili, nekad nismo, od nedostatka prostora, od nedostatka ljudi, od sporog popunjavanja itd. Vi ste nama pružili podršku, vi ste nam pružali podršku kad smo uspostavljali sustav, i sustav je znači sukladno svim ovim zakonima koji zapravo predstavljaju reformu, drugi način rada, drugi način organizacije, drugi način promatranja naše zemlje iznutra i iz vana. I ja stvarno mislim da bi bilo jako dobro, ukoliko postoji uopće mogućnost u proceduri i u svemu ovome što sam ja rekla, da se ovo uzme vrlo ozbiljno, da se vama da neko vrijeme da vi to proučite i za neke posebno problematične stvari koje postoje, odnosno uvijek za nastanak novih institucija za neadekvatno neko policioniranje, bilo kojeg korisnika, se ostavlja ta rezerva. Rezerva nije ni čiji hir, nije ni čija namjera da nešto sad sam uređuje, određuje, preraspodjeljuje, nego znači to je stvarno potreba. Jer, koliko god sam ja pisala svim proračunskim korisnicima, trebate nam do 10.10. poslati svoje zahtjeve, mi smo ih dobili prekjučer. Pojavile se još uvijek institucije koje su sad vidjele da treba ne znam sredstva za ovo, za ono, za deportaciju, za azil, za jako puno stvari. Znači, uvijek je to je život, ovaj naš proračun omogučava sa financijske strane, sa financijskog aspekta život ovoj zemlji. I zbilja bi bilo jako dobro i bilo bi jako potrebno da mi danas ne govorimo nešto pretjerano ni o mešunarodnim isntitucijama u ovoj zemlji, da ne govorimo ni o AMF-u, jer AMF je ovaj put stvarno odigrao ulogu zbilja tehničke pomoći koja je evo nama ponudila da se i mi snađemo u novom načinu raspodjele budućih prihoda. Vrlo je kompliciran sustav. Sustav se mora dograđivati. On će se dograđivati kroz Zakon o direktnim porezima koji će poboljšavati sustav. Znači, ako danas usvojite i ova druga dva zakona, i porez na promet i akcize, zajedno sa svim ovim rečenim, i ako na kraju odlučite da usvajate proračun, omogučit ćete da startamo 03.01.na način da država počne dobivati evo financijske te konture, da ima svoje izvorne prihode. Po meni, bi to stvarno bio jedan od najvažnijih razloga zbog koijih bih ja vas uvjeravala u ovoj situaciji da se uopće o proračunu na ovaj način diskutira. Hvala vam puno.
Zahvaljujem ministru finansija, gospođi Marić. Mi smo zaključili raspravu. Gospođa Fatima Leho, ja sam mislio da smo zaključili raspravu, izvolite gospođo Leho i Seada Plavrić. Ovde niko ne popušta, ko god traži riječ do kraja ide dobro, imamo vremena, nije problem nikakav. Izvolite.
Poštovani predsjedavajući, poštovane kolege, ja imam pitanje za ministra Marić. Znači li to, pošto smo završili Zakon o jedinstvenom računu, svi prihodi će se slijevati od 3. januara na jedan račun kod Centralne banke ili poslovnih banaka koje ste odabrali. Nikakva plaćanja prema institucijama BiH i entiteta neće moći ići za one koji nisu usvojili budžet. Znači da će njihovi računi stajati i da će biti potpuno finansijski zamrznuti, ... tokovi prema institucijama koje nisu usvojili budžet. Da li to znači to? Ja se slažem potpuno sa gospođom. 15
nije uključen mirkofon Nažalost to je stvarno to
To je stvarnost naša. Znači, ovo je naš reformski prelomni trenutak. Ako smo donijeli Zakon o jedinstvenom računu i ako svi prihodi idu na taj račun sa 3. januarom, i ako donosimo Zakon o porezu na promet roba i usluga, za jednu godinu koju premošćuje stupanje u ovoj idučoj godini, do Zakona o PDV-u, ako danas donosimo i Zakon o akcizama, znači riješili smo prihodovnu stranu svih budžetskih korisnika u BiH. Nismo rashodovnu za onaj dio koji nije usvojio budžet. Zbog toga, mislim da bi smo danas, ne bi trebali gledati na proceduru, nego da je neophodno usvojiti taj akt. I zato ja apelujem i kolege iz RS da imaju na umu da ne bi trebali mi biti ti koji smo ovaj, kočnica da finansijski tokovi prema entitetima neće ići ako ne usvojimo ovaj budžet, jer je dio prihoda, svi prihodi idu na jedinstveni račun kolega Novakoviću. I nećemo moći onda na entitete prenositi im sredstva, ako nije prošlo i kroz našu kuću, znate. Ako treba da napravimo jednu pauzu pa da se onaj, konsultujemo jer ovo su stručne finansijske stvari. Ja vjerujem da
Molim vas, nemojte voditi dijalog između sebe, obračajte se kolegiju.
Izvinjavam se što se okrećem. Dakle, znači moguče da se i u zadnji čas shvatilo da se bez oboga ne zaokružuje projekat jedinstvenog računa. Ne možete jedinstveni račun primjeniti ako radi mu samo prolazna jedna strana a druga strana ne radi jer nemamo verificiranih dokumenata. A zatvarati to odlukama, sada o privremenom finansiranju, znači praviti jedan haos u ukupnom sistemu, a imamo šansu. A što se tiče našeg budžeta, meni je drago da je ministar Marić kazala da je MMF ovog puta dao tehničku pomoć. Uostalom spoljni dug se zna i nema tu, nema nikakvih promjena. Zna se koliko smo zaduženi i koliko je tranša za 2005.godinu. a u ovome, sa 220 kazala da idemo na 336, to je znači skoro za trećinu je povečan budžet za institucije BiH i to je nešto, to je za mene jedan paramtar koji je sasvim dovoljan da se danas izjasni da bi nam profukcionisao jedinstven račun, što je sinekvanon u finansijskoj reformi u koju idemo. Hvala lijepo.
Zahvaljujem gospođi Leho. Nisam ja slučajno predložio ove tačke dnevnog reda. Gospođa Seada Palavrić. 16
Ma istine radi, neke stvari mislim da zaslužuju pojašnjenje i da ono na šta je ministrica klimala glavom ipak nije sve tako. Zakon o jedinstvenom računu će funkcionirati. U sadašnjem Zakonu o izvršenju budžeta, mi imamo odredbu prema kojoj ukoliko ne usvojimo budžet blagovremeno, onda Vijeće minsitara donosi Odluku o privremenom finansiranju. Čak i u novom zakonu za koji se danas predlaže da ide u dnevni red, predlaže se takva odredba i mogučnost da Vijeće ministara donese Odluku o privremenom finansiranju. I ja koliko razumijem, biće onemogućeno funkcioniranje samo novoformiranih isntitucija koje u protekloj godini, u prvom kvartalu nisu imale, nisu bile predviđene u rashodovnoj strani. Dakle, to sam rekla istine radi, ne prejudicirajući nikakvo rešenje. U ime Kluba Stranke demokratske akcije, prije nego se pređe na glasanje o predloženim dodatnim tačkama, molim pauzu od 15 minuta.
Zahvaljujem. Pošto se više niko ne javlja, čuj nije važno šta je kod vas važno a šta je kod mene. Imamo dakle gospodina, ako ćemo tako Ivo Miro Jović, kod mene ovdje prijavljen, jeste vi gospodine Joviću se prijavili, evo vidite u čemu je problem. Evo kod mene piše ovako, da ja kažem šta piše. Ipa ću ja molim vas, ja ću voditi računa, vi dižite ruke a ja ću voditi računa i sekretar, to je manja greška. Gospodine Živkoviću izvolite.
Uvaženi predsjedavajući, dame i gospodo, nadam se da smo to razriješili. Nakon ovoliko ovaj, informacija koje smo dobili, za da se tačka dnevnog reda stavi budžet u ovoj godini, mislim da je ključno pitanje u vezi toga da li iko bilo kakvim razgovorom ili izgovorom, može poslanicima i instituciji Parlamenta BiH da oduzme pravo da uopšte raspravlja o budžetu. Ovde je ključno to pitanje. Da li će to neko da nam oduzme iz bilo kog razloga, ili neće. Ja smatram da ne može niko, osim nas samih da oduzmemo sebi pravo da uopšte razmišljamo o tome. Nemojte se gospođo Leho ljutiti, ali da li će mi neko odgovoriti ako prihvatimo ovaj budžet da ćete sutra reći, znate nema u budžetu tih 20 miliona što nama treba za popis stanovništva, pa ne možemo to da uradimo, znate. Hajte da pričamo o tome. Kako neko može u ovom Parlamentu neko vama da oduzme pravo da pričate o bilo kojim stavkama u ovom budžetu. Ja mislim da je to ključno pitanje. Hvala.
Zahvaljujem. Pošto se više niko nije javio za riječ, ja zaključujem raspravu i više rasprave o dnevnom redu nema. Za 15 minuta molim vas da budete u sali, dajem pauzu na zahtjev predsjednika Kluba SDA, 15 minuta i za 15 minuta glasamo o dnevnom redu molim vas. Hvala vam. [[PAUZA]] 17 Nastavljamo sa radom, riječ ima poslanik, predsjednik Kluba SDA gospođa Seada Palavrić.
Zahvaljujem. Želim da o Prijedlogu budžeta i Zakonu o izvršenju budžeta u njihovom uvrščivanju u dnevni red, ne glasamo dok ne dođe ministrica Marić, pa da nakon toga glasamo.
A gdje ministrica Mrić?
Dolazi
Ako dolazi, možemo sačekati minut, dva, nije problem to nikakav nikad bio. Možete naravno gospodine Špirić Nikola.
Ja stvarno nemam ništa protiv da ovdje prisustvuje kompletno Vijeće ministara i ministarica ali za tehniku glasanja za naše izjašnjavanje njeno prisustvo nema neku, jer je ministrica je rekla razloge za šta misli da treba glasati u ovoj proceduri. Dajte da ne gubimo vrijeme. Dakle, uz puno uvažavanje ministrice da sjedi ovdje ili da bude gdje hoće. Hvala.
Zahvaljujem. Ja bih ipak gospodine Špiriću da sačekamo minut, dva, nije to problem nikakav. Ja znam da tone utiče na tehnologiju glasanja. Ja, evo možemo mi poći, molim vas lijepo. Uvažene koleginice i kolege, mi smo zaključili raspravu o dnevnom redu i mi danas imamo četiri nova prijedloga i ja ću obrnuti glasanje o prijedlozima da ne čekamo sa jedne strane a sa druge strane da vidimo hoće li nam se pridružiti ministar finansija BiH gospođa Ljerka Marić. Iako njeno naravno prisustvo kod glasanja nije nužno, ja se slažem tu sa gospodinom Špirićem. Mi imamo dakle, četiri prijedloga dodatna u odnosu na dnevni red, to je prvo dakle ići ćemo ovim redoslijedom, prijedlog gospođe Seade Palavrić, da se danas u dnevni red uvrsti Izvještaj komisije o usaglašavanju teksta Zakona o porezu na dodanu vrijednost. Tog izvještaja nema, ali ja prijedlog stavljam na glasanje, buduči da je to prijedlog poslanika. Vi znate svi kakva je situacija oko toga. Ja vas pozivam, Izvolite, gospodin Špirić poslovnička intervencija.
Uz stvarno mnogo dobre volje da shvatim neke stvari, ako komisija nema izvještaj, dakle nema izvještaj, nije zasjedala, ako poslanici nisu dobili, pa mogu ja 18 sada da postavim pitanje, hoću da se izjašnjavate o procesu štrojenja koza. Pa dajte molim vas, nema izvještaja, nemojte od nas praviti, sad je tobože neko za to da dođe izvještaj koji nepostoji a neko je protiv toga. Pa dajte, ja ne mogu stvarno da shvatim uz najbolju moju volju, nemojte, ja molim da se ne pravi cirkus od Parlamenta. Ovo o čemu je doktor Lagumdžija govorio, da ne idemo u sunovrat baš. Dajte da stavimo tačku dnevnog reda za koju svi znamo da nema izvještaja, pa će neko reći, mi smo tražili da se stavi to što nema izvještaja. Ne mogu da shvatim.
Zahvaljujem gospodine Špiriću. Ja bih vas zamolio samo da vokabular za ovom govornicom bude primjeren mjestu u kojem se govori. Ovo je Parlament države BiH i ja očekujem da primjerimo svoje ponašanje svi spram te činjenice. Uvažene koleginice i kolege, gospođa Palavrić je bila potpuno jasna. Ja ću sada kao prerdsjedavajući ponoviti ono što je ona kazala u svojoj diskusiji. Predložila je tačku dnevnog reda, iako je i sama svjesna da izvještaja komisije nema. Očekujući da danas, pošto su oba doma ovdje i obje komisije za usaglašavanje u ovoj zgradi, nakon ako bi se eventualno uvrstila ova tačka dnevnog reda, te komisije ako završe svoj posao, da to onda bude tačka dnevnog reda. Sve su ovo dakle uslovi koje je i gospođa Palavrić kazala ovdje i naravno, mi ćemo svi imati u vidu sve ovo o čemu je govorila ona kada se budemo izjašnjavali. Ja vas pozivam da se pripremite za izjašnjavanje povodom ovoga prijedloga. Pripremite se za glasanje. Galsajte sad. Konstatujem, da sa 16 glasova za, 17 glasova protiv, ovaj prijedlog nije dobio opću, molim, imate primjedbu na glasanje. Vaš glas nije, izvolite. Molim vas ustanite, uključite mikrofon.
Nemam aparata za mjerenje jačine zvuka ali ja sam glasovao a tamo je registrirano kao da nisam. Molim da se ponovi glasanje.
Zahvaljujem. Molim vas lijepo, imamo zahtjev poslanika da tehnika nije registrirala glasanje. Do sada smo uvijek uvažavali takve zahtjeve, do sada smo uvijek uvažavali, ja proglašavam nevažečim glasanje koje smo imali maloprije. Prelazimo, određujem ponovno glasanje i pozivam vas da se pripremite za glasanje povodom istog prijedloga. Pripremite se za glasanje. Glasajte sad. Molim vas lijepo, 18 glasova za, molim vas da sjednete za vaša mjesta, ministre, gospodine Raguž, 18 glasova za, 17 glasova protiv, nemamo većinu iz entiteta RS. Pitam Kolegij da li je saglasan? 19
nije uključen mikrofon
A pošto je dnevni red, trrebali bi danas da se izjašnjavamo. Jeste li vi za to da se danas izjašnjavate?
Poslovnički da se usaglasi, nema veze.
Poslovnički je, pošto je dnevni red, trebali bi sada, ako vi niste saglasni, ja idem u drugi krug. Dnevni red je ovo. Molim vas, Kolegij nije postigao saglasnost kao što ste vidjeli, ali smo odlučili da idemo u drugi krug. Neka se pripreme poslanici koji su protiv ovoga prijedloga, neka glasaju oni koji su protiv dakle. Vi koji ste protiv, pripremite se za glasanje. Glasajte sad. Protiv je iz RS 11, 10 je dovoljno da prijedlog ne bude usvojen. Dakle, ovo je više od dvije trećine i konstatujem da prijedlog nije dobio potrebnu većinu. Prelazimo na slijedeći prijedlog. Slijedeći prijedlog je poštovane koleginice i kolege, bio vezan za prijedlog gospodina Joze Križanovića. Ovdje ili kada je taj prijedlog u pitanju, stvari stoje ovako. Mi smo na prošloj sjednici dakle, zaista imali prijedlog gospodina Joze Križanovića da Parlament usvoji jedan radni zaključak uz tačku dnevnog reda koju smo mi okončali tom prilikom. Na insistiranje gospodina Križanovića, da se ipak očitujemo glasanjem o njegovom prijedlogu, prijedlogu njegovoga zaključka, ja sam naravno tražio da mi to dođe ovde u pisanoj formi i to mi tokom prošle sjednice nije došlo ovdje na sto u pisanoj formi. Ja ni ovoga trenutka dakle, ja ni ovoga trenutka to namam u pisanoj formi, ja sam spreman naravno zato nisam ni stavio na dnevni red nastavka prošle sjednice, jer cijelo vrijeme to nemam pred osobom ovdje. Ako to gospodin Križanović ima, neka mi se to da, da to pročitam i da to stavim na glasanje onda. Hočete službe donijeti ovo od gospodina Križanovića. I gospodine Potočnik, ne znam ko je to patetičan, samo pojasnite da znamo je li. Gospodin Jozo Križanović predlaže da u dnevni red današnje sjednice, odnosno da Dom usvoji zaključak, ovo nije dnevni red je li tako? Ovo je zaključak da Dom povodom dnevnog reda usvoji zaključak koji glasi. Citiram – povodom sazivanja 49. sjednice, uzrokovane potrebom donošenja Zakona o porezu na promet i Zakona o akcizama u BiH, do kraja ove godine Zastupnički dom Parlamentarne skupštine BiH izražava nezadovoljstvo odnosom Vijeća ministara prema ovome domu zbog neopravdanog zakašnjenja upučivanja ovih prijedloga zakona u Parlamentarnu skupštinu BiH. Ovim činom, vijeće ministara je pokazalo da ne upravlja reformama u BiH nego to radi OHR i Visoki predatavnik. Zastupnički dom, upozorava Vijeće ministara da ubuduće neće 20 tolerirati ovakav odnos i traži od Vijeća ministara odgovarajuće ponašanje kako ne bi, odgovornije pardon izvinjavam se, odgovornije umjesto odgovarajuće odgovornije ponašanje, kako ne bi dovodio ovaj Dom da mora kršiti vlastiti Poslovnik o radu i donositi važne zakone u atmosferi pritiska i bez mogučnosti poboljšanja predloženih zakona. Čuli ste prijedlog zaključka. Pripremite se za glasanje. I glasajte sad.
Dakle moram reći greškom, nije, neće ovo osporiti rezultat. Mislio sam da glasam za, a ne protiv dakle dužan sam reći a ne utiče na rezultat.
Zahvaljujem se. Konstatujem da je Predstavnički dom Parlamentarne skupštine povodom rasprave o dnevnom redu, sa 24 glasa za, 13 glasova protiv i uz dovoljnu entitetsku većinu usvojio zaključak koji je predložio gospodin Jozo Križanović. Mi prelazimo na izjašnjavanje vezano za budžet i Zakon o izvršenju budžeta. Imam informaciju da ministrica Marić ponovo traži riječ. Ja sam dužan da ministrici finansija dam riječ. Izvolite gospođo ministar.
Pa ovako, Vijeće ministara je kao što znate, tražilo od Parlamenta da toj proceduri 105 usvaja proračun. Nakon ove rasprave, nakon ove klime koja postoji ovdje, ja sam se konsultirala sa članovima Vijeća ministara i samim Poslovnikom o radu i mislimo da bi bilo dobro da se Kolegij izjasni oko toga da li bi mogao prihvatiti da procedura ide po članku 106.? Nekih 15 dana, neko skračivanje rokova. Ukoliko bi to bilo prihvatljivo, ali 104 je onda razlika koja.
Zahvaljujem gospođi Marić. Gospodin Nikola Špirić traži riječ.
Dame, gospodo predsjedavajući, dame i gospodo, ja mislim da uz najbolju volju da tražimo izlaz. Mi smo dobili dopis po Poslovniku po Ustavu, Predsjedništvo predlaže budžet Palrmanetu. Nemojte ovo raditi ministrice. Ne može Vijeće ministara izlaziti sa prijedlogom bilo kakvim. Zadšto radimo ovo, zašto pravimo pauze i smišljamo jedni drugim zamke. Predsjedništvo, imate dokument, ovo predlaže Predsjedništvo, traži član 105. nije ni došlo da kaže, molim vas uradite to. Dajte molim vas, nemoj da, ja se izvinjavam ministrici, žao mi je. Žao mii je što zloupotrebljava ministricu. Hvala vam. 21
Zahvaljujem. Gospodin Martin Raguž traži repliku, izvolite.
Dame i gospodo, ja zaista uvažavam gospodina Špirića i njegovu energiju i principjelnost i zalaganje za poštivanje Poslovnika. Ali ja pozdravljam reakciju nadležnih predlagača a kad čuju raspravu u ovom Domu. Zašto smo onda mi raspravljali. Pa vi ste se gospodine Špiriću zalagali da se otvori mogučnost zastupnicima da kažu nešto oko temeljnog akta. I kad se desi suprotno, i opet ste i protiv toga.
Dobro. Ovo je sada odgovor na repliku. Gospodin Nikola Špirić.
Ne, ne molim vas, ja hoću samo da budemo dakle tolerantni
Nemate potrebe, da vam kažem stvari su potpuno pod kontrolom, nemojte se sekirtati, izlaz iz situacije ima, ima Poslovnik nemojte se, izvolite Nikola Špirić imate riječ.
Ne mislim da je viška bila prića ministrice Marić. Ne mislim da je bila viška, ne mislim da je bila viška rasprava bilo kojeg poslanika ali moramo poslovnički dakle raditi kao Parlament. Dakle ništa, ja apsolutno uvažavam, saslušao sam svakog poslanika. Nebitno u ovom trenutku šta Nikola Špirić misli, dakle samo u tome Martine da se shvatimo. Ja poštujem i ovu sugestiju. Dakle čuli smo sve, hajmo poslovnički, ništa drugo ne možemo. Hvala vam.
Zahvaljujem. Gospođa Palavrić, replika, gospodin Duraković replika neka se pripremi. Gospodine Durakoviću, gospođa Palavrić prije pa onda vi, tako sam rekao. Ima i ona repliku i vi repliku.
Moja replika je na izlaganje gospodina Špirića koji svim silama želi da ovaj Prijedlog budžeta po članu 105. propadne pa da onda ide u redovnu proceduru. Ja sam razumjela ministricu Marić da ona ustvri traži proceduru po čanu 104. koristeći se svim mogučnostima iz člana 106. da skratimo rokove, isto kao što smo skratili za 22 Zakon o porezu na promet roba i usluga i Zakon o akcizama. A u pismu i zaključku prerdsjedavajućeg Predsjedništva, predsjedavajući Predsjedništva je ovlastio gospođu Ljerku Marić ministricu da ga zastupa na ovoj sjednici.
Zahvaljujem. Gospodin Nijaz Duraković, izvolite.
Ja sam kao i svi vi dobio ove papire u pauzi ove sjednice je li. Na prvo isčitavanje, onako letimično, nisam nikakav stručnjak za budžet ili proračun, imam najmanje 50 primjedbi. Stavke neke jednostavno su sulude, nelogične itd. Stvarno da ne dovodimo ovaj Parlament u takvu poziciju, da o takvom najkrupnijem događaju za svaki Parlamnt svijeta, pa bi trebalo biti i za ovaj, jeste usvajanje budžeta ili proračuna. To.... na tome padaju vlade, na tome ostaju Parlamenti ili ne ostaju itd. to je najbitnije što se može desiti. Ne trebam ovdje ja sad držati predavanja o parlamentarnom životu i proceduri. Dakle, da mi ne bi sebe do kraja baš diskreditirali, do kraja minorizirali, do kraja blamirali, imam konstruktivan prijedlog. Neće propasti svijet da mi recimo, prva naredna sjednica u januaru, to može biti pravoslavnog božića, recimo ne znam 5-ti, 6- ti itd. da to bude jedina tačka dnevnog reda, jer to je najvažnije pitanje koje ovaj Parlament u jednoj godini odlučuje. I time, i vuk sit i ovce na broju. Ja uvažavam razloge koje je ministrica Marić podnijela. Sve je to nama jasno, da je došlo do novih sistemskih zakona, pretumbacija, uz nemogućnost da se podnese valjan izvještaj, ali uvažavam i primjedbu moje koleginice Azre, koja kaže nikada, ja učestvujem bar 30 godina u tim stvarima, nikad se nije usvajao budžet novi a da se nije podnio izvještaj o realizaciji prethodnog, itd. Dakle, mislim da je moj prijedlog, ja dakle Kolegij molim da razmislimo o prijedlogu. Mislim da je razuman i da krenemo na ovaj dnevni red koji smo i predložili. Hvala.
Hvala vam gospodine Durakoviću na ovoj konstruktivnoj diskusiji. Ovako, uvažene koleginice i kolege, ja sam maloprije rekao dakle da stvar poslovnički stoji, mislim u potpunosti ni jednog momenta nismo izvan Poslovnika, nemojte se sekirati. Ja bih zamolio poslanike obrate pažnju. Mi smo dakle dobili prijedlog od Predsjedništva BiH da razmatramo ova dva dokumenta, i Budžet i Zakon o izvršenju budžeta, po članu 105. Ta mogučnost postoji jer Poslovnik našeg Doma, posebnu proceduru posvećuje budžetu. Molim vas ministre, molim vas malo me pratite sada. Poslovnik našeg Doma u članu 106. određuje posebnu proceduru za budžet i kaže da će se prilikom donošenja budžeta primjenjivati odredbe koje reguliraju osnovni zakonodavni postupak. Osnovni zakonodavni postupak je i redovan postupak i skraćeni postupak i hitni postupak, i moguče je dakle da to bude po 105, 23 moguče je da bude i 104, moguče je i da to bude onaj redovan postupak. Predsjedništvo se odlučilo da nam predloži proceduru po članu 105. Istovremeno je ovlastilo, vidite iz dopisa, molim vas ministrice, gospođo Marić pratite šta govorim, sad ću vas pitati, molim vas malo pažnje. Istovremeno se odlučilo da ovlasti ministra finansija, gospođu Marić, da kada je procedura u pitanju ovde pred Domom se definitivno očituje i to nam je ministrica kazala. To piše i u dokumentu. Dakle, ovaj Dom može ovaj Budžet razmatrati samo u zakonodavnoj proceduri redovnoj, skraćenoj dakle 104 i to je hitno a mi zovemo skraćena i 105 ovako kako je predloženo. Specifičnost člana 106. ogleda se u tome da Kolegij Doma mora voditi računa i ako je potrebno mora reagirati u datoj situaciji kako bi se osigurano da budžet za narednu godinu bude usvojen kako to u Poslovniku piše, najkasnije do 15. novembra svake prethodne godine. To vrijeme je prošlo. Mi smo danas u slijedećoj situaciji. Imamo oficijelni prijedlog da glasamo o proceduri po članu 105. Gospođa Marić je malo čas za govornicom kazala da predlaže proceduru po članu 106., 106. je opća procedura koja podrazumjeva i proceduru po članu 104. i proceduru po članju 105. i onu redovnu proceduru koja podrazumjeva, vi znate šta podrazumjeva. Ukoliko, ja dakle ministrica Marić koliko sam ja shvatio je praktično odustala od procedure po članu 105.
Jesam odustala sam od procedure 105.
Odlično. Gospođa Marić u ime Predsjedništva BiH na osnovu ovlašćenja je odustala, evo ja sad to unosim radi stenograma, jer njeno kazivanje nije uneseno u stenogram, odustala od procedure po članu 105. Ja ću sad sa Kolegijem se kratko konsultovati i mi ćemo vam predložiti prijedlog. Na što imate repliku? Koje konsatacije? Izvolite imate repliku.
Molim vas, nemojte tako reagovati, vi ste predsjedavajući
Pa naravno da sam zato i reagujem tako.
..voditi računa o nama poslanicima. Prvo, nije tačno ovo što kažete. Ako se kaže, osnovni postupak, onda je to redovn i postupak. Nikakav skraćeni ni bilo koji drugi modifikovani. A Pravna služba koja je predlagala Predsjedništvu mislim da je ne zna šta je osnovni postupak. Ako je nešto osnovno to je redovno, dakle to je redovni postupak i tu dileme nema. Evo to sam htio reći. Mislim da nije teško. 24
Molim vas lijepo, Martine jel se ti slažeš sa ovim?
Ja se slažem da skratimo proceduru i da Kolegij preuzme odgovornost za rokove.
Mislim da je ovo na tragu i prijedloga gospodina Durakovića. Molim vas lijepo, ovo što ća dakle kazati, nakon što evo imamo dakle odustanak od procedure po članu 105. da ne ulazimo u rasprave o Poslovniku, gospodine Kuniću koliko sam ja uspio da vidim, mislim ja nemam razloga da kažem, i kad ja napravim grešku, koliko sam ja uspio da vidim sada na brzinu listajući ove odredbe sa sekretarom, dakle vi ste u pravu. Ja sam dakle spreman da to javno kažem je li, mislim nikakvih ovaj tu nema dilema kada se tako nešto desi, da to znate. U ovoj situaciji, Kolegij Doma će rukovođen dakle ovim raspravama, odrediti proceduru za i to je naš prijedlog ovome Domu, odrediti proceduru po kojoj će se raspravljati o budžetu i maksimalno će skratiti rokove i ja vas evo o tome obaviještavam. I to je član 106. Mislim da nema potrebe da glasamo o ovome i intervencija, kakva? Izvolite.
...član 106. u oba stava je uslovljen sa 15. oktobrom i nemojte onda praviti nešto što nije uredu.
15. novembrom, novembrom
Ovde piše oktobrom, ja dobro čitam i ćirilicu i latinicu.
Novembar 106. stav 2
Ovde piše 15., prije 15-og oktobra.
Koji član?
Evo, član 106. to ja ne znam ko je pisao meni a ko vama
Ja govorim o obavezi Kolegija, molim vas Moranjkiću 25
A i da je tako, opet je uslovljen time.
Gospodine Moranjkiću zauzmite vaše mjesto, hvala vam na diskusiji. Gospodin Potočnik, imate riječ.
Ja bih samo zamolio jednu stvar, da u budućem ovom planu budžeta bude i broj zaposlenih, da vidimo zašto su takvi troškovi. Razumijete, da možemo onda adekvatno razgovarati o tome.
Molim vas lijepo, samo gospodinu Moranjkiću jedno pojašnjenje. Gospodine Moranjkiću kada sam govorio o 15. novembru, govorio sam o tome da budžet od ovoga Doma treba biti usvojen najkasnije do tada i proslijeđen Domu naroda, kako to piše ovde u Poslovniku. Mi nismo u to, pa naravno da nije, ja govorim šta piše u Poslovniku. Molim vas lijepo, nakon što je predlagač odustao od procedure po članu 105. malo me pratite samo i vas dvojica, po članu 105. dakle nakon što je predlagač odustao od procedure po članu 105. obaviještavam Dom da će Kolegij Predstavničkog doma rukovođen odredbama člana 106. Poslovnika, odrediti proceduru za usvajanje ovog budžeta, da će skratit rokove maksimalno moguće kako bi smo imali na prvoj narednoj sjednici za koju ću se ja osobno zalagati, ali to je odluka Kolegija, da bude održana do pravoslavnog božića dakle, da do tada bude održana, ja ću se zalagati za to, ali to je odluka Kolegija, kako bi smo to imali na prvoj narednoj sjednici Predstavničkog doma. Na ovaj način, nema potrebe da se izjašnjavamo o ovim tačkama dnevnog reda, evo Kolegij je donio takvu odluku i ja konstatujem, da smo utvrdili konačno dnenvi red današnje sjednice i on glasi, 1. Prijedlog zakona o porezu na promet proizvoda i usluga, prvo i drugo čitanje, 2. Prijedlog zakona o akcizama BiH, prvo i drugo čitanje, 3. Davanje saglasnosti za ratifikaciju, a) Ugovora između BiH i Republike Hrvatske o izbjegavanja dvostrukog oporezivanja u odnosu na porez na dohodak i na imovinu, b) Ugovora između BiH, Srbije i Crne Gore o izbjegavanju dvostrukog oporezivanja u odnosu na porez na dohodak i imovinu, c) Sporazuma između Vlade Republike BiH i Vlade Republike Mađarske, po pitanjima borbe protiv terorizma, trgovine narkoticima i organiziranog kriminala, d) Sporazuma o transferu i prihvatu lica na državnoj granici, između Vlade Republike BiH i Vlade Republike Mađarske, e) Konvencije o transferu osuđenih lica, f) Sorazuma između Vlade BiH i Vlade Republike Mađarske o uspostavljanju Okvirnog programa za finansijsku saradnju, 26 g) Sporazuma o kreditiranju i garanciji između Vlade BiH kao garanta, Vlade Federacije BiH kao subgaranta i Javnog komunalnog preduzeća Vodovod i kanalizacija Tuzla kao pozajmljivača i Mađarske Export- import banke, 4. Imenovanje tri člana u Zajedničku komisiju radi postizanja sporazuma o identičnom tekstu Zakona o izmjenama i dopunama Zakona o izvozu oružja i vojen opreme, 5. Imenovanje tri člana u Zajedničku komisiju oba doma radi postizanja sporazuma o identičnom tekstu Zakona o porezu na promet proizvoda i usluga o akcizama BiH. Ovo je dnevni red današnje sjednice. Poštovane dame i gospodo poslanici, prelazimo na prvu tačku dnevnog reda to je Ad.1. Prijedlog zakona o porezu na promet proizvoda i usluga Zakon je predviđeno da razmatramo i u prvom i u drugom čitanju, po procedurama koje su predviđene za rad ovoga Doma. Prijedlog zakona o porezu na promet proizvoda i usluga, dakle prvo i drugo čitanje. Samo ću vas kratko potsjetiti na zaključak koji smo usvojili na 48. sjednici, na kojoj smo odredili rokove za razmatranje ovog kao i zakona iz naredne tačke dnevnog reda. U skladu s tim zaključkom, naša Komisija za finansije i budžet 28.decembra tj. jučer, održala je sjednicu i dostavila je izvještaj o ovim zakonima. Dobili ste o ovom zakonu, biče riječ i još jednom zakonu, kao što znate. Dobili ste izvještaj Komisije za finansije i budžet. Komisija je usvojila 14 amandmana, u plenarnoj fazi, za sada nemamo amandmana na ovaj prijedlog, odnosno stigao je već nekoliko amandmana od gospodina Novakovića, od gospodina Ćemana i od gospodina Hazima Felića. Ja otvaram raspravu. Pitam ministra finansija da li ima potrebe da govori nešto o ovom zakonu. Nema potrebe. Otvram raspravu, ko želi da govori? Riječ ima gospodin Muhamed Moranjkić,
Hvala gospodine predsjedavajući, gospodo, kolege poslanici i zastupnici, ja ću pošto je predviđeno prvo i drugo čitanje ukratko reći ono što je rekao u dijelu procedure koja se zove prvo čitanje i ono je sledeće, o važnosti ovih zakona, pogotovo u ovo vrijeme izlišno je govoriti i ja u svakom momentu imamna umu važnost ovih zakona koji su važni za ovu zemlju i za ove građane. Ali, ne mogu a da principjelno ne kažem nekoliko stvari. Prvo, očigledo da je ovaj zakon u izuzetnoj nečijoj žurbi ne znam zašto baš tolika žurba, je i rađen i upućen u proceduru jer kako drugčije opravdati sijaset nejasnoća, sijaset nedorečenosti, pa i loša rješenjena u pojedinim članovima. S tim u vezi, upozoravam pažnju usmjeravam na članove 10., 16., 20., 21., 28., 38. i 40. na koje sam uložio amandmane i normalno, koristim svoje poslovničko 27 pravo da ostanem pri tim amandmanima koje ću kada dođe vrijeme za amandmane pokušati da prezentiram. Ali, istovremeno, moram uočiti da su tu i članovi 8., 23., 50. na koje nisam skrenuo pažnju amandmanima, kojim se pravi velika nejasnoća, možda je teška riječ lakrdija od zakona ali je ona još veća kad se zna da je iz zakona izbačeno čitavo poglavlje 10 koje se pojavljuje tek u obrazloženju u kom kontekstu se upućuje na članova 40. i 50. koji nemaju ama baš nikakve veze sa tim poglavljem koje se nazire šta je trebalo da riješava. ...pušalno oporezivanje, međutim, to u zakonu dakle čitavo poglavlje izbačeno. Da ne bih dalje komentarisao, s obzirom da ću ostati u prvom dijelu samo na principjelnim, ja ostajem pri amandmanima i kad oni dođu na red, govorit ću i o njima jer mi je cilj pošten i dobronamjeran, da odma sutra ovaj zakon ne bude u životu neprimjenjiv i ne bude imao epitet, loš zakon, kao što smo već donijeli nekoliko zakona i non stop vrtimo po jednu riječ dvije u izmjenu. Hvala lijepo.
Zahvaljujem gospodinu Moranjkiću. Ko dalje želi da govori? Gospodin Mirsad Ćeman, gospodin Beriz Belkić neka se pripremi, izvolite.
Gospodine predsjedavajući, kolegice i kolege, ja sam podržao ovu d tako kažem ubrzanu proceduru po kojoj ovaj zakon ide i moram kazati da sam izuzetno zadovoljan što jedan ovakav zakon donosimo od strane Parlamentarne skupštine BiH. Ja sam neka svoja razmišljanja u konsultaciji naravno sa određenim grupacijama i privrednika i drugim s kojima vršim konsultacije na slične teme kao poslanik, iznio u svojim amandmanima a koji su djelomično kada je riječ bar o ovom zakonu, prihvaćeni i ne bih naravno to sad obrazlagao. Želim ipak, mada se to čini isključivo proceduralnim pitanjem, kazati šteta je zaista što niste kao poslanici imali više vremena i što ovaj Parlament je doveden u cajtne da sad ovde o ovako važnom zakonu koji je u osnovi konfilacija nekih riješenja koja su imali (?) na entitetskom nivou i Brčko Distrikta BiH dakle, napravljeno kao jedno praktično rješenje ali znam iz iskustva da ovakvi zahvati nužno izazivaju neka rješenja koja bez obzira što i sami kad usvajamo ovo, kažemo popravljat ćemo, izazovu jednostavno pravne posljedice koji se tiču subjekata, građana itd. Ali u svakom slučaju dakle za podržati je ovo. Ja sam se samo javio da kažem da mi se čini evo ne znam ako će biti smetnje, ako će biti smetnja tome da dođemo danas do ovoga zakona, spreman sam ako i druge kolege to prihvate, na neki način praviti kompromisna rješenja vezano za neobnovljene amandmane, ukoliko ne, onda neka se procedura provodi kako je to Poslovnikom predviđeno. Mada mi se čini zaista, da je prava šteta jer bilo je dobrih razmišljanja u nizu amandmana, ako ništa trebalo ih je sistematično i temeljito međusobno razjasniti. Toliko, hvala lijepa.
Zahvaljuejm gospodinu Ćemanu. Gospodin Beriz Belkić, ko je slijedeći da vidimo, gospodin Lagumdžija neka se pripremi. 28
Možda smo propustili da o izvještaju nešto više kaže predsjednik Komisije za finansije i budžet, ali evo ovaj, pošat ću i ja nešto na tu temu da kažem. Evo gospodin Moranjkić je potpuno u pavu uključujući i ovu da tako kažem nedopustivu aljkavost vezano za obrazloženje, nepostojanje poglavlja 10 itd. ali ja žečim da izvjestim Predstavnički dom da je Komisija za finansije i budžet i njezini članovi uložila maksimalan trud, radeći desetak sati, ulažući amandmane, pokušavajući ispraviti te nedorečenosti, te aljkavosti, naravno predlagači me ne slušaju, gospođo ministrice, nisam stekao utisak i dakle, mi smo pokušavali da ispravimo što se ispraviti dalo i nadam se da smo nešto na tom planu uspjeli. Ali smo zaključili i zatražili da Vijeće ministara pozove na odgovornost je za nas je adresa Vijeće ministara, oni su predlagači, nama ne treba prića radila je Uprava nije radila Uprava za indirektno oporezivanje, da se provede jedna neću reći istraga ali da se izanalizira ko radi ove predloge zakona, imenom i prezimenom. I da ti ljudi više to ne rade. Jednostavno nisu sposobni. Nekompetentni su, prave takve propuste da je to van pamenti. Dakle, mi smo napravili određene ispravke i što se tiće Kluba Stranke za BiH mi ćemo podržati rešenje upravo zbog zaživljavanja jedinstvenog računa i početka izvornog finansiranja države BiH konačno. Naravno, mi imamo sugestije Vijeću ministara, Resornom ministarstvu da posebnu pažnju obrati na podzakonske akte i instrukcije, i kada je riječ o definicijama bezalkoholnih pića, sirova kafa, pržena kafa, itd. mjerni instrumenti, i niz drugih stvari, je vrlo važno podzakonskim aktima, dakle uz preporuku i zahtjev predlagaču da uradi kvalitetno ove podzakonske akte od kojih će ovisiti primjena ovoga dokumenta, mi ćemo ga kao takvog podržati. Hvala lijepa.
Zahvaljujem gospodinu Berizu Belkiću. Gospodin Zlatko Lagumdžija, izvolite. Neka se pripremi gospođa Ljiljana Milićević.
Ljiljo hočete li vi kao predsjednik komisije prije? Evo ja sam ponudio predsjednici komisije, ukoliko želi ranije, ali hvala vam lijepo gospodine predsjedavajući. Mislim ovaj Zakon o porezu na promet, mi smo ga shvatili kao zakon kojim se lijepe postojeći entitetski zakoni i zato njemu nismo toliko posvećivali pažnje i zato je dobro da što prije pređemo na drugi zakon, Zakon o akcizama koji ima suštinske promjene u odnosu na ono što je sada, a naročito amandmani koji su pred nama i neki koji su usvojeni već su doveli do suštinskih promjena u odnosu na postoječe stanje. I zato ću biti relativno kratak, ali se pridružujem kolegi Belkiću i kolegi Moranjkiću da zaista sa današnje povodom ovog zakona, zaista uputimo najoštriju kritiku Vijeću ministara i onome ko je predlagao ovaj zakon, jer smo mi dovedeni u poziciju da 12.10, praktično prije puna dva mjeseca, puna dva mjeseca je zakon bio između Vijeća ministara i Parlamenta i mi nismo utvrdili, niko nam nije dao odgovor, zašto je trebalo dva mjeseca da ovaj zakon, kao i onaj drugi bude negdje između kancelarija u ovoj zgradi. I zato smo dovedeni u poziciju u koju smo dovedeni. 29 Daskle, to je nešto što zaista neko bi za ovo morao da snosi odgovornost i ja bih želio da se ovde gospodine predsjejdavajući, napravi jedan radni zaključak da se ispita zbog čega je do ovoga došlo. Da nam se sutra kod sličnih stvari ne dogodi, jer danas smo u poziciji da ovaj, u jednoj potpuno nenormalnoj atmosferi, na frku, grubo rečeno izvinjavam se na izrazu, usvajamo ovakve zakone. Koliko je zakon, što bi rekao neko ovde, šlampav, puno toga vam može biti primjer. Kolega moranjkić je govorio o obrazloženju, mi smo čak morali da jučer interveniramo i da izmjenimo amandmanski jedan član koji kaže, da ja se izvinjavam što ću ovo pročitati, koji kaže, ako porezni obveznik nabavlja proizvode radi reprodukcije, dužan je da vodi podatke o prometu čuna, to piše u ovom zakonu. Dobro ste me čuli. Dakle to piše u ovom zakonu. I kažu da je štamparska greška. Sudeći kako je rađeno, kao da nije. Ja zaista mislim da trebalo bi ovo da nas malo uozbilji i zamislite da smo ne daj ti Bože ovo usvajali po 105, našli bi se u jednoj teškoj obavezi kako da ovo provodimo na masovnoj ravni. Dakle, ja sam Beriz to rekao da je zavhaljujući predsjednici komisije se moralo intervenirati da se ove stvari promijene. Dakle ovakve stvari je komisija morala da mijenja. A možete misliti kako je onda kada se dođe do rasprave o suštini. Što se tiče suštine, ja žeim da se zahvalim onim koji su ukomisiji prihvatili amandman kojim se makar u ovoj godini ukida porez na promet za računare i računrsku opremu, što je veliki pomak u odnosu na ono što smo imali do sada. I zato skrećem pažnju na amandman koji je ponovo pred nama od jenog člana komisije, člana Parlamenta, koji ponovo hoće da vrati to nazad. Pa vas pozivam da ne usvojite amandman koji nam je predložio kolega Felić, amandman I i II kojim bi se vratilo ono što smo jučer uspjeli da usaglasimo koliko, toliko na komisiji a to bi ipak jedan fini pozitivni pomak odnosa prema informatičkom društvu za koje vidim, u budžetu ima 100 hiljada maraka.
Zahvaljujem gospodinu Lagumdžiji. Gospođa Ljiljana Milićević ima riječ, izvolite.
Hvala. Gospodine predsjedavajući, cijenjene kolege, ja sam samo htjela ispred komisije ustvari da vas upoznam, da smo mi shodno zaključku i pošto smo proglašeni nadležnom komisijom, jučer zasjedali više sati u najboljoj namjeri. Pred sobom smo imali više desetina amandmana i jednoglasno smo znači prihvatili ovaj, principe zakona, osam naših kolega podnosilo je amandmane. Usvojili smo Prijedlog zakona sa 14 amandmana, također jednoglasno, s tim što posebno želim da skrenem pažnju da je komisija jučer u prisustvu predlagača ukazala na većinu ovih propusta koje ste vi danas ovdje ponovili, pogotovo na obrazloženja na kraju zakona koja se uopšte ne odnose, znači tretiraju neke nepostojeće članove ovog zakona, nešto što ne piše u njemu. I sugerisali smo im da to isprave na neki način, odnosno da upoznaju ovde danas Parlament da ne bi smo na tome gubili vrijeme, da se radi o grešci. Toliko,o o ovom izvještaju. Hvala lijepo. 30
Zahvaljujem gospođo Milićević. Ko dalje želi da govori? Zaključujem raspravu u prvom čitanju. Pripremite se za izjašnjavanje. Glasamo u prvom čitanju o Prijedlogu zakona o porezu na promet proizvoda i usluga. Pripremite se za glasanje. Glasajte sad. Konstatujem da je Predstavnički dom sa 36 glasova za, 1 suzdržanim, bez glasova protiv, i uz dovoljnu entitetsku većinu u prvom čitanju usvojio Zakon o porezu na promet proizvoda i usluga. Mi smo se dogovorili da ćemo danas ići u drugo čitanje. Ja Poslovnika radi moram provesti proceduru pa vas pitati, a vi ćete se glasanjem očitovat, a ne treba, odlično hvala vam. Dakle, već smo ranije odlučili da idemo u drugo čitanje. Ja otvaram raspravu u drugom čitanju. Govorimo o amandmanima. Samo da vas informišem, u drugom čitanju za ovaj zakon, mi imamo amandmane gospodina Momčila Novakovića, i to dva amandmana, zatim imamo amandmane gospodina Mirsada Ćemana i to četiri amandmana i imamo amandmane gospodina Hazima Felića dva amandmana. Kojim ćemo redoslijedom? Kako ste stavili, ovako. Dobro. Ovo su dakle amandmani, ja otvaram raspravu. Gospodin Momčilo Novaković traži riječ, izvolite.
Gospodo predsjedavajući, ja moram reći da smo evo praveći ova presedan, dakle da raspravljamo ovaj isti dan i u prvom i u drugom čitanju, a imamo ovoliko amandmana, valjda pokazali da smo spremni dakle veoma ozbiljno tamo gdje je to moguće, da radimo na donošenju određenih zakona. Dakle, tamo gdje moguće i zaista ovo kažem upravo zbog toga što vrlo često se nalazimo u poziciji kad se optužujemo za nespremnost da neka pitanja rešavamo na jedan brži ili ne znam kako ga nazvati drugačije način. Što se tiče mojih amandmana, dakle ja naravno smatram amandmane opravdanim, inače ih ne bih ni predlagao, posebno amandman I jer smatram da mi ne možemo ovdje usvajajući zakone, stavljati van snage zakone donešene na drugom nivou odnosno na nivoima entiteta i da smo mi ovde praktično u sukobu ovaj, sa ovim članom, ali imajući u vidu prihvatanje, da danas raspravljamo o ovim amandmanima u drugom čitanju, znači prihvatanjem da raspravljamo u drugom čitanju, mi smo praktično prihvatili na neki način obavezu da ove zakone danas i usvojimo. I Klub SDS-a će glasati za ovaj zakon a i za sledeći zakon bez ikakvih novih amandmana. Dakle, spremni smo glasati za ovaj zakon sa amandmanima koje je usvojila komisija iako smatram, zaista smatramo da amandman koji se odnosi na računare, računarsku opremu nema nikakvog smisla, i da je očito neko dobro 31 izlobirao, mislim da se radi o trgovcima... u trenucima ovom opremom koju su izlobirali naše poslanike koji su to predložili, ali ja ponavljam da bi smo usvojili ovaj zakon potrebno je da se odreknemo dakle, naše mišljenje je da se odreknemo usvajanja bilo kakvih novih amandmana. Iz navedenog ja povlačim oba amandmana kako bi dao doprinos dakle u traženom zakona i pozivam kolege da i oni povuku amandmane i da ovu raspravu koja može uslijediti nakon ovoga, a koja u krajnjem neće imati nekih efekata što više ...Hvala vam.
Zahvaljujem gospodinu Novakoviću. za riječ se javila, dobićete riječ odmah. Ima repliku gospođa Majkić Dušanka. Izvolite.
Veoma mi je žao zbog ovakve izjave koju sam sada čula zbog toga što bi se činilo da je krajnje vrijeme da ovo društvo počne da razmišlja na drugačiji način, a to znači da razmišlja o tome kako ćemo živjeti sutra, ustvari još danas. Ja želim da podsjetim ovaj visoki dom da je Vijeće ministara Bosne i Hercegovine zajedno sa Razvojnim programom UN usvojilo nekoliko važnih dokumenata. Jedan od tih dokumenata jel se zove politika razvoja informativnog društva Bosne i Hercegovine, a nakon toga su uslijedili strategija razvoja i akcioni plan. Pored toga, Bosna i Hercegovina je potpisnik Agenda za razvoj informatičkog društva koja predstavlja globalni akcioni plan za harmonizaciju informatizacije u ovoj zemlji. U skladu s tim, a razumjevajući specifičnu odgovornost ovog doma moj zahtjev, odnosno moj amandman je išao u tom smislu da i ovaj parlament i Vijeće ministara mora pokazasti spremnost i pokazati želju da stvori pogodniji ambijent za ubrzaniji razvoj i izgradnju informatičkog društva i u tom smislu ovo objašnjenje koje sada dajem dala sam i na Komisiji. Ništa izvan toga. Hvala vam.
Zahvaljujem gospođo Majkić. Dakle radi se o amandmanu koji je usvojen na Komisiji i koji je sastavni dio teksta Zakona. Dakle ne radi se o amandmanu koji je sada u ovoj plenarnoj fazi. Gospodin Novaković odgovor na repliku. Izvolite.
Nisam mislio da otvorim ta pitanja, ali kada bih ja predlagao onda bi se zapitao šta se sve našlo pod ovom stavkom 10%. Vjerujte da je mnogo toga ovdje prioritetnije da bude oslobođeno od računara. Pitam se hoćemo li učiti uopšte ako smo školska pomagala rekli da je 10%. Onda nećemo ići u školu. Po toj analogiji hoćemo li se umivati ako na sapun ide 10%, hoćemo li piti mineralnu vodu itd. ili prirodne vode. Ne mislim treba tom analogijom ići, ja sam rekao da smatram da je loše što smo uradili, ali nećemo podržati kontraamandman ni taj, 32 ni bilo koji, nego ćemo usvojiti, mi ćemo glasati samo za zakon koji je usvojila komisija.Dakle, u ovom, bez obzira na naš stav po pitanju ovoga amandmana.
Zahvaljujem. Riječ ima gospodin Hazim Felić. Izvolite. Molim vas pažnja, pažnja.
Hvala predsjedavajući, da kažem kratko da smo juče prilikom rada Komisije za finansije i budžet uz obrazloženje predstavnika predlagača, gospođice, gospođe ministrice Marić čuli da se u ovom zakonu radi o kompilaciji tri zakona, dva entitetska i Zakon poreza na promet Distrikta Brčko, da se oni ujednačavaju i da se taj zakon predlaže i evo danas je na Parlamentarnoj skupštini i da se sa nivoa države jednostavno taj zakon donese. U dosadašnjim zakonskim rješenjima računari i računska oprema koji su danas u članu 13. zakona, 12. zakona bili su opterećeni sa 10% poreza. Obrazloženja neka na Komisiji koja su bila, koja su govorila o tome da se omogući ubrzani informatički razvoj u javnim ustanovama, školama, fakultetima, univerzitetima itd. je zaista opravdan. Međutim, razlog mog podnošenja amandmana na izvještaj Komisije prije svega je iz razloga što podržavam pravac koji je i gospođa Marić govorila na Komisiji da se radi o sublimaciji tri zakona na jedan zakon na nivou države. I druga stvar, kao što znamo i do sada, a i ovim zakonskim rješenjem računari i računska oprema za javne ustanove kao što su škole, fakulteti i danas su oslobođeni, nisu oslobođeni samo građani. Prema tome smatram da ovaj zakon koji je bio do sada u funkciji u Bosni i Hercegovini gdje se plačalo samo za fizička lica, osim javnih ustanova, škola i fakulteta treba da ostanu i zato sam podnjeo amandmane na izvještaj Komisije smatrajući da ta rješenja trebaju ostati do kraja. Hvala lijepo.
Zahvaljujem gospodinu Feliću. Ko dalje želi da govori? Zaključujem raspravu. Rekao sam da se javljate tako što dižete ruke. Tako smo se dogovorili. Inače se javljate po svakoj tačci dnevnog reda i zaista bi bio iznenađen da sam zaključio, u pravu ste i ovu tačku dnevnog reda, a vi niste govorili. Izvolite gospodine Moranjkiću.
Prvo ja sam gospodine, hvala prvo na datoj riječi, a drugo ja sam se najavio u prvom dijelu govora i rekao sam da nisam zadovoljan. 33
Ali gospodine Moranjkiću, nema potrebe da mi po nekoliko puta po istoj tački dnevnog reda uzimamo riječ. Vodite računa o tome da budemo jedni prema drugima, pa ide ovo.
Gospodine predsjedavajući,
Ja mogu ovdje sjediti do sutra ujutro gospodine Moranjkiću. Nemojte, dok ja, molim vas sačekajte dok završim. Ja ovdje mogu sjediti do ujutro, ali ja vas molim vodite računa o tome da nemoramo baš svaki puta po nekoliko puta za svaku tačku dnevnog reda uzimati riječ. Ako vi hoćete, imate pravo na to. Izvolite.
Ja mislim gospodine predsjedavajući da niste u pravu. Trebali ste intervenisati kada sam ja rekao da smo se dogovorili da prvo i drugo čitanje obavimo, ja sam rekao, ja ću prvo čitanje jasno i glasno, slušao je saziv kompletan ove sale i gosti i službena lica
Dajte, govorite suštinu. Šta imate da kažete izvolite molim vas.
Hoćete mi oduzeti još i riječ.
Neću vam oduzeti riječ, ali ako nastavite oduzeću vam riječ onda.
Ovo je nekorektno. Ja stvarno vas ne razumijem i ne razumijem postupak u ovoj sali kako se odnosi prema određenim poslanicima koji treba da kažu i to sasvim dobronamjerno. Ako je to rad ovog parlamenta, gospodo pozivam vas daj napišite dvije riječi da se u ovom parlamentu ne dozvoljava poslanicima da kažu svoje mišljenje i to tvrdim izuzetno korektno, izuzetno dobronamjerno i pošteno.
Uzmite stenogram pa pogledajte malo ko koliko dugo govori. Izvolite, ja sam samo pokušao. Izvolite gospodine Moranjkiću.
Moramo onda kazati, a vi ćete to ovdje primjeniti koliko ko ima pravo da govori. Ja sam govorio o prvom dijelu i hoću da kažem nekoliko riječi o drugom dijelu.
Izvolite.
To sam najavio. I nemojte, ovo je nekorektno krajnje i ja ću stvarno na drugi način reagovati uz sva poštivanja, ali ovo je stvarno krajnje nekorektno.
I sa naše strane je to nekorektno, ali izvolite
i prema godinama mojim i prema statusu poslanika.
Hoćete govoriti više?
Hoću.
Izvolite.
Ovo je stvarno tortura i ja o amandmanima koje sam podnjeo u ovom parlamentu sasvim dobronamjerno jer sam uočio određene propuste i jezičke i druge konstrukcije, nisam duboko zadirao u sadržaj, ali mi se ne dozvoljava u ovom parlamentu da govorim. Pozivam još jdnom sredstva javnog informisanja, OHR-a itd. da se u ovom parlamentu vrši tortura nad određenim poslanicima. Hvala vam.
Zahvaljujem. Gospodin Mirsad Ćeman. Izvolite.
Ja sam uložio, odnosno obnovio, ponovio četiri amandmana. Obrazloženje ste mogli vidjeti. Mislim da ima smisla ovo što sam predlagao i predložio, ali, imajući u vidu zaista, mada ja to nerado činim, ali obzirom na činjenicu da je zaista potrebno donjeti ovaj zakon, pa makar i sa nekim manje dobrim rješenjima, da ne kažem lošim, evo ja povlačim svoje mandmane kao prilog tome da dođemo do zakona. Hvala lijepo. 35
Zahvaljujem gospodinu Ćemanu na tome što je odustao od ovih amandmana. Imamo još dakle dva amandmana gospodina Felića. Da li neko želi još, malo samo molim vas gospodine Špiriću, da li neko od poslanika želi da učestvuje dalje u raspravi vezano za ovo drugo čitanje po ovom zakonu? Ko želi da govori? Hvala lijepa. Zaključujem raspravu i prelazimo na izjašnjavanje. Imamo dva amandmana gospodina Felića. Gospodine Feliću je li vi ostajete ili povlačite amandmane? Ostajete kod amandmana. Dobro. Pozivam poslanike, prelazimo na izjašnjavanje o amndmanu I gospodina Hazima Felića. Pozivam vas da se pripremite i da glasamo o amandmanu I gospodina Felića. Pripremite se za glasanje. Glasajte sad. Konstatujem da sa 11 glasova za, 21 glasom protiv nema parlamentarne većine za ovaj amandman. Konstatujem da amandman nije usvojen. Prelazimo na izjašnjavanje o amandmanu II. Molim poslanike da se pripreme za glasanje. Glasamo o amandmanu II gospodina Hazima Felića. Pripremite se za glasanje i glasajte sad. Konstatujem da sa 11 glasova za, 22 glasa protiv, dakle bez parlamentarne većine, ovaj amandman nije usvojen. Prelazimo na izjašnjavanje o Zakonu, to je Zakon kako ste ga dobili od naše komisije. Pripremite se za izjašnjavanje. Glasajte sad. Konstatujem da je Predstavničke dom Parlamentarne skupštine Bosne i Hercegovine većinom glasova sa 37 glasova za i 1 glasom protiv, uz dovoljnu entitetsku većinu usvojio Zakon o porezu na promet proizvoda i usluga. Hvala vam lijepo. Mi prelazimo na drugu tačku dnevnog reda, to je Ad.2. Prijedlog zakona o akcizama Bosne i Hercegovine, prvo i drugo čitanje Uvažene koleginice i kolege, vi ste takođe dobili izvještaj Komisije za finansije i budžet o prijedlogu ovoga zakona. Na Prijedlog zakona o akcizama Komisija je usvojila 14 amandmana. U plenarnoj fazi amandmane su podnjeli gospoda: - Vinko Zorić jedan amandman koji želi ponovo braniti, Zlatko Lagumdžija 13 amandmana koje želi ponovo braniti, Hazim Felić dva amandmana na amandmane 36 Komisije, Mirsad Ćeman 3 amandmana koje brani u plenarnoj fazi, Momčilo Novaković također brani amandmane i Muhamed Moranjkić je podnjio amandmane bez poziva na član, nejasni su mi njegovi amandmani, tako piše ovdje gospodine Moranjkiću. Moraće se to pojasniti u okviru rasprave, a tu je i sekretara ako treba da pojasni, jer ja sam ovo dobio iz Stručne službe što je napisano i što sam vam sada pročitao. Ja otvaram raspravu o ovom zakonu u prvom čitanju. Izvolite. U prvom čitanju, da. Ko želi da govori? Ako se niko ne javlja za riječ zaključujem raspravu. Molim vas lijepo, imamo, ko želi da govori? Gospodin Beriz Belkić, izvolite.
Evo ja ću kratko, dakle iste stvari koje sam rekao za Zakon o porezu na promet proizvoda i usluga također važi i za Zakon o akcizama. Komisija je također, to će vjerovatno predsjednica kasnije reći intervenirala, popravljala sve što se popraviti moglo. Međutim kada je riječ o principima ja sam pokušavao od predlagača da dobijem informacije koji su to principi na kojim se zasniva Zakon itd. Uglavnom je rečeno da se radi o principu kompilacije, odnosno principu da se obuhvate postojeći važeći propisi koji regulišu ovu oblast i da se objedine u jedan dokumenat itd. Ja želim samo da istaknem, objašnjavajući naš odnos kasnije prema nekim amandmanima, odnosno nekim korekcijama, da taj princip nije ispoštovan do kraja iz prostog razloga što nisu da tako kažem respektovani i tretirani, dakle u tom smislu neki zakoni koji postoje, recimo u Federaciji Zakon o duhanu itd. koji je davao određeni, određenu poziciju prerađivačima, odnosno i proizvođačima itd., a ovim principom dakle konpilacijom koji nije u potpunosti prihvaćen ta pozicija je narušena. Dakle, želim reći da u principima imamo određene primjedbe koje ćemo kasnije iskazati kroz amandmane kada budemo raspravljali u drugom čitanju, a inaće mi čemo se posebno izjasniti o svim pojedinačnim amandmanima. Hvala lijepo.
Zahvaljujem gospodinu Belkiću. Gospođa Ljilja Milićević je tražila riječ, a neka se pripremi gospodin Zlatko Lagumdžija.
Ja se izvinjavam što se javljam ponovo, sad imamo Zakon o akcizama i želim ustvari da vas upoznam znači, juče smo razmatrali ovaj zakon, usvojili smo 11 amandmana i svjesni brzine kojom se radi i današnje sjednice i hitnosti da ovaj zakon stupi na snagu 1. januara, a upravo zbog ovih stvari koje je spominjao gospodin 37 Belkić maloprije, znači sagledali samo mi. Veliki broj amandmana je došao ispostavilo se, bili su prisutni iz Savjeta ministara, Ministarstva finansija, gospođa ministarka da određene oblasti nisu definisane. Zaključili smo zajednički da je potrebno ponovo pogledati način regulisanja što se tiče duvanskih prerađevina, kategorizacije, zatim da je potrebno pod akciznu robu proširiti paletu akcijskih proizvoda sa luksuznim proizvodima, luksuznim automobilima i slično. Pokazao se i jedan problem evidentan u načinu tretiranju lož ulja, ako se koristi za ogrev što je znači u ovom kratkom roku bilo nemoguće riješiti u tom momentu i zato smo zajednički kao članovi Komisije svjesni znači svih problema i manjkavosti koje nosi ovaj zakon, ovaj zajedno sa Savjetom ministara dogovorili se znači, usvojili zaključak kojim zahtjevoma od Vijeća ministara i Upravnog odbora Uprave za indirektnog oporezivanje da najkasnije do 31. januara u parlamentarnu proceduru dostave Prijedlog zakona o izmjenama i dopunama Zakona o akcizama koji će biti rađen upravo na bazi znači, na osnovu diskusije koja je juče bila amandmana koje smo mi nudili i različitih rješenja, stim što smo rekli ukoliko ne dobijemo u roku koji je dogovoren snjima, koji je napisan ovdje, znači kao zaključak u izvještaju KOmisije da ćemo mi kao Komisija pristupiti zradi takvog prijedloga zakona. Tako vas molim znači da formalno izvještaj ovaj kakav je, jako je važan zaključak, odnosno naše određenje prema tome, zajedno sa ovim zaključkom, a ne samo suho 11 amandmana usvojeno i to je to. Hvala lijepo.
Zahvaljujem. Gospodin Zlatko Lagumdžija. Neka se pripremi gospodin Muhamed Moranjkić.
Zahvaljujem se gospodinu predsjedavajućegm. Zahvaljujeme se predsjednici Komisije koja je juče zaista vodila jedan težak sastanak koji je bio iscrpljujući u kojem je atmosfera bila korektna, bez obzira što smo se praktično što smo sve amandmane prihvatili i odbili sa vrlo malom razlikom u broju glasova između ljudi koji su bili sa jedne i sa druge strane. Ja ću o amandmanima govoriti nešto samo kao ilustraciju principa, da objasnim koji principi ovdje nisu prihvatljivi sa stanovišta SDP-a i našeg kluba poslanika. Naime, kod rasprave o PDV-u se često koristila argumentacija da će se drugim zakonskim nekim aktivnostima, ne samo socijalnim programima, nego i zakonima kao što je Zakon o akcizama pokušati ispraviti nepravde koje se snisu spremne ispraviti kroz PDV-e. Naime, mi smo smatrali da Zakon o akcizama treba, između ostalog da zadovolji dva cilja, a to je da bude u funkciji zaštite domaće proizvodnje i u funkciji zaštite domaće proizvodnje kao generatora otvaranja proizvodnih radnih mjesta koji poslije mogu generisati neproizvodna radna mjesta. Dakle, da bi uopšte pričali o većem zapošljavanju moramo imati mehanizme koji povečavaju, stimulišu zapošljavanje u proizvodnji. Mi mislimo da ovim načinom, reću i kako, nisu ti principi i taj cilj se ne ostvaruje. 38 I drugi cilj je bio da se uvođenje čak i one stope kada bi bila diferencirana, a kamo li kada se ukine nulta stopa, da je Zakon o akcizama mehanizam koji se treba, kojim se treba oporezivati odgovarajući luksuz kao što se oporezuje u svim zemljama. Primjera radi, čak i zemlje EU između sebe imaju različite akcize, samo su utvrdile minimalne akcize za pojedine proizvode. Upravo iz tih razloga smo smatrali da treba, pored ova dva cilja zadovoljiti i treći cilj koji je, uslovno rečeno možda i sadržan u ovom prvom, a to je da se domaća proizvodnja na domaćem tržištu zaštiti od nelojalne konkurencije kroz uvoz robe koja se ovdje šalje po ....cijenama jer je subvencionira u svojim zemljama, a kod nas to nije slučaj. Dakle, da se pored akciziranja klasične visoko tarifne robe koja je ovdje data, da se uvede kao princip da se može uvoziti, uvesti akciza na onu robu koja nije iz ovih kategorija, a to je uglavnom iz domena prehrambene industrije i vrlo smo često imali rasprave na tu temu kako zaštiti domaću primarnu i ne samo primarnu poljoprivrednu proizvodnju. Iz tih razloga smo mi predlagali da se definira mehanizam i definiranim amandmanima koji nažalost juče nisu dobili većinu i o kojem ću kasnije nešto više govoriti. Da se dakle prije svega po odluci Vijeća ministara mogu uključiti kao akcizna roba i one robe koje dolaze iz različitih zemalja, a tamo su predmet poticaja, a kod nas to nije slučaj. I normalno, ako se sazna, a fala bogu onaj ko je zainteresovan, vrlo će brzo saznati, jer vidimo da oni to jako dobro znaju. Takođe, ovdje je predloženo da se putnički automobili, zrakoplovi, plovila itd. koji se prvi put registruju u zemlji dodatno akcizno oporezuju, kao i različiti set luksuznih proizvoda. Nažalost, ni taj princip nije ovim zadovoljen. Tako da smo došli u poziciju da platina i pelene budu oporezivani na isti način. Takođe princip koji smo, za koji smo se zalagali je da se utvrde, utvrdi razlika između domaće i strane visoko tarifne robe. I u tom svjetlu smo predložili amandman koji je išao ka tome da se za čitav onaj set bezalkoholnih pića, domaćih voda, piva, vina, prirodnih sokova, neprirodnih sokova koji se po nekim procjenam Spoljno trgovinske komore uvoze u zemlju u iznosu od najmanje cifre kažu preko 300 miliona godišnje, da se ta visoko tarifna roba dodatno optereti ukoliko dolazi iz uvoza kako bi pospješili domaću proizvodnju, bar toga, jer to nije sporno da imamo i da znamo praviti. Naročito ako je prirodna voda koja sama teče. Taj amandman je usvojen i ja se zahvaljujem onima koji su to prihvatili. Ovdje je takođe jedan čitav set bio pristupa kako da se zaštiti, prije svega duhanska industrija, a ne proizvođači cigara nego kompletna duhanska industrija. Prije svega proizvođači primarne u duhanskoj industriji, proizvođači duhana. Tu je bilo nekoliko izuzetnih amandmana jako dobrih i kolega Čeman je imao jedan amandman, kolega Belkić je takođe imao amandman i mi smo izašli sa jednim amandmanom. U razgovorima bilateralnim koje smo imali u Komisiji dogovorili smo se kolega Belkić i ja da praktično istupimo sa ovim amandmanom koji je ovdje ponovljen pred vama kao našim zajedničkim stavom koji je bolje rješenje od ovoga što nudi gospodin Ćeman, ali je najgore rješenje ono koje se nudi sada. Šta to znači? To znači da amandman koji je ovdje dat i princip se zagovara sljedeće – da sve one cigarete koje se u Bosni i Hercegovini proizvode sa preko 50% učešća domaćeg duhana, da se te cigarete akciziraju na manji način nego one koje se proizvode ovdje sa stranom uvoznom supstancom iznad 50%, kao i stranim cigaretama, sasvim prirodno koje se ne proizvode ...duhana i da se napravi razlika 39 između onog što se uslovno rečeno zovu sirotinjske cigare i one koje se zovu standardne cigare, meko i tvrdo pakovanje domaćih proizvođača. O ovim pitanjima je kompletan sektor duhanske industrije davao podršku i često se zalagao za ovakve stvari i dobijali su uvjerenja od Vijeća ministara da će im se izaći u susret. To nažalost nije prihvaćeno. Ima jedan amandman koji, ja se nadam se da će gospodin Zorić, neka me ispravi ako sam pogriješio, mi smo smatrali da ova akcizna politika akciza, treba između ostalog da ima i socijalni karakter i u tom svjetlu smo predložili mehanizam da umjesto da se lož ulje oslobađa akciza što je praktično poziv na šverc bio najčešće, zbog neustrojene države i loših mehanizama kontrole, mi smo ovdje, nakon jučerašnje rasprave predložili da se izađe sa jednim amandmanom koji bi definirao mehanizam po kojem se i na lož ulje plačaju akcize, a onda da se po posebnom pravilniku u skladu sa standardima koje bi usvojilo Vijeće miistara, ustanove koje su iz domena zdravstva, socijalne zaštite, obrazovanja da ima se izvrši povrat tih akciza, kao i domaćinstava koji se griju na mazut pod uslovima koji su definarju odgovarajućim standardom i pavilnikom. Dakle, da vi morate platiti akcizu i na lož ulje, onda u odgovarajućoj proceduri da vam se vrati ukoliko niste to tankovali kao švercer u rezervoar. Dakle, ovi principi koje smo ovdje iznjeli i koje sam pokušao ovdje ukratko da izložim su nas naveli na stav da bi bilo, najblaže rečeno pogubno kada bi se Zakon o akcizama usvojio, a da ne uvaži ove principe. Iz tih razloga pred vama se dakle nalazi još 13 amandmana koje ste ako sam dobro shvatio predsjedavajući u drugom čitanju biti obrazloženi. Jel tako? Eto.
Mislim da ste to uradili već i u prvom čitanju dobrim dijelom, ali imate pravo i u drugom dijelu naravno. Gospodin Vinko Zorić je tražio riječ. Nakon toga gospođa Ruža Sopta neka se pripremi. Izvinjavam se Vinko, Muhamed Moranjkić. Izvinite molim vas. Dao sam riječ Muhamedu Moranjkiću, nakon toga vi imate riječ. Izvinjavam se gospodine Moranjkiću, izvolite.
No koment. Gospodo kolege poslanici, ja sam uložio šest amandmana. Imali su izuzetno dobru namjeru da pojasni neke stvari koje tamo nisu bili, da ih dovedemo u logiku koja bi trebala da stoji. Istina jednom greškom amandman I, pod tih šest išao i kada sam ja uočio da je neko ko je to trebao da uradi za mene napravio jednu grešku, ja sam reagovao i taj amandman I, evo kako vidite legalno, zvanično ispravio i nosi naziv – ispravka amandmana I, od tih šest, a ona je imala za zadaću da pojasni putarine. Tvrdim, bio je gospodin Lagumdžija spomenuo vezano oko lož ulja itd. da putarine prave veliku smutnju i smetnju, nejasnoće, nedoumice i dio kriminala koji se radi u ovoj zemlji kada je vezan problem za derivate, pa sam predložio da se umjesto tog prvog koji je spomenuo samo putarine, ubaci nova tačka koja bi glasila 40 - Putarine su dodatni akcizni porez koji se uračunava na određene derivate nafte koji se koriste u vozilima i uređajima koji koriste put povlaka cestu u osnovnoj svojoj funkciji. I tu nastaju nejasnoće. Da li će tu akcizu koja se zove putarina platiti mašina dizelka koja vozi kolosjekom, da li će je platiti drobilica koja radi negdje u kamenolomu, koja nema veze sa putom, da li će to neke pumpe u polju koje vrše navodnjavanje itd. i tu nastaju određeni problemi i ja sam uočio da to u Zakonu, sem jedne riječi iz prethodnog stava 2. kaže u kontekstu Zakona će biti rješavane putarine. A dalje se više nigdje ne spominju, zbog čega sam ja našao za shodno i tvrdim da ima mjesta da se prihvati takav amandman radi jasnoće i primjenjivosti ovog zakona. Drugi amandman na član 5., ja sam uočio, a onaj ko nije neka pročita pa će vidjeti da su bila mješanja i stavljanje u koliziju određenih članova da nastaju podnošenjem zahtjeva za štampanje kartica, nastaje praktično dužničko povjerilački odnosi. Da bi u sljedećem članu rekao ispravno. Ne može stavljanjem zahtjeva u štampanje i vi stavite u štampanje i taj što štampa pokvari mu se mašina pola godine i, a vi čovjeka zadužite sa zahtjevom za štampanje. Dakle, to je sasvim logično i normalno da nastaju preuzimanjem odštampanih kartica nastaju, ja ne vidim šta je tu i u prvom i u drugom slučaju nejasno da se kaže, da su nejasni amandmani koje sam uložio. Dalje, uočio sam ono isto što je uočeno da bio domaće proizvodnje, bilo primarne, bilo prerađivačke je stavljen u jedan neravnopravan kontekst sa uvoznim i sirovinama i derivatima itd. i proizvodima. Konkretno na duhansku industriju i pored pomoći toj industriji, ja sam određenim razmišljanjima pokušao da stavim omjerekoje sam predložio da to bude od 45 i 60, kada je u pitanju domaća i strana kako bi domaćim dao prioritete u odnosu na. Da li sam ja dobro pogodio tih 45, da li je trebalo 30 ili 20, ili 50, ja tačno ne znam. Ovo je moje razmišljanje koje sam iznjeo i Komisiji i ovom cijenjenom domu da ocjeni. I obrnuto, oni 60, da li je trebalo 60, 70 ili 100. Nekakav proračun da država neće sa ovim procentom gubiti, a da će budžet tvrdim bar 10% kada je ova stavka u pitanju bolje puniti, mislim da je to dobronamjernost, a nema tu nikakve nejasnoće u tom članu, izuzev nešto drugo. Dalje sam išao, pa sam uočio određenim proračunom da 0,06% dnevno znači nepunih 22%, to su izuzetno skupa sredstva. To je jedna drakonska kazna i ja bih je primjenio sa 0,6, a nije 0,06 kada bih znao da su svi ti u poziciji da namjerno ne daju, ili ne plate državi obaveze. Međutim, ima i objektivno situacija u kojima ljudi nisu. Prema tome, vi za vi vrijednosti sredstava na tržištu, bankovnih itd. ja sam napravio nekakvo poređenje da je to 0,03 adekvatno, da je to nepunih 11% i da je 11% godišnje, da, da, da, uzmite izračunajte. To je druga stvar što drugo neko razmišlja, ja znam šta sam se u životu, ovi koji su u kancelariji bili oni se nisu sukobljavali sem, zato je sada najveći problem naplatiti kamate, a ne glavnicu, ne naplačujemo ni jedno ni drugo. I dalje, kada je u pitanju amandman V, ja sam razmišljao, radi se o tome da žalba ne povlači izvršenje. Samo u jednom dijelu ona ima logike. U drugom dijelu nema. Mi time amnestiramo sudove koji neće adekvatno i brzo da rješavaju taj problem, a dovode u jednu poziciju praktično otimačinu i pljačke, jer je od deset, devet tih kojekavih rješenja i zapisnika pada. 41 Dalje, amandman VI na član 27. je moj dodatni stav koji sam predložio da se poduzmu i mjere prema licima koja rade, a tvrdim od deset, osam lica koja naprave pogređna rješenja niko ne sankcionište niti ima sankcije prema tu, stu stranu, samo postoje kompletan spektar sankcija postoji prema dužniku, a ne i u ovom drugom koji uvoz države. Zato sam predložio da i takav, koji izda takvo rješenje, a mi vidimo i dokazujemo i pune su novine danas da ima namjerno donesenih takvih i takvih rješenja, a nikome dlaka ne fali sa glave, da i oni snose iste adekvatne sankcije kakve je snio i onaj sa onu stranu. I ja ne vidim zašto se ovih šest amandman nekome nejasno. Ako još ima neke nejasnoće, neka me pita. Ja ovo govorim iz života iz prakse, jer znam da je ovo ono što je danas boljka na našem tržištu i ono što pravi nered na našem tržištu. Hvala lijepo.
Zahvaljujem gospodinu Moranjkiću. Riječ ima gospodin Vinko Zorić. Neka se pripremi gosođa Ruža Sopta. Izvolite.
Ja sam također imao jedan amandman na ovaj zakon o carinama i žao mi je da nije prošao. Ja sam taj amandman obnovio, ali bez obzira što su sve kolege zastupnici koji participiraju o ovoj komisiji slažu da bi to trebalo urediti itd. ostaje se da država, da država namiruje svoje financijske potrebe dakle iz socijalnih kategorija, odnosno iz grijanja građana BiH, a odustaje od toga da ubire prihode na luksuzne automobile, zlato itd. itd. Kada je bio prijedlog da se privremeno prihvati, a priča o privremenosti, u što ja nevjerujem, da se privremeno prihvati da se troškarina umanji za jedan energent koji služi za ogrijev, a da onda do konca prvog mjeseca se naprave izmjene i dopune, da se napravi prava strategija kako to zaštiti od kriminala, nije se prihvatilo, a isto tako zamjenik ministra, odnosno ministrice kaže da kada je netko predložio amandman satovi sa zlatnim kučištem, sa zlatnim narukvicama itd. ubdu luksuzna roba, onda je zamjenik ministra rekao pa čekajte, onda ćemo imati još više preprodavača satova na ulicama. Ako ćemo mi na taj način štititi tu crnu prodaju, ili crnu trgovinu po ulicama, onda ja mislim da nismo na dobrom putu. Ja mislim da se ti satovi nikako ne smiju prodavati na ulici, taman da akciza bila tu 100%, 0% ili još nagrađivaju one koji nosaju satove od zlata, srebra itd. No, juče sam i previše govorio o tom zakonu, ne želim se iscrpljivati ovdje i ljutiti- Vidim kako reče kolega Belkić na prošloj sjednici da je to sve dogovoreno. Ja ću glasati u konačnosti za ovaj zakon, braniću svoj amandman poslije možda i šutnjom, no htio sam kazati da u ovom zakonu po ko zna koji put, evo počeo sam ga čitati, ili dođem do članka 3. i onda kažem u ovom smislu, u smislu ovog zakona, onda pravno lice itd. poduzetnik, građanin, znači to i to. I ja sam čitajući taj zakon rekao, bože pomozi evo zakona na hrvatskom jeziku. E onda dođe, gdje god otvorim članak 30. - porezni obveznici su pravna lica i preduzetnici, dakle više nije poduzetnik, članak 33. - danom početka primjene ovog zakona prestaju da važe, nije 42 prestaju važiti, onda u obrazloženju poglavlja 11. – roba koja se izvozi iz Bosne i Hercegovine ne mora da ima, nije ne mora imati na sebi kontrolnu ili poreznu markicu, ali mora da bude, nije mora biti, obilježena sa znakom "samo za izvoz" na engleskom ili lokalnom jeziku. Izgleda da ja čitavo vrijeme dobivam materijale na lokalnom jeziku. Na lokalnom! Ja mislim da jednom zauvijek ovo treba prestati. Ja čitam službeni glasnik i onda, pa nema razlike osim llistopad i oktobar u verziji tzv. tamo nema ni ha. Kako se kaže bosanskog jezika, ili hrvatskog, nema ništa osim oktobar i listopad. Pa nije tzv. da ne bi pogriješio uvijek, molim, bosanski jezik i hrvatski, skoro nema nikakve razlike. Uvijek mi se ispravi kada kaže bošnjački, pa zato sam mislio kako ću reći, nisam mislio uopće da je to takozvani. Ovaj, možemo komunicirati ako hoćete i sada i poslije, ali ja sam htio reći
Nemojte sada, dajte samo diskusiju da, možete poslije komunicirati, sada nemojte
Možemo poslije. Ja bih volio da jednoga dana dobijem jedan materijal na hrvatskom jeziku, a maloprije sam vidio nešto što nam je se podjelilo ovdje na klupe. Ništa tu nema na hrvatskom, nego h. H ovo gore pored ovog zaglavlja. Ne znam šta je, maloprije sam sa Ružom ovdje komentirao. Dobivamo danas odjednom puno materijala i onda dobijemo, dobijem takav materijal. Ja predlažem da, bez obzira što ovo nije tema da sljedeće godine dobivamo materijale i na latinici. Ja uvažavam da svatko treba imati pravo biti predlagač, ali ako sam ja predlagač i službe napišu taj moj zakon na bosanskom jeziku ili na srpskom jeziku čirilicom, ja ću potpisati ako treba potpisati taj zakon, neka ide mojim kolegama takav zakon, samo ja nisam u mogućnosti sam to prevoditi. Dakle, ja bih volio dobivati materijale i na latinici, bez obzira od koga su oni upućeni, onda kažu prećutno je dogovoreno da onaj ko šalje itd. itd. Ja potpisujem evo kao prvi zamjenik predsjedatelja Administrativne komisije materijale na čilirici i to mi uopće nije teško, ali i na latinici. Dakle pripreme se sve odluke, zaključci itd. Administrativne komisije i oni se potpisuju i meni to uopće ne smeta. Međutim, smeta mi kada ja dobijem jedan ogroman materijal na čirilici i meni to stvara poteškoće. Nije istina da mi ne znamo čirilicu. Teško nam je to čitati. Ja dugo to dugo nisam čitao i sad normalno mogu pročitati, ali mi treba dva ili tri puta više vremena nego kada čitam latinicu.
Zahvaljujem gospodinu Zoriću. Gospođa Ruža Sopta ima riječ i ja više nemam prijavljenih za prvo čitanje.
Zahvaljujem, gospodine predsjedavajući, kolegice i kolege kao što je diskutirao, mislim gospodin Belkić, Komisija je uistinu uložila jučer veliki, veliki trud da, ako ništa razmotrimo Zakon, damo svoj doprinos diskusijama, a kolege koje su uložile amandmane dale su i pismeni doprinos za poboljšanje ovog zakona. Uvažavajući gospođu ministricu koja je rekla da jednostavno ona ne zna na koji način inkoporirati u Zakon sada sve te amandmane koji su i korijeniti i koji sigurno za sobom vuku jedan matematički izračun, mi smo se dogovorili, odnosno predložili zaključak koji držim da ovdje nije u potpunosti napisan i ja bih u tom smislu htjela predložiti da dopunimo ovaj zaključak, prvo točno je rečeno da Vijeće ministara predloži Zakon o izmjenama i dopunama Zakona o akcizama i Zakona o porezima tako da nije to samo za ovaj zakon. Čini mi se da je se to odnosilo na oba zakona, ali ukoliko oni do 31.1.2005. godine ne predlože, da će to uraditi Komisija. Tako da ostaje i odgovornost jedna na Komisiji upravo zbog ovoga što je kolega Zorić rekao da to ne bi bila prevara. Druga stvar, također u dogovoru sa Vijećem, sa predstavnicima Vijeća ministara, odnosno sa predstavnicima predlagača ovog zakona, rečeno je da se Vijeću ministara, odnosno Ministarstvo financija dostavi skraćeni stenogram o prijedlozima za koje su oni sami rekli da su vrlo dobri za poboljšanje ovoga zakona zajedno sa svim amandmanima koji su sigurno bili daleko širi nego što je ovdje navedeno u ovom, u ovim zagradama, tako da se ne bi shvatilo da se odnosi samo na poboljšanje o dijelu koji je naveden u ovim zagradama u zaključku u točki 4. zaključka. Pa bi molila da se i ovo dopuni u zaključku, ako će se Parlament izjašnjavati da to bude njegov zaključak, a ako ne onda da se i kao ove komisije prije usvajanja dopune, prije usvajanja izvješža dopuni ovaj dio. Hvala.
Zahvlajujem gospođi Sopti. Da li još neko želi da govori od poslanika? Gospodin Milorad Živković. Izvolite.
Uvaženi predsjedavajući, dame i gospodo, ja znam da je malo vremena ostalo, dok smo dobili ove materijale i da ova procedura koja je ubrzana i inače su ovi zakoni, mogu reći važni sa više gledišta. Mi ne dobijamo dovoljno informacija od drugih relevantnih organizacija. Ja bih volio ovdje da neko iz Uprave za indirektno oporezivanje isto kaže svoje mišljenje u vezi sa amandmanima koje je usvojila Komisija i čime je bitno promjenjen Zakon koji je došao pred poslanike. Da, svjedoci smo često smo dobijali pisma od međunarodnih organizacija, pogotovo OHR-a u vezi sa ovako važnim zakonima, ništa od toga nismo ovdje dobili. Dogovorili smo se na Parlamentu da ćemo i od Komisije, odnosno za evropske integracije uvijek dobijati njihov pečat na zakone koje donose ovdje. Ja ne vidim toga pečata. Mislim da trenutno nemamo dovoljno informacija da bi išli u drugu fazu glasanja o ovom zakonu i, ako može da neko od Vijeća ministara ili ovih organizacija koje sam naveo malo pojasne ovaj zakon. Hvala.
Zahvaljujem gospodinu Živkoviću. Ko dalje želi da govori? Prvo je čitanje da znate. Ako se više niko ne javlja za riječ, ja zaključujem raspravu o Prijedlogu zakona o akcizama Bosne i Hercegovine u prvom čitanju. Pozivam vas da se pripremite za glasanje. Glasamo o Zakonu u prvom čitanju. Pripremite se za glasanje. Glasajte sad. Konstatujem da je Predstavnički dom Parlamentarne skupštine Bosne i Hercegovine sa 32 glasa za, bez glasova protiv i 3 suzdržana glasa, uz dovoljnu entitetsku većinu usvojio Prijedlog zakona o akcizama Bosne i Hercegovine u prvom čitanju. Odluku o drugom čitanju imamo. Dakle idemo u drugo čitanje, to je u dnevnom redu. U drugom čitanju izjašnjavamo se o amandmanima. Mi imamo ovdje amandmane. Ja sam ponovio dakle gospode: - Vinka Zorića jedan amandman, koji želi ponovo braniti, Zlatka Lagudmžije trinaest amandmana koje želi braniti u plenarnoj fazi, Hazima Felića dva amandmana na amandmane Komisije, Mirsada Ćemana tri amandmana koje brani u plenarnoj fazi, Momčila Novakovića koji takođe brani amandmane i Muhameda Moranjkića koji je podnio amandmane bez poziva na odgovarajući član. I ja bih zamolio samo da Muhamed kaže našta se odnose ti amandmani, jer mogući su dakle amandmani na amandmani Komisije u ovoj fazi i mogući su amandmani koji nisu prošli na KOmisiji pa se ponovo žele braniti u plenarnoj fazi. Samo da to. Ovo drugo jel. U redu Muhamede, onda da znamo da je ovo dakle. Dakle, Muhamed ponovo brani svoje amandmane, da samo znamo koji su to amandmani, našta se odnose. I to je ta nejasnoća bila, dobro, dobro Muhamede. Sad je sve jasno Otvaram raspravu o ovom zakonu u drugom čitanju. Poštovane kolege ja bih vas zamolio, dakle ovdje i kroz prvo čitanje bilo poprilično rasprave i o samim amandmanima. Ja razumijem potrebu da vi kažete sadržaj vaših amandmana. Zamolio bih vas da vodimo računa o vremenu. Trebamo poslije ovoga završiti sjednicu. Imamo još tačaka dnevnoga reda, a nakon toga treba sačekati Dom naroda da vidimo, pa onda ponovo sjednicu. Dakle molim vas samo da povedete računa o ovome i ja se nadam da ćete vi uvažiti ovaj moj apel. Ne uskraćujući, ponovo ponavljam prava nikome da kaže šta misli. Za riječ se javio, koliko sam ja uspio da vidim prvi gospodin Vinko Zorić. Izvolite. Neka se pripremi gospodin Momčilo Novaković.
Ovako, ja imam ovaj jedan amandman koji se odnosi na članak 9. stavak 1. tj. točku 3. Na isti taj članak, dakle na istu problematiku odnosi se amandman VI mislim gospodina Lagumdžije i amandman gospodina Ćemana, pomozite mi, ne znam koji je broj, jedan, broj jedan. Ja bih volio prilikom izjašnjavanja da malo obrnemo redosljed i ja bih odustao od svog amandmana kada bi bio prihvaćen amandman gospodina Lagumdžije sa rokom, stim da se zna rok. Ono što je predviđeno amandmanom može biti – nikad da Vijeće ministara nešto napravi. MOguće je to, zaključkom jednim izvan ovog zakona predvidjeti rok i ja bih u tom slučaju ne bih uopće imao potrebe jer nisam onaj koji zagovara da se loživo ulje ulije u rezervoar auutomobila, nego da se na loživo ulje ljudi griju i djeca griju u školama i mene čudi da kolegica Dušanka i kolega Lagumdžija nisu jučer moj amandman podržali. Ne mogu djeca i odrasli pisati na kompjuteru ako je hladno i u bolnicu na kompjuteru gledati ultra zvuk itd. na računaru, ako je hladno. Dakle, čudi me da jučer niste vidjeli tu socijalnu dimenziju kao što su neki prepoznali drugi vaš amandman o kompjuterima i računalima. Kažem nemamo puno vremena, evo ja bih volio da obrnuto glasamo jer ja bih u svakom slučaju odustao ukoliko bi bilo koji od ova dva amandmana bio usvojen, a prihvatljiviji mi je amandman gospodina Lagudmžije, jer bi vjerojatno uredio kompletno ovu problematiku, ali samo da donesemo jedan zaključak koji je to rok.
Zahvaljujem. Gospodin Momčilo Novaković. Neka se pripremi, neka se pripremi, ko se javlja za riječ? Gospodin Lagumdžija prvi se javio, dakle gospodin Zlatko Lagumdžija. Izvolite gospodine Novakoviću.
Zahvaljujem gospodine predsjedavajući, ja ću vrlo kratko imajući u vidu zaključke Komisije koje je uputila ka Savjetu ministara, a u vezi sa uočenim nedostacima u Zakonu, odnosno u ovom zakonu s jedne strane. S druge strane, imajući u vidu potrebu da se ovaj zakon što prije usvoji, odnosno danas, kako sam govorio o prethodnom zakonu Klub SDS-a neće podržati ni jedan amandman. Dakle glasaćemo za tekst Zakon koji je usvojen na Komisiji. Podržaćemo takav zakon i upravo da bi ispoštovali sugestije predsjedavajućeg da ubrzamo proces iz navedenog razloga ću odustati od amandmana kojeg sam predložio.
Zahvaljujem gospodinu Novakoviću. Gospodin Zlatko Lagumdžija. Izvolite. Neka se pripremi ko je sljedeći. Nema sljedeći za sada. Gospodin Moranjkić sljedeći, jel Moranjkiću. Pa ako tražite riječ, dobićete riječ. Imate amandmane, pa zato. Neka se pripremi gospodin Moranjkić. 46 Izvolite gospodine Lagumdžija.
Zahvaljujem se gospodine predsjedavajući. Amandmane koje imate pred sobom želio bih još samo kratko da ih obrazložim. Prvi amandman, zatim četvrti amandman i jedanaeste amandman, oni su takvi po tom redosljedu zbog toga što su amandmani slagani po članovima, se odnose na stvaranje mehanizma koji omogućava Vijeću ministara da se uvedu posebne akcize za one robe koje su se pojavile na tržištu Bosne i Hercegovine po damting cjenama što nam omogućavaju ugovori o slobodnoj trgovini sa svim zemljama koje ima. To nam omogućavaju i pravila VTO-a u fazi u kojoj se mi nalazimo pri čemu sasvim prirodno i pravila VTO-a i u fazi kada uđemo u VTO nam omogućavaju da imamo neki prelazni period koji će nam dozvoliti da tako nešto radimo. To govorim zbog toga što naročito neke zemlje skojima mi imamo ugovor o slobodnoj trgovini su višoj fazi evropskih integracija od nas, pa oni imaju obavezu, kao što je recimo Rumunija, Bugarska, Hrvatska, navodim samo kao primjer koje imaju ugovore o slobodnoj trgovini i obavezu da iz EU kod njih ulaze robe bez carina, što praktično te zemlje pravi idealnim, idealnom platformom za prepakiranje evropskih damting viškova koji će onda biti ubacivani kod nas i koji će potpuno odstraniti našu, uglavnom prehrambenu industriju o kojoj ste često ovdje govorili. Jedan, amandman I koji govori kolega Špiriću da po odluci Vijeća ministara se moraju uključiti, mogu uključiti oni na koje je plačen poticaj zemlje porijekla, a mi ga nemamo. Amandman IV definiše mehanizam koji obavezuje VIjeće ministara, onda amandman IV obavezuje Vijeće ministara kako da to uradi i da obavijesti Parlamentarnu skupštinu u odgovarajućem roku da je eventualno nešto od toga bilo kako bi mi mogli da tražimo ono što nije u skladu sa našim zaključcima. A amandman XI praktično, ja se izvinjavam, amandman XI praktično zatvara krug, jer definira da je to dodatna akciza, jer se može desiti da iz neke zemlje je uvozi se roba koja je već akcizirana, pa ukoliko je ona po dampingom onda se još dodatna akcizira za tu oblasti. Mislim da je logika vrlo jednostavna i ovo će nas učiniti ipak kao Parlamentom koji je odgovoran prema domaćoj proizvodnji. Kakva je takva je. A ono što je još bitnije donjeće smanjivanju platnog debalansa na koje nas svi upozoravaju da nam je iz dana u dan sve kritičniji. Drugi amandman definira putničke automobile, zrakoplove i plovila, kao i luksuzne proizvode na koje sada nemamo nikakve akcize i nije normalno u jednoj zemlji na svijetu da na to nema nikakva akciza. Drugim riječima sada konačno dolazimo do one priče koju smo od PDV-a vodili i ja bih volio da ovaj parlament nas demantuje tako što će usvojiti ovaj amandman i napraviti razliku između luksuzne robe i robe za najširu potrošnju. Amandman treći koji slijedi nakon toga, precizno definira koji su to luksuzni proizvodi. Ja se zahvaljujem Ministarstvu finansija i Ministarstvu spoljne trgovine, 47 predstavnici koji su učestvovali u radu Komisije, pa su nam oni pomogli i dali su nam upravo ovu klasifikaciju koja je bolja od one koju smo mi imali kao predlagači, pa se zahvaljujem ministrici i njenom timu koji su nam omogućili da ovaj amandman III i po tom amandman broj X budu precizni. Amandman X definira koji su to automobili, avioni i plovila sa i bez kabina koji se oporezuju dodatno, dok je za avione predviđeno ovdje da se oporezuje svaki avion, pa i onaj koji ima samo četiri sjedišta. Za automobile predviđeno da se akciziraju dodatno samo oni automobili koji su skuplji od 30 hiljada maraka. Automobili koji koriste naše državno čelništvo bi bilo oporezovano nešto malo više nego što je to bio slučaj do sada, što ukoliko usvojimo, siguran sam da ćemo imati u vidu kod usvajanja budžeta. Sljedeći amandman s koji vam skrećem pažnju su amandmani V i VI i kolega Zoriću, amandman, vi ste referirali na amandman VI, a to je i V i VI. Amandman V ustvari definira da se za ustanove iz oblasti zdravstva, obrazovanja, kulture i socijalnog rada, da oni plačaju akcizu, jer oni obično uzimaju na veliko lož ulje i kada to plate da onda po odgovarajućem pravilnikom, odnosno standardima koji će biti propisani da im se ta akciza praktično koju su uplatili vrati. Mislim da će taj mehanizam biti vrlo jednostavan jer uvođenjem PDV-a svakako ćemo morati ljudima vračati poreze, pa to nije nikakav novi mehanizam i nikakvo poskupljenje administracije. Amandman VI se odnosi samo na stanovništvo, jer nije u redu da u nekim dijelovima zemlje, u redu je da svugdje socijalno ugrožene stanovnike stimuliramo sa grijanjem, ali nije u redu da stimuliramo nekoga za čumur, a negdje gdje čumura nema da ga ne stimuliramo ukoliko je on na plin. Ako se u Sarajevu stimulira plin zato što imamo plina, nema razloga da se stimulira u nekom drugim dijelu Bosne i Hercegovine ukoliko plina nema. Beriz je imao konkretan prijedlog koji ja pozdravljam da se plinovod dalje pravi po Bosni i Hercegovini, ali to ne možemo riješiti Zakonom o akcizama ove godine i zato je ovaj prijedlog ovako i napravljen. Amandman broj VII je praktično amandman koji je nastavak onoga što je juče usvojeno. Naime, on podrazumjeva da se zajedno sa amandmanom VIII da se na visoko tarifnu akciznu robu koja je izvedena alkohola i cigareta da se napravi razlika između domaće loze, domaće šljive i strane loze i strane šljive, odnosno domaće loze i šljive u odnosu na viski. Dakle, da se tu napravi razlika koja je sasvim prirodna. Kada su u pitanju cigarete, ovo je zahtjev koji je došao od svih udruženih duhanskih ljudi udruženih u duhansku industriju, kako primarnih proizvođača tako i drugih. Ovo je praktično prijedlog koji ide ka tome da se stimuliše proizvodnja duhana pa da se otkupljuje duhan i cigare koje su pravljene od našeg duhana u mjeri preko 50%, da one bude privilegirane u odnosu na one koje su pravljene potpuno od uvoznog duhana. To je još jedan u nizu. Dakle, ja vam se kolege izvinjavam što ovako dugo govorim, ali hoću samo da vam skrenem pažnju da je ovdje u amandmane samo pretočeno ono što ste vi svi manje više govorili kada smo imali priču o zaštiti proizvodnje. To je govorio ministar koji ovdje sjedi, to je govorilo ovo čelništvo Parlamenta da treba, evo sada načina da to zaštitimo. 48 I amandman broj IX, ustvari tamo kaže da na ove avione i plovila sa i bez kabina zajedno sa automobilima koji spadaju u visoko luksuznu robu da se plača dodatnih 20% poreza, odnosno na luksuznu robu koju smo spominjali. I na kraju gospodine predsjedavajući, amandman XII i XIII su tehnički amandmani koje nema potrebe da obrazlažem, ali oni sami po sebi nisu toliko važni kao ovi drugi koji su u funkciji, ponavljam zaštite domaće proizvodnje, smanjenja platnog rebalansa i socijalne politike koju moramo da vodimo i kroz Zakon o akcizama. Ja bih vas samo zamolio da prije nego odbijete ovo po nekakvoj stranačkoj disciplini i predubjeđenju možda što vam se Lagumdžija ne sviđa ili klub iz kojeg on dolazi, jer to je stereotip, samo bih zamolio na kraju. Ja bih vas zamolio samo da ipak razmislite još jednom o svakom amandmanu na jedan način na koji ste razmišljali do sada kada ste se zalagili za ove principe prije nego je ovaj zakon bio pred vama. Ne sumnjam da će kolegica Leho podržati dio ovih amandmana. Takav joj je osmjeh na licu da prosto ne mogu vjerovati
Zahvaljujem gospodine Lagumdžija. Nema potrebe da idemo sada u raspravu ko ima kakav osmjeh na licu
Prvo gospodine predsjedavajući, ja ni sa kim raspravljao, ja sam se obratio kolegici Leho koja mi nije odgovorila i samim tim mi je bilo jasno. Dakle to je jedna stvar. Dozvolite
Izvolite, izvolite, nastavite diskusiju.
Dozvolite da ja dovršim. Zaista danas mene neodoljivo podsjećate na nekoga koga, kada bi vam rekao na koga me podsjećate mogli bi se uvrijediti.
Samo izvolite.
Prema tome, mislim, ja nisam pod istragom. Drugo, mislim reflektori su tamo, nisu još. Mislim nemojte tako. Ovdje profesora Kunića kao malo dijete smirujete, meni nedate da pričam sa kolegicom Lehom skojom i ne pričam. Ja zaista, a da ne kažem šta ste Moranjkiću uradili. Evo čovjek sjedi ovdje istraumiran. Nisam ga vidio kao da nije iz BOS-a čovjek.
Samo nastavite Lagumdžija. 49
E sada pošto ste mi dali da nastavim, ja vam se zahvaljujem to bi bilo sve.
Hvala vama. Gospodin Moranjkić, izvolite.
Hvala gospodine predsjedavajući, ja ću ponoviti nekoliko rečenica koje sam bio pozvan da već kažem na početku viza-vi toga što je nekome do koga su došli moji amandmani, moji amandmani su bili nejasni, a evo sad ću neke stvari možda ponoviti, pa zato se izvinjavam ako to i činim. Uz svu dobru namjeru, jer bar tako pokušavam da djelujem u ovom parlamentu konstruktivno, pošteno, uz sva uvažavanja svih mišljenja ja sam pokušao da se uključim sa dijelom svojih razmišljanja koje sam pretočio u šest amandmana. Tih šest amandmana nisu viza-vi određene brzine išla, a bila su i takva razmišljanja u dubinska neka rješavanja nego neka treća radi poboljšanja i teksta samog, a i određenih po meni nejasnoća koje su praksi javljaju, bar dosada kada se primjenjuju ovakvi i ovi konkretno zadaci. Pa mi je amandman I bio upućen ka putarinama i htio sam i tražio da se prihvati da se u Zakonu sa jednom rečenicom, istina malo proširenom objasni šta su putarine, odnosno da je to dodatni akciskih porez koji se obračunava na derivate nafte koji se koriste u vozilima i urređajima koji koriste cestu, odnosno put. Zato im je i ime putarina. A na derivate se dakle obračunavaju one druge vrste akciza i one su rečene i ja ih nisam dirao. Ovo nije rečeno i ja znam da ovo u praksi stvara određene nedoumice, da smo recimo, sjećam se jedan moj prijatelj imao problema kada je naftu dao željeznicama da neko je htio i da obračuna akcize na tu naftu koja se koristi u lokomotivu. A onda je to široka lepeza i ja sam to obrazložio u prvom dijelu, ne bi zato širio, ali sam zato rekao da se ovo treba da odnosi na mašine i uređaje koji koriste put, zato i jeste putarina i treba ovo po meni da stoji u jednoj od tačaka. Ja sam ih smjestio tamo pod tačkom 3. i ne vidim zašto bi ona bila balans za ovaj zakon. Drugi moj amandman se odnosio na član 5. stav 3. gdje je nastanak poreskih obaveza rečen tako da on nastaje podnošenjem zahtjeva za štampanje markica. Viza- vi logike, a i člana 18. gdje govorio drugim sličnim problemima, logično je da oni nastanu preuzimanjem tih markica. Jer ja sada napišem narudžbu milion markica i dam jednoj štampariji, ona konstatuje nema farbe, ona je uvozna iz Švedske, trebaju 3-4 mjeseca itd. Logično je da nastanu tada i to je jedno više tehničko po meni, a i logično pitanje koje bi moglo izazvati određene i nejasnoće i probleme u primjeni. Amandman III na član 14. je moj pokušaj da domaću proizvodnju duhanske industrije i duhansku proizvodnju kompletnu stavim u jedan bolji položaj viza-vi stranih. To su moja razmišljanja i ja sam odmah rekao, ja sam predložio članom da to bude 45 umjesto 49, što je traženo prijedlogom ovog zakona, ali za domaće, a da to za one iz uvoza, da ih pojačamo, da napravimo razliku i pomognemo time i samim tim pokušamo riješiti i dio šverca koji se danas izuzetno na našem tržištu odomaćio i pravi 50 dar mar uskračujući i državu za određene prihode itd. To su moja razmišljanja i ja sam rekao, ukoliko imaju, a vidim da ima i gospodin i neko takve prijedloge koje imaju druge, a idu u ovom, ja se odričem ako treba ovih procenata, ali sam amandmanom pokušao da to na određen način ukažem. Amandman moj IV je pokušao, ja sam pokušao viza-vi određenih problema koji su nastali u naplati kamata koje danas stvarno su rak rana na sudovima i svugdje da pokušamo ih smanjiti i dovesti u jednu razumnu mjeru i ja mislim da bi se ovom mjerom prije naplatilo nego zavaliti pa se ne naplačuje to što stoji tamo. Ja sam jednostavno vodio se tom logikom da to bude 0,03 i preračunao sam, napravio sam neku logiku da je to blizu 12% godišnje, da je to dobro vrijedna para itd. u koju ulazi i kazna i ulazi i odšteta na određen način. Amandmanom V ja sam pokušao da ovim rješenjem žalba ne odlaže izvršenje rješenja viza-vi prakse, kažem da to nije dobro rješenje, jer mi u praksi imamo nešto sasvim drugo i nastaju određene manipulacije da padaju rješenja, a da za rješenja em niko ne odgovara, em onda dolazimo u sasvim drugu jednu priliku gdje nam građani i privrednih subjekti kažu da država se pojavljuje kao pljačkaroš koji je na određen način oteo pare, a onda procesima određenim vi nikada doći do svojih para ne možete. I na kraju član 6. govori moj prijedlog da čitavu lepezu kaznenih mjera, one su sve pogledajte od prve do desete postavljene tako da se kažnjava dužnik. U ovom postupku i u svemu ovome, u ovom radu pojavljuje se još neko, da li je to država sa svojim institucijama, organima, da li neko treći, koji izdaje ovakva rješenja, onaka rješenja itd. da i on malo osjeti kazne. I zato je moj bio prijedlog da se istom onom jednom mjerom kazne i oni koji izdaju pogrešna rješenja, jer ja ne znam da li se ona pogrešna iz nehata ili su pogrešna iz nekakve dogovora, prigovora sa nekim itd., a u krajnjem i drastičnu mjeru ukoliko se to ponavlja. To je potreba da znači nije slučajno, da se takvi ljudi odstrane i s posla u najmanju ruku i da ne mogu to raditi. Ja mislim da su to korektni moji pokušaji da poboljšam dio teksta ako ništa drugo u ovom zakonu i to je moja namjera a nije namjera ni da držim nekom predavanje ovde, ni da nekoga ja silujem na moja razmišljanja. Hvala lijepo.
Zahvaljujem. Ko želi dalje da govori? Gospodin Selim Bešlagić, izvolite.
Ja bih samo zamolio ako mi može ministrica Marić da odgovori na član 29. ovog zakona ili gospodin Doko, meni je. Dovođenje jedinstvene poreske i kontrolne markice najkasnije do 30.juna 2005.godine duhanske prerađevine, alkoholna pića mogu se stavljati u promet, označena postojećim poreskim i kontrolnim markicama. A pazite sada ovde, ovaj dio, kaže se ovako u stavu 2 – poreski obveznici akcize na duhanske prerađevine i pravna lica ... koji se bave prometom duhanskim prerađevinama dužni su popisati zalihe duhanskih prerađevina na dan početka primjene ovog zakona i dostaviti u roku od 7 dana, pošto je amandman ovde usvojen, znači nije 3 nego 7 dana početka primjene ovog zakona. 51 Mene sada interesuje, vjerovatno ovaj zakon se pravi da bu stupio na snagu u januaru mjesecu iduće godine. Pošto imate već veliku količinu duhanskih prerađevina označenih markicom i cijena, kako će se realizovati taj prelazni period jer će izazvati zbrku, odnosno ili će se lijepiti markica na markicu, ali onda smo u koliziji sa članom 1. ovoga zakona. Zato bih vas zamolio da date pojašnjenje, jer to je vrlo bitno pitanje da se ne bi pravio šverc u ovim stvarima. Hvala vam.
Zahvaljujem. Ko dalje želi da govori? Od poslanika da li neko želi da govori još? Može li predstavnik Vijeća ministara dati odgovor na pitanje? Zamolio bih dakle ako se više niko od poslanika ne javlja za riječ, gospođa, ja zaključujem raspravu. Ministar ima riječ, izvolite.
Očigledno je da je ovaj zakon puno interesantniji od Zakona o porezu na promet i to je sasvim logično jer sustavno Zakon o porezu na promet proizvoda i usluga i Zakon koji ima trajanje do jedne godine, a ovaj Zakon o akcizama je zakon koji nema roka trajanja, u ovoj formi ima ali znači kao Zakon o trošarinama i akcizama treba pratiti Zakon o PDV-u. I jako je dobro da je tako puno amandmana uloženo na ovaj zakon i jako je dobro da se obavlja rasprava o ovoj temi. Ono na šta bih ja potsjetila Parlament, što je možda trebalo uraditi odma bi bilo slijedeće. Ovaj zakon kao i Zakon o porezu na promet proizvoda i usluga je stvarno zakon koji je rađen na temelju postojeća tri zakona iz iste oblasti. Nije novi zakon nažalost, na novo pravljen, novi, kvalitetniji, bolji, moderniji Zakon o trošarinama i akcizama, nego je napravljena ta zbilja mješavina zakona i za jedan i za drugi, i tu tom slučaju je naravno došlo i do nekih ovako i tehničkih grešaka a došlo je evo i do potrebe da se na ovo reagira amandmanima. Ono za čim je išla Uprava za indirektno oporezivanje i Upravni odbor je slijedeće, znači predstavnici entiteta Brčko distrikta i evo Ministarstva financija i trezora, princip je bio da se u prvoj fazi na razini države donese zakon koji neće bitno otstupati od postojećih odrednica u postojećim zakonima. A da se onaj dio u propisima koji hvali i za koji postoji temoralna vremenski problem razrešava putem pojedinačnih odluka Upravnog odbora, i to postoji u dva amandmana koji su danas pred vama. Znači, ovim zakonom, mi nećemo danas moći riješiti sve šta bi mi željeli riješiti. Na jučarašnjoj raspravi, bilo bi jako dobro da je bilo više ljudi, da je ona možda bila malo i duža i kvalitetnija. Zbilja se kroz sve amandmane, evo ima izvješće ovdje ove komisije, raspravljalo o svemu i iza ove amandmane se dobila podrška te komisije. Principijelno znači bilo bi jako dobro kad bi Parlametn izglasao što približniji zakon postojećim zakonima. Posebno smo razgovarali o ovome o čemu je govorio gospodin Lagumdžija. Ja sam došla na pola priče i ja ne znam je li on rekao, 52 ali Upravni odbor Uprave pokrenuo je inicijativu odmah za izmjenu i dopunu Zakona o akcizama na način da se stvarno ispoštuje ono što je obećano. Nažalost, prvom prilikom donošenja Zakona o PDV-u, da je bilo sreće i pameti, prvo bi se ova dva zakona donosila, a onda bi se raspravljalo o Zakonu o PDV-u, jer vremenski oni znači imaju ... odmak u primjeni, u načinu razmišljanja itd. Bitna razlika znači u zakonima o porezu na promet bila je samo različita visina stopa Brčko Distrikta i entiteta i zato smo mi svi govorili jaoj kako je Distrikt Brčko odlično funkcionira, imaju tako puno sredstava u Proračunu, znači postojale su neke male prednosti u okviru zakona, gdje su oni mogli ostvariti neke dodatne izvore financiranja. Znači, ovo sve što bi spadalo u domen izmjena i dopuna Zakona, treba tako i razmatrati. Ne bi bilo dobro da se razmatra u okviru amandmana, jer mi sad nemamo cjelinu pred sobom. Mi bi trebali dobro svi pročitati šta znači luksuzni proizvodi, hoćemo li sve te luksuzne proizvode staviti kao proširenu poreznu osnovicu, koji staviti kotlak kubikaža, kako je to bilo prije propisano, da bi to stvarno bilo kvalitetno. Znači, bilo bi dobro da se slijedi zaključak ove komisije koja je jučer zasjedala i koja se jučer namučila radeći, kad je rečeno da će se omogućiti Upravi za indirektno oporezivanje, odnosno Vijeću ministara da predloži izmjene i dopune zakona brzo i kojim će se, znači ovaj zakon ndograditi, da će proširiti poreznu osnovicu i daće se, zbilja razlika sredstava, koja se gubi i zbog najmanje naplaćene carine i zbog sutra evo te stope PDV-a nadomiriti na teret ovih koji imaju više i koriste te proizvode itd. jer inače se to u svakoj zemlji radi. Tako da bih ja vas zamolila da u ovom duhu glasujete o ovim amandmanima. Vezano za ove primjedbe koje se odnose, ovo što je gospodin Bešlagić govorio i, vezano za još nekoliko takvih istih stvari, vezano za porezne markice, za rad, primjenu konkretno. Mi smo u međuvremenu, pošto nam je vrijeme isticalo, upravo dobila zadatak da naprave ljudi pojedinačno da naprave iz ovog sektora poreza, pravilnike koji suprateći uvijek za zakon i ti pravilnici su uvijek duplo, troduplo deblji od zakona i tako je bilo i sad. Znači, i postojeći pravilnici, zinači ova tri postojeća zakona su prateći i stvarno oni obuhvataju temu puno, puno šire i naši porezni obveznici, odnosno mi svi sami znamo dosta dobro kakos e sa tim nosimo. Pitanje štampanja poreznih markica je bilo opitanje koje će se rješavati na sledeći način. Samo će se štampati nove jedinstvene markice. U međuvremenu kako se to zove, u međuvemenu će se pravilnikom razriješiti ovo pitanje, jer ovdje je već vremenski tempirano da tri dna prije objave zakona da se neke stvri moraju objaviti, zato bi bilo važno da se danas donese zakon, koji je što približniji izbornoj varijanti, posebno da imamo razumijevanje i pema nekim, prema svim sporazumima, ugovorima i ostalom što smo potpisali sa svijetom, na način da ne kršimo postojeću proceduru uvođenjem bilo kakvog novog dodatnog opterećenja na bilo kakve proizvode izvan zemlje, zbog toga što dolazimo u opasnost da gubimo određeni preferencijalni položaj, to stvarno je stvar koja, da bi se promijenilo tako nešto treba ocijeniti da smo ugrođeni po pitanju prevelikog uvoza, a ne rješavati to poreznim zakonima. Porezni zakoni treba da rješavaju poreze. Zakon o duhanu bi trebao da riješi ove naše dileme, naše probleme jedno zauvijek. Da donesemo državni zakon na razini Vijeća ministara i Parlamenta zakon o duhanu, koji će konačno nama svima objasniti zašto imamo te probleme i kako ćemo riješiti, kako ćemo razvrstati cigarete, kako ćemo poboljšati izvoz svojih cigara. Jučer je bila priča da mi ništa ne izvozimo, da 53 jako puno uvozimo, imamo problema i sa susjedima zbog toga, jer to se preljeva itd. sa viškom ne znam uvezene vode, ali nemojte poreznim zakonom rješavati ove stvari. Porezni zakoni, znači, služe onom dijelu kad su kvlitetni osnovni zakoni pa da kažu u okviru osiguranja sredstava za funkcioniranje ovog dijela i proračuna i ostalih korisnika, može se to osigurati. Ali, treba donijeti stvarno i ove druge sistemske zakone,zato smo jučer u okviru rada ove komisije i napravili ovakav izvještaj, koji kaže da je ovo sve drugo potrebno urditi, ali je potrebno uraditi brzo. Znači da prihvatimo tu teoriju i da prihvtimo zakon koji je približan izvornom tekstu i da ide se na red i da se vrlo brzo naprave sve ovo što fali i da sa ovim izmjenama i dopunama zakona da se proširi porezna osnovica, da se oporezuju oni bogatiji, a kod primjene zakona o PDV-u, znači sad bi trebalo razmišljati da to bude što približniji izvornoj varijanti i da bi se ovaj zakon, ako želimo nešto uraditi, usvojio na drugom domu i da on stvarno stupi na snagu 1.1. biće malo, naravno, zabune u prvom mjesecu, apsolutno će se primjenjivati sigurno stari zakoni i mi ćemo morati dati jedno pokriće vezano za to, biće i nekih poreznih uplata sigurno, jer je nova naredba objavljena prije dva dana, morat će se ljudi snaći, a znači to je jedan mjesec kao kad je bilo za platni promet, pa je bilo jedan mjesec dana malo problema i za porezne marke i za popis zaliha, ali moramo imati tekst zakona na temelju koga ćemo dati uputstva Upravi koja će sad razgovarti sa poreznim obveznicima, pa moramo dati, donijeli smo takav zakon. On ukazuje na ovo. Trebate se obratiti ovdje. Ako budemo sad ovo širili do u nedogled, prvo znači ulazimo malo i u domen djelovanja Uprave za indirektkno oporezivanje i sukobljavamo se i sa zakonom o sustavu indirektnog oporezivanja. Tamo imač kaže kako se vodi ta porezna politika, imamo obvezu da ipak u širem jednom dijalobu sa entitetima zajedno odlučujemo o novom opterećenju raspodjeli sutra tih prihoda itd. Znači, ovo je zbilja izvorno na državi sad, ali bez entiteta i bez Distrikta Brčko, ovi se zakoni ni u budućnosti ovakvi zakoni se neće donositi. Mi moramo imati podršku od onih koji su nama delegirali ovakve ove ovlasti. Ne možemo sad tako ne znam, evo, ipak, trebamo raspravu obaviti i sa njima, a to radimo na takav način da komuniciramo u okviru, ne znam tog nekakvog upravnog odbora, malo ime nije čemu, ali znači to je tako. I, dajte, molim vas da donesemo zakon ovako sa ovim amandmanima iz ovog izvještaja i da idemo odmah najbrže moguće, nakon usvajanja Proračuna u izmjene i dopune zakona jednog i drugog.
Hvala vam lijepa ministre. Poštovane kolege,želi li još neko da govori? Vidim ja gospođa Milićević je već pokazivala znake da želi da govori. Izvolite gospođo Milićević, ali vrlo kratko ako možete.
Pošto je gospođa ministarka bila odsutna kad smo počeli raspravu o zakonu o akcizama, ja želim samo da joj, u stvari ovo se odnosi na amandmane koji nas čekaju. Želim da skrenem na pažnju na to da je od prilike ovo što se nalazi u amandmanima gospodina Lagumdžije i ostalim amandmanima upravo ono što smo mi našli kao neriješeno ili nije kvalitetno riješeno. Ali da ukažem da postoje manjkavosti ovim amandmanima. To su te nedorečenosti. To je upravo ono što smo mi tražili onim zaključkom na kome insistira i gospođa Sopta i gospodin Zorić su insistirali. 54 Znači, da oni u slučaju da se usvoji zakon i usvoji se ovakav zaključak, da se uradi kvalitetna dopuna zakona o akcizama. Ja ću samo reći da, recimo po meni, ovdje nedostaju, ako je kupac neko umjetnina, znači da li je to akcizna roba, da li su odjeća i obuća od krzna, je li to samo od prirodnog krzna, ovdje piše od krzna, mi smo jučer rekli da imamo pretkratko vremena, da bismo tačno definisali pojmove i imali kvalitetnu izmjenu, dopunu tog zakona. Znači, da je potrebno da oni u roku mjesec dana, mi smo rekli da je to posljednji rok 31. januar, da dobijemo upravo na ove oblasti koje su definisane ovim amandmanima kvalitetan prjedlog izmjena i dopuna zakona i slobodna sam da kažem gospođi ministarki da ćemo i shodno jučašnjem dogovoru dostaviti prošireno, znači stenogram jučašnje naše sjednice, proširen sa zahtjevima koji su išli prema Savjetu ministara i prema Komisiji, u koje će ući ono o čemu smo govorili i način kako smo predlagali da se riješe problemi i da očekujemo kraj januara sa prijedlogom izmjena i dopuna zakona, a pozivam kolege da glasamo za tekst zakona u ovako kako je Komisija za finansije predložila. Hvala lijepo.
Zahvaljujem se gospođi Milićević. Gospodin Ćeman je još tražio riječ, pa ćemo onda zaključiti raspravu. Izvolite.
Iskreno govoreći, nisam siguran šta je sad da kažem ili veća greška ili šta je bolji potez. Prihvatiti neke od ovih amandmana ili uz sasvim suvisla obraziloženja od strane Komisije i najavu da u roku od mjesec dana treba ove stvari precizirati, jer stvarno govorimo o amandmanima kolege Lagumdžije. Naime, zaista ima stvari koje su apsolutno prihvtljive i ne bi trebalo biti dvojbe, a s druge strane, ako treba nešto doraditi onda ima i to smisla, ali evo, zato kažem, vidjet ću kako ću se prema tome odrediti. Ja sad, međutim, želim da postavim pitanje kolegi Lagumdžiji, ali i gospođi ministar, vezano je za amadnman I i amandman IV kolege Lagumdžije. Naime, ovdje se sasvim razložno ukazuje na, eventualno dampiške cijene itd. ali ja imam neku informaciju da je svojevremeno potisan sporazum između BiH i zemalja Evropske unije o tome da pod povoljnijim režimom, hajde da kažemo mi uvozimo proizvode na koje bi se amandman I i amandman IV odnosili, a da s druge strane imamo opet kao BiH povoljan režim za naše robe u tim zemljama, koliko smo mi konkurentni i, s tim, naravno pitanje, naime izvoz bez carina itd. da bi, recimo se normalno mogao odnositi prema ovim amandmanima koji na prvi pogled vrlo razumno i u cilju zaštite domaće proizvodnje se dojmaju, jednostavno se mora imati ovaj odgovor. Ja sam očekivao da će gospođa ministar bar prokomentrisati ova dva amandmana, pored ostalih koje je komentarisala ili mi je promaknulo, jer zaista su vrlo važni. S jedne strane ne smijemo ugroziti upravo naš put i prema kako to kaže evropskim integracijama, WTO, tamo ovamo, a s druge strane vrište ljudi ovdje s razlogom da se zaštiti, između ostalog i domaća proizvodnja pa je to dvoje vrlo teško pomiriti, ali moramo izgleda voziti upravo na taj način. Ja očekujem odgovor ili od predlagača amandmana ili od gospođe ministar.
Zahvaljujem, evo Mirsad je gospodin Ćeman otvorio dalje raspravu koliko ja vidim. Nemojte se izvinjavati, nema potrebe. Ovdje, da li želi da govori još neko? Ja pitam da li želi neko da govori? Moje pitanje je vrlo jasno. Gospodin Lagumdžija želi da govori, izvolite.
Gospodine predsjedavajući, prvo ja ne želim da govorim, ali gospodin Ćeman je postavio pitanje. Eh, sad ja, pod a) kao džentlmen, pod b) kao čovjek koji zna čaršijski red, čekam ako će ministrica da odgovori, nije red da ja odgovaram prije nje. Ali bih ja pričekao, a ako neće onda ću ja odgovoriti svakako. Evo, ministirce izvolite što se mene tiče, ja bih nakon vas bio ...
Zahvaljujem gospodinu Lagumdžiji. Riječ ima gospođa ministar finansija, ja je molim da izađe za govornicu i da u stenogram kaže ša ima da kaže.
Pitanje zaštite domaće proizvodnje je u jednom drugom ministarstvu i ja bih volila da tamo bude tamo ostane i tamo se riješi. Da se ne rješava zakonima koji spadaju u domen ovog ministarstva. Znači, pitanje zaštite domaće proizvodnje će se rješavati u entitetima, vezano za subvencije, jesmo li to dovoljno razradili, ugradili, proizvodnja duhana, subvencioniranje proizvođača vina, proizvođača pšenice, naravno da nismio, jer trebamo raditi na tome. S druge strane, uvođenjem ovakvih dodataka u ovaj zakon o akcizama, naravno da će rušiti ugovore koje smo sklopili sa zemljama članicama Evropske unije, vezano za izvoz naših proizvoda u Evropsku uniju, onda se postavlja pitanje, koliko mi proizvoda izvozimo u Evropsku uniju i šta to znači. Mi smo dobili preferencijalni tretman. Izvoz naših proizvoda bez carina. I, naravno da trebamo zaštititi u slučaju prekomjernog uvoza, u slučaju dampiških cijena itd. ali ne ovdje i ne za sve proizvode u zakonu o akcizama proporcionalno. Radi se o slučaju, kad se desi taj slučaj, da se radi o selektivnom pristupu i mi smo to već primjenjivali prema nekim zemljama iz okruženja. U međuvremenu smo to primjenjivali znači, ali tome nije mjesto u zakonu o akcizama, to se onda propiše odlukom Vijeća ministara, na temelju članka ne znam kojeg tamo, vanjsko trgovinska politika itd. Znači, ta tema je u jednom drugom ministarstvu, a u ovom ministarstvu će se desiti, dešavati znači u slučaju da se gube prihodi, da govorimio o fiskali, da govorimo o tome kako ćemo to na dobar način riješiti, kako ćemo to rasprorediti i na subvencije i na zaštitu domaće proizvodnje, pod navodnicima, znači, to su subvencije kako da pomognemo proizvođačima, kako da pomognemo sutra otkupnim stanicama duhana itd. nećemo ovom akcizom ništa spriječiti. Uništit ćemo ove ugovore, a s druge strane nećemo pospješiti ovo što trebamo pospješiti. Znači, stvarno mislim da o ovim stvarima, da ovim naprosto amandmanima nije mjesto sad u ovom zakonu. Ja, zbilja vas molim da to tako promatrate. Ako treba neko šire obrazloženje vezano za vanjsko-trgovinsku politiku i ostalo, evo, ministar je 56 slučajno ovdje pa može i on o tome govoriti, ali bi sad stvarno voljela da se, ... to je vrlo važno ministarstvo, vezano je i za moje ministarstvo kao posljedicu rada i ovog ministarstva. Ali bi stvarno bilo dobro da sad donesemo zakon, što bribližniji izvornom tekstu zakona i da onda krenemo sa izmjenama i dopunama. Vezano za amandmane, za aute, amandman je donijela na komisiji gospođa Sopta, ja zbilja za to nisam znala. Ja sam rekla da je Uprava napravila tri lista izmjena i dopuna zakona, klasificirala je ono, ali nije doradila, naproto nije stigla doraditi. Amandmanski kad se djeluje, svi znamo da nam uvijek tu nešto fali i da treba molim vas pravilnik, prateći pravilnik, bez njega nema primjene, bez njega je kaos, bez njega nema uplate znate i sami. Doveli smo se do kraja godine, da omogućimo i Upravi da profunkcionira, da počne raditi, da se izda taj ... da se on objavi do nove godine, da ljudi znaju na terenu šta će raditi svi porezni obveznici, a hajmo poslije u izmjene i dopune dodavanjem ovih stvari koje se mogu dodati u ovaj zakon, proširivanjem porezne osnovice, a ove druge stvari zbilja treba rješavati na drugi način.
Zahvaljujem ministru. Ko želi dalje? Gospodin Lagumdžija izvolite.
Zahvaljujem se gospodine predsjedavajući, Pošto me gospodin Ćeman pitao ja mu se zahvaljujem i vidim ovo kao jedan fin način dijaloga, koji nas može dovesti do toga da, ipak, dođemo do nekog zajedničkog rješenja, koje će, siguran sam biti bolje od onoga koje je bilo ko od nas sam bude gurao. Ja spadam u ljude koji svoje studente učim da niko nije pametan kao svi zajedno, tako da nema razloga da mi ovdje ne pokušamo neku kolektivnu pamet pobuditi u nama da bi došli do što je boljeg rješenja. Ja na vaše pitanje kolega Ćeman želim direktno da odgovorim. Ovo neće narušiti nikakve naše ugovore sa Evropskom unijom, mada smo ovdje čuli da kako ministrica kaže neke tamo možda ugovore. Neka mi se navede koji ugovori i šta će narušiti od ovoga? Ja odgovorno tvrdim da neće. U svim ugovorima koje imamo kako o slobodnoj trgovini, tako preferencijama koje imamo iz Evropske unije, imamo pravo da se branimo od damping cijena. Damping cijena je kad ti ovdje dođe sir po cijeni od tri marke, zato što je on proizvodno 13, a neko ga je subvencirao 10. Dakle, to je jedna stvar. Zašto mi ne izvozimo u zemlje Evropske unije. Mi ne izvozimo u zemlje Evropske unije u skladu sa preferencijama kojem one daju, zato što nemamo domaću proizivodnju koja je konkurentna za Evropsku uniju. I, ovo što mi sada ovdje pedlažemo je samo pokušaj da se domaća proizvodnja malo ojačam, ne bi li mogla nešto proizvoditi što će biti konkurentno za Evropsku uniju. Protokol VII Evropske unije, žao mi je što nema tu gospode iz Direkcije za evorpske integracije. Protokol VII Evropske unije, koji, nažalost mi još nemamo obavezu da provodimo sa Evropskom unijom, od 1.1.2005. tri od zemalja iz bližeg i daljeg susjedstva što imamo ugovor o slobodnoj trgovini, obavezuje da otvore svoje granice u potpunosti Evropskoj uniji, za šta mi nemamo obavezu. A, imat ćemo kad dođemo u tu fazu pregovora. Šta to znači? To znači da će od 1.1.2005. nemojte da kažete da nismo znali, će se pojaviti iz nekih susjednih zemalja i daljeg susjedstva, kao ministar bivši vanjskih poslova, neću da pominjem koje je to dalje susjedstvo, 57 koje su to zemlje, da ne bi smatrali da imam nešto protiv njih,naprotiv, oni će biti u poziciji da uvoze pojeftino dampingovanih cijena robu, ne za svoje tržište, nego da prebacuju nama i kako to izgleda. Pogledajte statistiku spoljno trogvinsku BiH, pa ćete vidjeti da u jednu našu susjednu zemlju od svih poljoprivrednih proizvoda najviše izvozimo banane. Pretpostavljam da nam je poznato da mi ne pravimo banane. E, to što mi jednoj našoj susjednoj zemlji izvozimo banane, više nego sve voće i povrće koje ovdje proizvodimo, to je zbog toga što smo mi od nekoga uvezli povoljno banane pa njima izvozimo. E, tako ko što mi nekom izvozimo banane, neko će nama sutra izvoziti nešto drugo i ja zato sugerišem da ovim amandmanima na ovaj zakon pokušamo dati Vijeću ministara i nadležnom ministarstvu neke mehanizme i obvezati ga da brine o tome kad se pojavi nešto. Ja potpuno razumijem da ovaj zakonj u potpunosti u domenu ministrice finansijia. Međutim, ovaj zakon je i u domenu Ministarstva spoljne trgovine, ukoliko ga tako postavimo i zato sam mislio da je ministar ovdje namjerno, a ne slučajno. Što se tiče subvencije u entitetima, ja ne tražim da mi ovdje vršimo subvencije, nego da prikupljamo prihode, da bi se mogle vršiti subvencije. Pogledajte entitetske budžete, federalni je jučer usvojen. U federalnom budžetu je predviđeno manje sredstava za poticaj poljoprivrede, nego što zakon obavezuje da za poljoprivredu daje. Znate zašto? Zato jer nema para. Dakle, prijedlog je da se ovdje to ubira. I, na kraju da odgovorim kolega Ćeman na vaše pitanje, ja se iskreno nadam da sam pomogao da i vi podržite bar nešto od ovih amandmana, na bazi ovakvog jednog obrazloženja, a što se tiče gospođo ministrice automobila, činjenica je da je kolegica Sopta to predložila i onda je ona odustala od toga, a mi nismo, ja to nisam ni predlagao zato što je prijedlog kolegice Sopte bio na prijedlog i pošto je kolegica Sopta odustala u korist zaključka, kojem ja ne vjerujem da će biti realiziran, ja sam zato doradio njen amandman za automobile i to ga doradio upravo na bazi vašeg materijala iz Ministarstva koje ste bili vrlo ljubazni da nam date kao izvanredno i koji su zaisita i ja ovaj prijedlog amadnmana za oporezivanje automobila i aviona i plovila doživljavam kao vaš veliki doprinos da mi pomognete kao poslaniku da uredim taj amandman na pravi način, da ne bi bio uneređen amandman, koji može dovesti do odgovarajućih ... Ja se gospodine Ćemane, jesam li odgovorio na vaše pitanje? Vaše klimanje glavom meni je sasvim dovoljno. Hvala lijepo gospodine predsjedavajući.
Zahvaljujem. Dobit ćere riječ gospodine Belkiću. Ja još jedanput pozivam poslanike, mi u svom poslovniku, koji je osnovni problem u tehnologiji rada ovog parlamenta je što u svom poslovniku nemamo ograničenu diskusiju. Prvi puta za repliku za amandman i onda smo dovedeni u situaciju u koju smo doveden. Parlametnarna skupština Vijeća Evrope ima prvi puta kada se diskutuje, diskusiju pet minuta, nakon toga minut, 30 sekundi i ta se pravila poštuju. Ja pokušavam da budemo što je moguće racionalniji i ja vas još jedanputa pozivam da povedemo računa, ako bar poslovnički to nemamo uređeno ovim činjenicama. Gospodin Beriz Belkić. Izvolite.
Ja se nadam da niste to meni uputili. Ja sam discipliniran.
Ne, uopće to nije vama upućeno. Ovo je svima nama i meni i svima nama.
Hvala lijepo. Evo, tragom toga ja ću reći prema podacima Spoljnotrgovinske komore u 2003. godini, u BiH uvezeno 6.000 tona cigareta. Za prvih devet mjeseci 2004. 6.120 tona cigareta. Ukupno bosanskoherceogačno tržište troši 8.000 cigareta. Mi imamo prerađivački kapacitet za potrebe cijelog BH tržišta. Mogli bi stimulirati da se domaća proizvodnja, da domaća proizvodnja obezbjeđuje prerađivače i da seoslobodimo uvoza cigareta. Je li kratko bilo?
Zaista ste sreli za Parlamentarnu skupštinu Vijeća Evorpe. Hvala vam lijepo gospodine Belkiću. Ko želi dalje da govori? Zahvaljujem vam se kolege. Zaključujem raspravu. Pripremite se idemo na izjašnjavanje o amandmanima. Eh, ja ću se, dakle, izjašnjavati, sekrtar će mi dodavati amandmane. Gospodin Momčilo Novaković je odustao od amandmana, je li tako. I, kod gospodina Mumameda Moranjkića je, dajte mi njegove amandmane je nejasna situacija. Muhamede, ja se izvinjavam što vam se ovako, dakle, 94. stav 2. ali vi imate samo dva amandmana koja branite. Amandman I i Amandman ponovo I. Imate amandman I na član 4. i amandman I na član 1. to je ovo što ja imam ovdje. Jesu li to dva amandmana.
Mene stvarno gospodine predsjedavjaući interesuje zašto mi ne poštujemo ono što smo se dogovorili. Prvo, da u ovom konkretnom slučaju batalimo bošnjačkim jezikom nekakvim starim, korjenitim kažem, batalimo Poslovnik i rekli smo kad su u pitanju ovi zakoni ne važe poslovnici. Ne, ne, u onom konkretnom smislu o vremenu i rekli smo da se ulažu amandmani do samog zasjedanja, na to sam mislio. I ja sam rekao trebao je neko moje amandmane koje sam ja poslao Parlametnarnoj skupštini, koji nisu, ... nikome u ruke, ja i vidim da nisu ni jedan ušao, trebao ih je onda neko umnožiti. Ja sam izrazio usmeno, jer nisam imao kad, kad sam došao na Parlament saznao da mi je amandman ... i ja sam onda išao i čitao amandman po amandman. On negdje ima kod vas.
Dajte mi taj vaš originalni primjerak amandmana da vidim to čovječe božiji. Ovako, dakle, kada su u pitanju amandmani gospodina Moranjkića, gospodin MOranjkić je na komisiji branio šest amandmana. Gospodin Moranjkić je na komisiji 59 i zato ja vidim cijelo vrijeme, jer ja dobijem ono što poslije komisije stigne kao amandman. Gospodin Moranjkić je na komisiji branio šest amandmana. Ti amandmani su doživjeli sudbinu kakvu su doživjeli i bilo je za očekivati, ukoliko poslanik želi da ponovo brani svoje amandmane ili da osporava amandmane komisije, da onda ponovi te amandmane, kako je inače procedura. Ili da ponovi amandmane koji nisu prošli ili da osporava amandmane komisije. Mi smo, čekaj da završim, ma ne idem u krivo.
Ma niti sam ja pozvan na komisiju niti sam ja branio na komisiji šta, o tome se radi.
Muhamede, dobili ste izvještaj komisije, dobili ste danas. Molim vas samo malo pažnje da ja pojasnim stvari. Ovdje je sekretar. Molim vas lijepo, može li malo pažnje i vi ste gospodine Moranjkiću umjesto da ili ponovite ove amandmane, danas ste to mogli uraditi do početka sjednice, prema zaključku Doma uložili jedan dokument, naslovljen, evo, primljen 29.12. kojeg imaju svi psolanici, ljudi moraju znatio čemu se glasa, u kojem vi ulažete, predmet ispravka amandmana I na član 4. Prijedloga zakona o akcizama u BiH i onda kažete amandman I na član 4. glsio je: treba ubaciti 7. putarine, a treba da stoji amandman I na član 1. treba ubaciti novu tačku 3. koja bi glasila: putarine su dodatni akcizni porezi itd. Pazite, sada je problem sljedeći. Koliko vi imate amandmana u plenarnoj fazi? Zaboravite amandmane koje ste imali pred komisijom. Šta vi ističete, cijelo vrijeme vas ja pitam šta je, zapravo vaš amandman, da znam šta ću staviti na glasanje, da bude jasno ovdje Domu. Ja nemam ništa protiv da stavim to na glasanje, ali ne znam šta.
... jesmo li nas dva ovdje rekli, ono kad ste ponovo rekli pod 1. i pod 1. kad sam ja rekao tačno to pod 2. jesam vam rekao. A, ako nisam, onda ja ne znam šta sam ja govorio u ovom parlamentu.
Znači, vi ponavljate sve amandane koji nisu prošli na komisiji, sa ovim popravkama. Molim vas, pozivam Dom da se pripremi. Pelazimo na izjašnjavanje o amandmanima gospodina Zlatka Lagumdžije na zakon o akcizama u BiH, pozivam vas da se pripremite da glasamo o amandmanu I. Pripremite se za glasanje. Amandman gospodina Zlatka Lagumdžije, rekao sam. Molim vas malo pažnje. Glasamo o amandmanima gospodina Zlatka Lagumdžije na zakon o akcizama u BiH. Amandmani koji su uloženi u skladu sa članom 94. tačka 2. Poslovnika ovog doma. Prelazimo na izjašnjavanje o amandmanu I. Pripremite se za glasanje. Glasajte sad. Konstatujem da sa 16 glasova za, 16 protiv i 2 suzdržana glasa, amandman nema parlamentarnu većinu i amandman, niste registrovani, a glasali ste. Gdje budete 60 tražili. Za sva galsanja. Nema problema. Nije problem, samo imamo veliki trošak, ali u redu. Molim vas lijepo, na zahtjev poslanika Mirka Blagojevića, proglašavam nevažećim ovo glasanje, pripemite se, ponavljamo glasanje za amandman I. Vi ćete u skladu sa zahtjevom poslanika za sve njegove amandmane pripremiti listing i dati, naravno gospodinu Lagumdžiji da vidi kako je ko glasao. Nemorate umnožavati za sve poslanike, nego samo gospodinu Lagumdžiji to predajte. A, što se mene tiče dovoljno je i ovo što imamo u arhivi. Amandman I gospodina Lagumdžije. Pripemite se za glasanje. Glasajte sad. Dakle, amandman nije dobio većinu, jer je glasalo 16 za, glasalo je 18 protiv i 1 suzdržan. Prelazimo na izjašnjavanje o amandmanu II. Amandman II gospodina Lagumdžije. Pripremite se za glasanje. Glasajte sad. 19 za, 12 protiv, 4 suzdržana. Dovoljna entitetska većina. Amandman je dobio podršku Parlamenta i postaje sastavni dio. Amandman II je prihvaćen. Prelazimo na izjašnjavanje o amandmanu III gospodina Lagumdžije. Pripremite se za glasanje. Glasajte sad. 18 za, 14 protiv, 4 suzdržana, postoji opća parlametnarna podrška, 15 iz Federacije i koliko sam vidio 3 iz RS, tako da nemamo većinu iz RS. Mi smo se dogovorili da, kad dođemo u ovakvu situaciju da idemo u drugi krug odmah. Sada pozivam poslanike koji glasaju protiv amandmana da se pripreme i da glasaju pritiv oni koji su protiv amandmana iz Federacije i iz RS. Pripremite se, dakle, ovi koji glasaju protiv. Pripremite se za glasanje. Glasajte sad. Dakle, iz Federacije 8 protiv, iz RS 6 protiv, to nisu dvije trećine ni iz Federacije ni iz RS. Konstatujem da je amandman III usvojen. Prelazimo na izjašnjavanje o amandmanu IV gospodina Zlatka Lagumdžije. Pripremite se za glasanje. Glasamo o amandmanu IV gospodina Lagumdžije. Glasajte sad. Za 14 protiv 18, 4 suzdržana, amandman nije dobio opću parlamentarnu većinu. Idemo izjašnjavati se o amandmanu V. Amandman V gospodina Lagumdžije.Pripremite se za glasanje. Glasajte sad. 21 za, 15 protiv i 1 suzdržan, dovoljna entitetska većina. 15 Federacija 6 RS, amandman dobio podršku. Usvojen amandman i postaje sastavni dio teksta. Amandman VI gospodina Lagumdžije. Pripremite se za glasanje. Glasajte sad. 61 16 protiv, 5 suzdržanih, ne postoji parlamentarna većina. Amandman VI nije usvojen. Amandman VII gospodina Zlatka Lagumdžije. Pripremite se za glasanje. Glasajte sad. 12 za, protiv 20, 4 suzdržana. Amandman nije dobio potrebnu većinu. Nije usvojen. Prelazimo na izjašnjavanje o amandmanu VIII gospodina Lagumdžije. Pripremite se za glasanje. Glasajte sad. 14 za, protiv 13, suzdržanih 9. 10 iz Federacije, 4 iz RS ne postoji entitetska većina iz oba entiteta, koliko ja vidim. Idemo u drugi krug. Idemo u obrnuto glasanje. Glasaju oni koji su protiv amandmana. Pripremite se za ovaj drugi krug glasanja. Oni koji su protiv pripreite se.đ Glasajte sad. 9 iz Federacije protiv, 5 iz RS nema dvije trećine ni iz Federacije ni iz RS. Konstatujem da je amandman VIII prihvaćen. Amandman IX gospodina Lagumdžije. Pripremite se za glasanje. Glasamo o amandmanu IX. Glasajte sad. 19 za, 12 protiv, 5 suzdržanih, ... nedostaje entitetska većina iz RS. Prelazimo na izjašnjavanje. Glasaju oni koji su protiv. Idemo obrnuto izjašnjavanje, pošto amandman ima opću većinu. Dakle, glasaju oni koji su protiv. Ovo je drugi krug glasanja. Pripremite se koji su protiv za glasanje. Glasajte sad. Protiv je iz Federacije 7, iz RS 6. To nisu dvije trećine. To je manje od dvije trećine, tako da proglašavam i amandman IX gospodina Lagumdžije sastavnim dijelom teksta zakona. Amandman X gospodina Lagumdžije. Pripremite se za glasanje. Glasajte sad. 20 za, protiv 15. 15 Federacija, 5 RS postoji i opća i entitetska parlamentarna većina. Amandman X je, također usvojen. Amandman XI pripremite se za glasanje za amandman XI. Glasajte sad. 15 za, protiv 17, suzdržana 4. Amandman XI nema potrebnu parlamentarnu većinu. Amandman XII. Glasajte sad. 16 za, protiv 15, suzdržanih 6. Federacija 14, RS 2. Idemo u obrnuti krug u obrnuto glasanje. Svi oni koji su protiv amandmana neka glasaju protiv. Glasajte sad. 62 9 i 8 Federacija i RS nema dvotrećinske većine. Konstatujem da je i ovaj amandman uvršten u tekst zakona usvojen. Prelazimo na amandman XIII gospodina Lagumdžije. Amandman XIII Glasajte sad. 19 za, 16 protiv i 2 suzdržana. 15 – 4 nedostaje entitetska većina iz RS. Postoji opća parlamentarna većina. Oni koji su protiv neka se pripreme za glasanje. Idemo u drugi krug glasanja po ovom amandmanu. Pripremite se za glasanje. Glasajete sad. 8 Federacija, 7 RS. Nema dvije trećine. Amandman se proglašava usvojenim. Dajete mi sledeću grupu amandmana. To su bili amandmani gospodina Lagumdžije. Amandmani gospodina Vinka Zorića. Vinko Zorić je podnio jedan amadnman koliko ja vidim. Dakle, gospodin Vinko Zorić je podnio jedan amandman. Ja vas pozivam da se pripremite za glasanje. Pripremite se za glasanje o amandmanu gospodina Vinka Zorića. Glasajte sad. 10 za, 20 protiv, 6 suzdržanih. Amandman nije dobio potrebnu parlamentarnu većinu. Dajte mi sledeće amandmane. Idemo na amandmane gospodina Hazima Felića. On ima dva amandmana. Glasamo o amandmanu I gospodina Hazima Felića. Pripremite se za glasanje. Glasajte sad. 13 za, 19 protiv, 2 suzdržana. Amandman nije dobio opću parlametarnu podršku. Pripremite se za glasanje o amandmanu II. Glasamo o amandmanu II gospodina Felića. Pripremite se za glasanje. Glasajte sad. 11 za, 21 protiv, 5 suzdržanih, amandman nije dobio podršku, amandman nije usvojen. Dajte mi sledeću grupu amandmana. Gospodin Ćeman Mirsad. Glasamo o amandmanu I gospodina Mirsada Ćemana. Pripremite se za glasanje. Glasajte sad. 8 za, 20 protiv, 3 suzdržana. Amandman nije dobio podršku. Prelazimo na glasanje o amandmanu II. Amandman II Glasajte sad. 63 9 za, 27 protiv, 1 suzdržan. Amandman nije dobio podršku. Prelazimo na izjašnjavanje o amandmanu III gospodina Ćemana. Gospodin Mirsad Ćeman povlači svoj III amandman. Tako da se nećemo o njemu ni izjašnjavati. Ovo su bili amandmani gospodina Ćemana. Imamo amandmane gospodina Moranjkića. Glasat ćemo i o onim amandmanima što su bili na Komisiji. Dakle, imate one amandmane koje je gospodin Moranjkić branio na Komisiji, koji su popravljeni danas. To smatrajte obnovljenim amandmanima i idemo na glasanje. Ja ne vidim drugog načina da izađemo iz ove situacije. Ima šest amandmana. Glasamo o amandmanu I. Amandman I. Pozivam vas da se pripremite. Glasamo o amandmanu I gospodina Moranjkića. Ne povlačim se ja ni iz čega. Ja jednostavno imamo ovdje sledeću situaciju. Ja cijelo vrijeme pokušavam da budem na tlu Poslovnika. Mi imamo situaciju da je amandmane moguće obnoviti do početka same sjednice Parlamenta. Ovdje i da nije ovog papira bilo, u kojem, nejasnog dokumenta, kojeg ste vi dobili na klupe. Ne bi bilo nikakvih problema. Ja uopće ne bih smatrao. Morali ste ovaj dokument dobiti svi. Ovaj dokument morate imati. Imate dokument kod sebe. Muhamed Moranjkić poslanik u Predstavničkom domu Parlamentarne skupštine Bosne i Hercegovine. Molim stručne službe dajte, onda u čemu je problem.
S obzirom, evo vidite, ja povlačim sve amandmane i kažem ovom parlamentu da nikad više neću konstruktivno djelovati u njemu.
Zahvaljujem gospodinu Moranjkiću. On je odustao od amandmana. Gospodin Vinko Zorić, želite li vi riječ?
Ja se javljam za riječ. Javljao sam se i prije, niste registrirali, ali nema veze. Ja mislim da je gospodin Moranjkić sasvim u pravu. Jer, ja vidim da je nekim kolegama 64 smiješno kad bilo ko drugi podnese amandman i ovdje hoće nešto reći. Ja dozvoljavam da i drugi mogu govoriti gluposti, dozvolite i vi meni, ako su gluposti. Ja mislim da ću iznijeti jednu ozbiljnu stvar ovdje, koja se ne smije događati u ovom parlamentu. Ja sam, naime, svoj jedan jedini amandman podnio 22. prosinca o.g. Dakle, kad smo zaključili da ćemo danas imati sjednicu i nisam bio pozvan jučer na komisiju. Nisam bio pozvan jučer na komisiju i čovjek ima sasvim pravo ni on nije bio pozvan i sad se mi pitamo gdje su tvoji amandmani. Jučer je, kad se pričalo o amandmanima rečeno, gospodin Moranjkić nije nazočan. Niko nije upitao zašto. Meni da Ruža nije kazala ja ne bih znao da je jučer komisija i mislim da je ovaj zakon i čitavo okruženje oko ovog zakona, konfuzno, nikakvo. I mi se smijemo, odnosno ja se nisam, vi se smijete kolegi Moranjkiću, jer čovjek govori istinu. I u pravu je. I mi ga još hoćemo ovdje napraviti ne znam kakvim, zato što on ne zna proceduru, čovjek ne mora znati uopće da je bila komisija. Jer ga niko nije zovnuo, a on mora biti pozvan na komisiju, ako je predlagač amandmana. Ja nisam bio pozvan i ako sam prvi podnio amandman, vjerojatno iz istih razloga, ali, evo, vi ste dokrajčili moj amandman i da još ima sto glasovanja vi bi ga dokrajčili, jer su namjere jasne. Građani sa juga koji se griju na lož ulje,ne trebaju se grijati, njima treba biti hladno, pogotovo se zahvaljujem zastupnicima koji su od jučer do danas promijenili mišljenje. Mislim da to nije u redu, ali šta ćemo tako je. Ja se zahvaljujem i Vijeću ministara koje donijelo takav zakon. Mislio sam da će se usvojiti barem amandman VI uz V i VI, jer mene uvjeravaju, evo prihvaćen je Lagumdžijin, odustani. Da je prihvaćen i amandman VI bilo bi u redu, međutim gonimo u jednom smjeru. Svak će doći na red.
Zahvaljujem gospodinu Zoriću. Molim vas lijepo. Poštovane kolege, idemo dalje. Dakle, ja nisam slučajno insistirao na amandmanima gospodina Moranjkića, jer sam ja taj dikument dobio ovdje i ja ga vidim. Vi ga kod sebe nemate i nemojte samo još i zbog toga proglasiti odgovornim predsjedavajućeg. Odgovorne su službe Parlamenta, zašto nisu podijelije taj dokument. Ja sam bio u uvjerenju da je on vama podijeljen i onda sam tražio pojašnjenje za ovaj dokument. Gospodin Moranjkić je odustao od amandmana. Mi sad prelazimo na glasanje o zakonu. Gospodin Belkić, izvolite.
... pokušaj pojašnjenja. Naime, kad je riječ o amandmanima V i VI. Mi smo podržali i V i VI, ali nažalost usvojili smo samo pet, koji kaže da se vraća akciza itd. Da smo usvojili amandman koji ste vi predlagali, apsolutno bi se brisalo iz obaveze akcize i napravili bi potpunu konfuziju. U tom je problem gospodine Zoriću. Meni je jako žao što nije usvojen i V i VI i mi smo glasali za V i VI, ali kod usvojenog V već smo pravili problem da smo usvojili i ovaj vaš amandman, jer smo jedne omogućili im vraćanje.
Zahvaljujem se gospodine Belkiću, u fazi smo glasanja. Pazite, nemojte molim vas. Po Poslovniku nema rasprave u fazi glasanja. Pozivam Dom da se pripremi za glasanje o zakonu, sa usvojenim amandmanima, onim koje je usvojila Komisija i onim koje je danas usvojio Dom. Pripremite se za glasanje. Glasajte sad. Konstatujem da je Predstavnički dom Parlmentarne skupštine BiH sa 30 glasova za, bez glasova protiv, sa 1 suzdržanim glasom i uz dovoljnu entitetsku većinu 21 Federacija, 9 RS, usvojio Zakon o akcizama BiH. Prelazimo na sledeću tačku dnevog reda. Ad.3. Davanje saglasnosti za ratifikaciju Ugovora između BiH i Republike Hrvatske o izbjegavanju dvostrukog oporezivanja u odnosu na poreze na dohodak i na imovinu Vi ste dobili izvještaj naše komisije. Komisija je dala podršku svim ovim ugovorima. Otvaram raspravu. Ko želi da govori? Zaključujem raspravu. Prelazimo na izjašnjavanje. Ko je zato da damo saglasnost za ratifikciju ovog sporazuma? Pripremite se za glasanje. Glasajte sad. ... Parlamentarne skupštine Bosne i Hercegovine, većinom glasova sa 28 za, 10 protiv i 1 suzdržanim glasom, uz dovoljnu entitetsku većinu dao saglasnost za ratifikaciju ovog ugovora pod a). Idemo pod 3.b. Ima li neko da govori? Nema. Prelazimo na izjašnjavanje. Pripremite se za glasanje. Glasajte sad. 31 za, protiv nema, suzdržanih 1. Federacija 22, RS 9. Postoji dovoljna entitetska većina i opća većina. Konstatujem da smo dali saglasnost i za ratifikaciju Ugovora između BiH i Srbije i Crne Gore o izbjegavanju dvostrukog oporezivanja u odnosu na porez na dohodak i imovinu. Idemo pod c) Da li neko želi da govori? Gospodin Vinko Zorić. Dakle, imamo sda 3.c. To je sporazum između Vlade Republike BiH i Vlade Republike Mađarske po pitanju borbe protiv terorizma trgovine narkoticima i organiziranog kriminala. Izvolite gospodine Zoriću.
Pa, evo, ja imam ovaj sporazum i piše ovdje i ako je ne primjereno da se u dokumentima koje mi dobijemo ovdje ispravlja olovkom, pogotovo što je ovo kopirano pa ne znam je li ovo ispravio neko tamo ko je kopirao, ili je ispravio ovlašteni dostavljač materijala iz Vijeća ministara. Naime, ovdje piše da je dokument potpisan 21., ovdje piše čak da je i na hrvatskom, ali priše 2001. i onda je neko 66 olovkom prekrižio i piše 1996. Ja pomalo sunjam u autentičnost ovog i volio bih da Vijeće ministara ovo ispravi, ako nije hitno za ratifikaciju ovog sporazuma, da sledeći put dobijemo sa pravim datumom i koji je pravi ja ne znam. Ali sporazum uopće nije potpisan. Čak i u tu stranicu sumnjam.
Dobro. Hvala vam lijepa. Ko želi dalje da govori? Izvolite.
Ja bih samo radi stenograma. Dakle, s obzirom da sam o tome govorio, kad smo rapsravljali o dnevnom redu. Znači, želim da kažem da će Klub SDS biti protiv i sporazuma pod c) i sporazuma pod d), jer zaista ostaje nejasno zašto od '96. godine do 2004. godine ni jedan sasziv Savjeta ministara nije dao ovaj sporazum na ratifikaciju. Dakle, mi ćemo biti protiv i pod c) i pod d).
Zahvaljujem. Gospođa Azra Hadžiahmetović.
Predsjedavajući, ja ću samo podsjetiti da je upravo iz razloga potrebe, možda i dodatnog objašnjenja, ja sam tražila da se to prolongira dok ne dobijemo informaciju o tome, zašto je to tek sad došlo u proceduru. Ja opet sad ponavljam svoj prijedlog i ako ga niste stavili prilikom usvajanja dnevnog reda na glasanje, da se ovo prolongira za sledeći put. Da se ne dovodimo u poziciju da, eventualno, odbijemo ratifikaciju, a mislim da nema potrebe. Hvala vam.
Dakle, ovako, imamo dva prijedloga. Imamo prijedlog, zapravo jedan prijedlog imamo gospodina Zorića i gospođe Azre Hadžiahmetović, da ovo skinemo danas sa dnevnog reda i da zatražimo odgovore na ova pitanja, koja su postavili ova dva poslanika. Ja ću taj prijedlog staviti na glasanje. Dakle, da ovo skinemo sa dnevnog reda obadvije tačke, dakle, tačku c) i tačku d). Ukoliko taj prijedlog prođe, na taj način ćemo završiti ovu taku dnevnog reda, ukoliko ne prođe onda ćemo se izjašnjavati o obje tačke dnevnog reda. Ja stavljam ovaj prijedlog zajednički, rekao sam prijedlog gospodina Zorića, mada se on odnosi samo na jednu tačku i gospođe Hadžiahmetović, on se odnosi na obje tačke, pa onda prijedlog ovo dvoje poslanika. Pripremite se za glasanje. Glasamo o ovom prijedlogu. Glasajte sad. 29 za, 4 protiv i 1 suzdržan. 23 Federacija, 6 RS. Prihvaćen ovaj prijedlog. Skinute su tačkek 3.c. i 3.d. sa ovim zahtjevom prema Vijeću ministara, kojeg su opisali u svojim diskusijama poslanici Vinko Zorić i Azra Hadžiahmetović. Imamo pod tačkom e). 67 Tačka e) Konvencija o transferu osuđenih lica Ko želil da govori? Zaključujem raspravu. Pripremite se za izjašnjavanje. Glasajte sad. Konstatujem da smo jednoglasno sa 33 glasa za, bez protiv i 1 suzdržanim, dovoljna entitetska većina, dali saglasnost za ratifikaciju Konvencije o transferu osuđenih lica. Tačka 3.f) Želi li ko da govori? Zaključujem raspravu. Prelazimo na izjašnjavanje. Glasajte sad. 32 za, 3 protiv. Nema suzdržanih. Dovoljna entitetska većina, 24 Federacija, 8 RS. Dali smo saglasnost i za tačku f), a to je Sporazum između Vlade BiH i Vlade Republike Mađarske o uspostavljanju okvirnog programa za finansijsku saradnju. Tačka 3.g) Gospodin Momčilo Novaković traži riječ. Izvolite.
S obzirom da smo mi iz Kluba SDS-a glasali protiv ovog sporazuma, dužan sam da objasnim zbog čega ćemo isto glasti i o sledeće sporaume. Naime, ne postoji Vlada BiH. Postoji Savjet ministara BiH i u sporazumu treba da piše tako. Znači, nije sporan sadržaj sporazuma, ali je sporno to što piše da se radi o sporaumu između Vlade BiH i Vlade Republike Mađarske. Radi se o sporazu između Svjeta ministara BiH i Vlade Republike Mađarske.
Zahvaljujem gospodinu Novakoviću. Želi li još neko da govori? Gospodin Selim Bešlagić.
Ja neću osporiti nikome da glasa za ili protiv ove ratifikacije, ali pošto se radi o životnom pitanju grada Tuzle, molio bih gospodina Novakovića da shvati, a ja znam da nije vlada nego ministarsko. Prema tome, iz jednog prostog razloga da se pokaže volja da jedan kredit koji već ganjamo preko četiri godine. Prema tome, ja predlažem samo da se ispravi, zaključak da stoji Ministarsko vijeće BiH.
To se podrazumijeva, to su stvari koje uopće nisu sporne. Ko želi dalje da govori? Gospodin Novaković.
Nije mi jasna vaša konstatacija predsjedavajući da su to stvari koje nisu sporne. Da li to znači da u ovom sporazumu sada umjesto vlada BiH piše Savjet ministara BiH. Da li će kada bude u Službenom glasniku ratifikacija sporazuma pisati Savjet ministara BiH, s obzirom da mi imamo mogunost u članu 109. tačka 2. dakle, imamo mogućnost da amandmanima, koji su u saglasnosti sa jezikom i duhom relevantnih ugovora promijenimo sporazum. Dakle, tamo gdje neće. Da li to znači.
Znači, dajemo saglasnost gospodine Novakoviću na sporazum i u pismu u kojem dajemo saglasnost, napistat ćemo da smo dali saglasnost da je to Vijeće ministara BiH, Vijeće ministara BiH i Vlada Republike Mađarske, između Vijeća ministara BiH, kao garanta. Eto, tako će pisati u aktu i zato sam rekao da je nesporno vljada nema potrebe. E, kad već govorimo o tome u Zakonu o Vijeću ministara se kaže da Vijeće ministara BiH obavlja poslove Vlade BiH. Prema tome, za mene to ništa nije sporno i nije sporno u ovom sporazumu, ali, evo, ukoliko vi insistirate, ja predlažem da damo, pošto je ovo vrlo važno pitanje, ja se slažem sa gospodinom Bešlagićem i svi se slažemo, da damo saglasnost za ratifikaciju, a da napišemo pismo uz tu saglasnost onome ko će to ratificirati na kraju da to stoji, da je, dakle, umjesto Vlada BiH, Vijeće ministara BiH. Gospodin Vinko Zorić traži riječ. Izvolite.
Klub HDZ-a će podržati ratifikaciju ovog sporazuma, jer znamo šta znači voda tuzlanskoj regiji i gore ne znam koje sve općine su u to uključene,ne samo Tuzla, nije ni bitno, ali mi je žao da zastupnici ne znaju šta znači grijanje isto tako jednoj puno većoj regiji.
Zahvaljujem. Da li još neko želi da govori? Zaključujem raspravu. Pripremite se za glasanje. Prelazimo na izjašnjavanje. Glasajte sad. Konstatujem da je Predstavnički dom Parlamentarne skupštine BiH jednoglasno sa 35 glasova za, uz dovoljnu entitetsku većinu, bez glasova protiv i bez suzdržanih, dao saglasnost za ratifikaciju sporazuma o kreditiranju i garanciji između Vijeća ministara BiH, kao garanta Vlade Federacije BiH kao subgaranta i Javnog komunalnog preduzeća Vodovod i kanalizacija Tuzla, kao pozajmljivača i Mađarske eksport import banke. Uz ovo pismo, dakle, da je to Vijeće ministara BiH. Ad.4. Imenovanje tri člana u zajedničku komisiju radi spostizanja sporazuma o identičnom tekstu zakona o izmjenama i dopunama Zakona o izvozu oružja i vojne opreme Kolegij vam predlaže da u tu komisiju uđu gospođa Seada Palavrić, gospodin Momčilo Novaković i gospodin Vinko Zorić. To je prijedlog Kolegija. Gospodin Novaković traži riječ. Izvolite. 69
Ja bih molio da ne budem u ovoj komisiji, s obirom da sam na zajedničkoj komisiji bio protiv svih amandmana, koji su usvojeni na ovaj zakon i, zaista, mogao bih dovesti u pitanje usvajanje zakona.
Predložite nekog drugog umjesto vas.
Evo, gospodin Mišić će biti umjesto mene.
Dakle, Kolegij, uvažavamo stav gospodina Novakovića. Prijedlog kolegija je gospođa Palavrić, gospodin Nenad Mišić i gospodin Vinko Zorić. Ako nema više niko ništa, zaključujem raspravu. Pripremite se za glasanje o ovom prijedlogu. Glasajte sad. Konstatujem da je Predstavnički dom sa 29 glasova za i 1 protiv, 3 suzdržana, uz dovoljnu entitetsku većinu izabrao ovu komisiju. Prelazimona 5. tačku dnevnog reda. Ad.5. Imenovanje tri člana u zajedničku komisiju oba doma radi spostizanja sporazuma o identičnom tekstu Zakona o porezu na promet proizvoda i usluga i Zakona o akcizama BiH Dom naroda ili je u toku, ja sad trenutno nemam informacija ili treba da bude održan nakon ove sjednice, ali u svakom slučaju u toku današnjeg dana i moguće je da Dom naroda usvoji zakone, čekaju, da usvoje zakone u drugačijim tekstovima, mi moramo imati pripremljenu komisiju da se ne bi ponovo sazivali dva puta do kraja ovog radnog dna,nego jedanputa samo. Odlučili smo da, ako bude bila potrebna ta komisija za usaglašavanje tekstova, sekretari će domova pratiti jesu li tekstovi u identičnim ili različitim tekstovima, odlučili smo da vam predložimo sljedeću komisiju. Gospodin Hazim Felić, član, izvinjavam se gospođa Fatima Leho, član ove komisije, ne, ne, Fatima vi ste član ove komisije, tako smo na Kolegiju, zatim gospođa Ljiljana Milićević i gospođa Ruža Sopta.
... na onaj zaključak da Vijeće ministara do 31. januara nam ponudi izmjene zakona. Ja ne mogu.
Fatima, ovo je prijedlog Kolegija. Druga je stvar. Je li vi odustajete od.
Odustajem. Jer sam za svoj zaključak koji smo na komisiji usvojili. 70
To nije razlog Fatima, ali budući da smo to uvažili već kod jednog kluba, onda definitivan prijedlog Kolegija glasi. Gospodin Hazim Felić, gospođa Ljiljana Milićević i gospodin Filip Andrić, je li on tu. Jer nam treba čovjek da radi u komisiji sad. Dakle, Hazim Felić, gospođa Ljiljana Milićević i gospodin Filip Andrić. Stavljam prijedlog na glasanje. Glasajte sad. 28 glasova za, bez protiv, sa 5 suzdržanih, uz dovoljnu entitetsku većinu, izabrali smo ovu komisiju. Uvažene koleginice i kolege, mi smo završili prvi dio rada današnje sjednice. Sad ćemo dati pauzu od 60 minuta. Dakle, sahat vremena, za to vrijeme Dom naroda će da radi i, ako Dom naroda završi onda i ova komisija. Bit ćete ovdje u pola šest. Molim vas, vodite računa da ništa nismo uradili, ukoliko vas ne bude ovdje svih vas u pola šest. Danas ništa nije urađeno, jer trebamo se izjasniti, ukliko budu bili različiti tekstovi o izvještaju Zajedničke komisije, kako bi ovi zakoni bili usvojeni i dogovoriti se o radu 50. sjednice, kada je Budžet na dnevnom redu. Vidimo se u pola šest. Molim vas, pozivam članove Ustavno-pravne komisije da ostanu ovdje u sali sa predsjednikom, komisije imaju nešto da rade. Mi se vidimo u pola šest. [[PAUZA]] Evo sa nekih 30 minuta zakašnjenja u odnosu na vrijeme koje smo planirali, pravo da vam kažem, ja sam pretpostavljao da mi nećemo moći u onom vremnu pauze kojeg smo dali, da dođemo u situaciju da nastavimo sa radom. Pratili smo sjednicu Doma naroda. Sjednica Doma naroda kada je u pitanju ova tačka dnevnog reda, koja nas interesira, dakle Zakon o akcizama je završena. Dakle, oni su se izjasnili o zakonu. Trenutno radi Zajednička komisija i pozvao sam vas ovde u salu da vam kažem da radi Zajednička komisija i da trebamo sačekati još, ja ne znam jedno izvjesno vrijeme. Koliko će to potrajati u samoj komisiji, nadam se da će to biti kratko. Molio bih vas da budete ovdje, da se ne udaljavate i da vaše kolege iz vaših klubova obavijestite da također dođu ovdje i da čekamo taj izvještaj komisije. Nadam se da ćemo mi završiti sve za nekih tridesetak minuta, kompletan posao. Prema tome ja molim za vaše strpljenje. Jednostavno smo u takvoj situaciji, oprostite što smo u takvoj situaciji ali šta možemo je li. Pa evo dakle molim vas da budete ovdje, da se ne udaljavamo. Toliko, hvala vam. Dame i gospodo poslanici, ova pauza je ipak potrajala mnogo duže nego što sam ja mogao da predvidim. Evo upravo će vam se podijeliti i ovaj drugi izvještaj vezano za Zakon o akcizama. Dobili ste Izvještaj o usuglašavanju Zakona o porezu na promet proizvoda i usluga i u skladu sa našim dogovorom, mi prelazimo na šestu praktično tačku dnevnog reda današnje sjednice pod 71 Ad.6. a) Izvještaj Komisije o usaglašavanju teksta Zakona o porezu na promet proizvoda i usluga Kao što ste vidjeli, komisija je postigla saglasnost, usvojeno je 12 amandmana u odnosu na prvobitni tekst. Dakle postoji saglasnost komisije. Da li neko želi da govori? Porez na promet proizvoda i usluga, onaj prvi, da li neko želi da govori? Zaključujem raspravu. Prelazimo na izjašnjavanje. Glasamo o Izvještaju komisije. Pripremite se za glasanje. Glasajte sad. Konstatujem da je Predstavnički dom Parlamentarne skupštine sa 25 glasova za, bez glasova protiv, 7 suzdržanih i uz dovoljnu entitetsku većinu, usvojio Izvještaj Komisije o usglašavanju teksta Zakona o porezu na promet proizvoda i usluga, i time usvojio u konačnom tekstu ovaj zakon. Prelazimo na šestu tačku pod b) to je, b) Izvještaj Komisije o usaglašavanju teksta Zakona o akcizama u Bosni i Hercegovini, Izvještaj vam je upravo podijeljen. Zajednička komisija je postigla saglasnost, usvojila je 11 amandmana i prijedlog ovih zaključaka, naravno oni su sastavni dio izvještaja komisije. Da li neko želi da govori? Gospodin Zlatko Lagumdžija.
Milićević je ovde navedena da ... izvjestioca navedena da je ona, hoće li nas uvesti u ovaj izvještaj, pa bih ja nakon toga.
Neko ima uključen mobitel, ja vas molim da isključite mobitel. Gospođa Milićević je određena kao izvjestilac za raspravu na sjednici ove komisije. Ukoliko naravno želi da govori, ima mogučnost. Da li želite da govorite gospođo Milićević? Izvolite, gospođa Milićević, neka se pripremi gospodin Martin Raguž.
Dakle, gospodo predsjedavajući, koleginice i kolege, evo sad smo dobili Izvještaj o usaglašavanju teksta Zakona o akcizama. Komisija se sastala u punom sastavu i poslije rasprave ovaj, zaključila da je inače pošto su zakoni 72 usvojeni u različitom čitanju, onaj Dom je ostao pri komisijskom izvještaju svoje komisije, koji se razlikovao u tri amandmana u odnosu na izvještaj naše komisije. Oni su znači na svom parlamentu podržali svoju komisiju. Mi smo dakle imali znači razliku u ta tri amandmana s naše komisije s njima plus amandmani koje smo danas usvojili ovdje na Domu. Razmatrajući tu problematiku, i sagledavajući znači njihovo viđenje i naše, došli smo do toga da smo se saglasili oko ovih 11 amandmana, s tim da se slična rasprava vodila na oba doma i želim da kažem da se dakle, oba doma na ovoj komisiji, nadležne komisije, na ovoj Zajedničkoj komisiji oba doma saglasili da je ista problematika tretirana na oba doma amandmanima i pokušavani su rešavati isto ono što je bilo problematično. I zato, želim da ovde podvučem znači amandmani koje smo danas usvojili ovde na sjednici, nisu usaglašeni sa onim domom. Odbijeni su ali vas molim, da prihvatite i podržite ovdje zaključak koji smo dakle, osnažili sad mišljenjem oba doma. U ta dva zaključka kaže se da se zahtjeva od Vijeća ministara i Upravnog odbora Uprave za indirektno oporezivanje, da najkasnije do 31.januara 2005.godine, sačine i dostave u parlamentarnu proceduru Prijedlog zakona izmjenama i dopunama Zakona o akcizama kojim će se proširiti predmet oporezivanja u skladu sa diskusijama i prijedlozima poslanika i delegata, iznešenih na sjednicama komisija i domova, sa posebnim osvrtom na problematiku koju su tretirali amandmani uloženi od strane poslanika i delegata. Stenogram sjednica komisija i domova i ulagani amandmani će se uputiti Vijeću ministara i Upravnom odboru. To je prvi zaključak. A drugi zaključak je koji kaže ukoliko se ne realizuje zaključak pod brojem 1., nadležne komisije domova će zajednički uraditi Prijedlog zakona o izmjenama i dopunama Zakona o akcizama i uputiti u parlamentarnu proceduru. Oko ovoga je postignuta jednoglasna saglasnost. Ja jedino mogu reći da ovakav izvještaj dajem vama da se izjasnite.
Zahvaljujem gospođi Milićević. Gospodin Martin Rguž ima riječ. Neka se pripremi gospodin Zlatko Lagumdžija.
Evo gospođa Milićević je ustvri uzela, ja sam se prijavio za raspravu sada kroz ovo izvješće, najveći dio onoga što sam želio reći. Znači, želim posebno apostrofirati ovaj zajednički zaključak komisije o tome da se od 31. sječnja 2005.razmotre svi amandmani koji su bili danas u igri i da se sačini prijedlog izmjena i dopuna zakona i na taj način uzme jedna aktivna pozicija Parlamenta u ovim važnim reformama. I smatram da je ovo dovoljan okvir da možemo podržati ovo zajedničko izvješće. Time smo na neki način danas afirmirali ulogu Parlamenta i kroz Zakon o akcizama i kroz Zakon o proračunu. Dakle, otvorili mogučnost da i mi doprinesemo kvaliteti tih 73 zakona a da ispoštujemo rokove. I mislim da bi na tome trebali završiti današnji dan. Hvala.
Zahvaljujem gospodinu Ragužu. Gospodin Zlatko Lagumdžija ima riječ, izvolite.
Zahvaljujem se gospodine predsjedavajući. U svakom slučaju ovaj jučerašnji i današnji dan je sigurno dao neki rezultat koji imamo pred sobom. Ja želim da konstatujem sa žaljenjem da u prvom ovom izvještaju koji je već iza nas, koji je usvojen, u njemu je dakle prihvaćeno sve ono što je prihvaćeno u Domu naroda a ništa što je prihvaćeno u ovom Domu. Oni famozni kompjuteri koji su jučer jedva bili u komisiji usaglašeni, koji su danas svima bili prihvatljvi oni su izbačeni, jer je 15 ljudi iz Doma naroda smatrao drugačije. Kod ovog današnjeg, kod ovog izvještaja za drugi ovaj, ...stvar još ... Naime, ne samo što je izbačen sve i jedan amandman koji smo mi danas ovde prihvatili većinom glasova, dakle sve i jedan, nego je izbačen čak i onaj amandman koji smo jučer na komisiji imali većinu i koja je bila ovdje saglasnost da je među nama bar to polazna.. Dakle da se konstatuje. Na osnovu toga se da zaključiti da je ovdje gospodine Raguž afirmirana ustvari ne uloga Parlamenta a još manje ovog doma nego da je afirmirana uloga komisije ove Zajedničke. Ono što je danas Parlament ovde jednoglasno usvojio, ponavljam jednoglasno usvojio, onakav tekst zakona, dakle jednoglasno, odnosno možda je neko bio suzdržan, izvinjavam se, ali nije bio niko protiv, sve to što smo prihvatili je izbačeno. Tek toliko da se zna. Ja smatram da je ovo najblaže rečeno vrijeme će pokazati da su moguće i grube riječi ali nema potrebe. Danas iza ove govornice tu, jako puno grubih riječi je rečeno pa nema potrebe da mi nepotrebno ih povećavamo ali ovo najblaže rečeno dovodi u pitanje uopšte odnos naših ljudi koji ispred ovog Doma odu da zasjedaju sa predstavnicima drugog doma, potpuno dezavuirajući ono što je ovde rečeno. Dakle, da zaključimo, gospodine predsjedavajući, hoćete ovaj današnji izvještaj komisije koji ćete vi najvjerovatnije prihvatiti, a mi smo duboko protiv, smatramo da je ovo direktna izdaja principa za koje smo se svi zalagali kod rasprave o porezu na dodatnu vrijednost, kroz niza zakona koje smo u ovoj godini koji se ticao zaštite domaće proizvodnje, dakle ovo što se ovdje usvoja je izdaja tih principa, ovo je poziv uvozničkom lobiju da vlada ovom zemljom, ovo je poziv. Mogu ja gospodine predsjedavajući, uključen vam je mikrofon, inače ne smeta meni kad vi govorite bez mikrofona. Dakle, ovo je direktan poziv uvozničkom lobiju da nema potrebe ulagati ni u kakvu proizvodnju u BiH i našim ljudima koji imaju para, a da ne trebaju da ulažu u proizvodnju, da treba da ulažu u trgovinu i da ovde budemo svi predstavnici neki ljudi koji vani nešto prave, ovde nama prodaju. 74 Zato, gospodine predsjedavajući, moram sa ogorčenjem konstatovati da svi ciljevi o kojima smo danas govorili, o kojima smo milili da smo dobili podršku Parlamenta, ili da je bar razumno veliki broj ljudi u Parlamentu za to bio. Da je to ovim izvještajem bačeno pod noge, ja želim dakođer da konstatujem da ovaj zaključak koji ovde stoji, izlazi iz okvira mandata komisije, a naročito da nadležna komisija dakle, ova Zajednička, da pravi prijedlog izmjena i dopuna zakona pored ... Vijeća ministara, I to je loša strana, ono što je sa dozom neću reći cinizma, mada na to može ličiti, nego sa dozom zadovoljstva, mogu konstatovati ipak nema ovde krize vlasti. Vaša koalicija izvanredno funkcioniše. Ovde ste se fino dogovorili, šest predstavnika, dva po dva iz svake vladajuće stranke i ja vam čestitam na tome. Lijepo je otići ispratiti ovu godinu sa konstatacijom da nema među vama krize. To je zaista jedno veliko zadovoljstvo, ja vam čestitam svima na ovim reformama i na vašem zagrljaju koji će o jadu zabaviti ljude koji u ovoj zemlji žele da proizvode i da budu vlasnici svoje zemlje a ne da budu najamni radnici stranaca. Ja vam se zahvaljujem i samo želim da vas još jednom, da vam podvučem da mi od svojih predloga i svojih principa nećemo odustati i želim vam da 31.01. dođete pred nas sa ovim zakonom, ako ne dođete mi se vraćamo ponovo.
Zahvaljujem gospodine Lagumdžija. Da li još neko želi da govori? Zaključujem raspravu. Prelazimo na izjašnjavanje o Izvještaju komisije čiji je dio i ovaj zaključak, odnosno ovi zaključci. Pripremite se za glasanje. Glasajte sad. Konstatujem da je Predstavnički dom Parlamentarne skupštine BiH sa 20 glasova za, 6 protiv i 6 suzdržanih, sa dovoljnom entitetskom većinom, 15 iz Federacije, 5 iz RS-a, usvojio Izvještaj Zajedničke komisije o usaglašavanju teksta Zakona o akcizama u BiH, a time i Zakon o akcizama u BiH u tekstu kako vam je to prezentirano u ovom zajedničkom izvještaju. Dame i gospodo poslanici, ja vam se zahvaljujem. Mi smo, jesu usvojeni zaključci ovi i ja ću ih potpisati da znate u ime Predstavničkog doma Parlamentarne skupštine, molim vas samo malo sjednite, strpite se još malo, imam jednu vrlo važnu informaciju za vas. Ja bih vas zamolio zaista da sačekate. Na ovaj način ja zaključujem 49. sjednicu Predstavničkog doma Parlamentarne skupštine BiH, i obaviještavam vas poštovane koleginice i kolege, da će 50-ta sjednica Predstavničkog doma Parlamentarne skupštine BiH prema odluci Kolegija biti održana 12.januara 2005.godine. Na toj sjednici ćemo razmatrati, to je zbog budžeta dakle, Budžet institucija BiH i Zakon o izvršenju budžeta i tačke dnevnoga reda koje je Stručna služba Doma već pripremila. Sjednica Ustavno-pravne komisije našeg Doma povodom Zakona o budžetu i Zakona o izvršenju budžeta, danas je već održana i komisija je dala ustavno- pravni osnov za ove zakone. Sjednica Komisije za finansije i budžet predviđeno je da 75 bude povodom dakle, Zakona o budžetu i Zakona o izvršenju budžeta, 10. januara 2005.godine. Ostaje dakle prostor za nove amandmane 48 sati od 10. do 12. Amandmani se mogu ulagati prema Komisiji za finansije i budžet od danas do kraja sjednice Komisije za finansije i budžet. Imao sam potrebu da vas obavijestim o ovih nekoliko odluka Kolegija koje smo danas donijeli u toku sjednice, neposredno nakon rasprave o Budžetu i Zakonu o izvršenju budžeta. Ja vam se još jedan put zahvaljujem, vidimo se ako Bog da 12. januara 2005.godine. Sjednica završena u 20:10 sati.